സ്പീക്കര് ശ്രീരാമകൃഷ്ണന്റെ കണ്ണടയ്ക്ക് അരലക്ഷം രൂപ | Speaker P Sreeramakrishnan\nസ്പീക്കര് ശ്രീരാമകൃഷ്ണന്റെ കണ്ണടയ്ക്ക് അരലക്ഷം രൂപ\nവാങ്ങിയത് ഡോക്ടര് നിര്‍ദേശിച്ച കണ്ണടയെന്ന് സ്പീക്കര്\nമെഡിക്കല് റീ ഇമ്പേഴ്‌സ്‌മെന്റായി 4.25 ലക്ഷം\nകൊച്ചി: സ്പീക്കര് പി. ശ്രീരാമകൃഷ്ണന് കണ്ണട വാങ്ങിയ വകയില് അര ലക്ഷത്തോളം രൂപ സര്‍ക്കാറില്‍നിന്ന് കൈപ്പറ്റിയതായി വിവരാവകാശ രേഖ. കണ്ണടയുടെ ഫ്രെയിമിന് 4,900 രൂപയും ലെന്‍സിന് 45,000 രൂപയുമടക്കം 49,900 രൂപയാണ് കൈപ്പറ്റിയിരിക്കുന്നത്. സംഭവം വിവാദമായതോടെ ഡോക്ടറുടെ നിര്‍ദേശപ്രകാരമുള്ള ലെന്‍സാണ് വാങ്ങിയതെന്ന് സ്പീക്കര് വിശദീകരിച്ചു.\nസര്‍ക്കാര് ചെലവ് ചുരുക്കലിനെപ്പറ്റി സംസാരിക്കുന്നതിനിടെ സ്പീക്കര് ഇത്രതുക കണ്ണടയ്ക്കായി ചെലവിട്ടതാണ് വിവാദമായിരിക്കുന്നത്. കണ്ണടയുടെ ഫ്രെയിമിനുള്ള തുക നിജപ്പെടുത്തിയതു മറികടക്കാന് ലെന്‍സില് കൂടുതല് തുക കാണിച്ചിരിക്കുന്നുവെന്നാണ് സ്പീക്കര്‍ക്കെതിരായ ആരോപണം.\nനേരത്തേ വക്കം പുരുഷോത്തമന് സ്പീക്കറായിരിക്കെ കണ്ണടയുടെ ഫ്രെയിം വാങ്ങിയ വകയില് വലിയ തുക കൈപ്പറ്റി. ഇത് വിവാദമായതിനെ തുടര്‍ന്നാണ് കണ്ണടയുടെ ഫ്രെയിം വാങ്ങുന്നതിനുള്ള തുകയുടെ പരിധി 5000 രൂപയായി നിജപ്പെടുത്തിയത്. അതേസമയം, ലെന്‍സിന് പരമാവധി എത്ര തുക വരെ ചെലവഴിക്കാമെന്ന് ഇതുവരെ നിശ്ചയിച്ചിട്ടില്ല.\nആരോഗ്യമന്ത്രി കെ.കെ. ശൈലജ കണ്ണട വാങ്ങാന് വലിയ തുക ചെലവഴിച്ചതും വിവാദമായിരുന്നു. 28,000 രൂപയായിരുന്നു മന്ത്രി ശൈലജ കണ്ണട വാങ്ങിയ വകയില് കൈപ്പറ്റിയത്. കഴിഞ്ഞദിവസം ബജറ്റ് അവതരണത്തിനിടെ സര്‍ക്കാര് കടുത്ത സാമ്പത്തിക പ്രതിസന്ധിയിലാണെന്ന് ധനമന്ത്രി പറഞ്ഞതിനു പിന്നാലെയാണ് സ്പീക്കറുടെ കണ്ണടച്ചെലവു സംബന്ധിച്ച വിവരം പുറത്തുവന്നിരിക്കുന്നത്.\nചികിത്സായിനത്തില് സ്പീക്കര് 4,25,594 രൂപയാണ് കൈപ്പറ്റിയത്. സ്പീക്കറുടെ അസുഖത്തെപ്പറ്റി സെക്രട്ടേറിയറ്റില് രേഖകളില്ല. ചികിത്സാ രേഖകള് അതതു കാലത്തുതന്നെ നല്‍കിയതായാണ് അധികൃതരുടെ വിശദീകരണം.\nകണ്ണട നിര്‍ദേശിച്ചത് ഡോക്ടര്\nഡോക്ടറുടെ നിര്‍ദേശപ്രകാരമാണ് കണ്ണട വാങ്ങിയത്. ഷോര്‍ട്ട് സൈറ്റും ലോങ് സൈറ്റുമുണ്ട്. അര്‍ധ ഗോളാകൃതിയില് ഇരിക്കുന്ന നിയമസഭയില് പലപ്പോഴും ഇടതുഭാഗത്തെ കാഴ്ച പ്രശ്‌നമായിരുന്നു. ഇതിനൊപ്പം നടക്കാനും വായിക്കാനും ബുദ്ധിമുട്ട് നേരിട്ടപ്പോഴാണ് ഡോക്ടറെ കണ്ടത്. ഡോക്ടര് നിര്‍ദേശിച്ച കണ്ണട വാങ്ങിയതല്ലാതെ അസാധാരണമായി ഒന്നുമില്ല. അഞ്ചു വര്‍ഷമായി കണ്ണട മാറ്റിയിട്ടില്ല. എന്തിനാണ് ഇതിന്റെ പേരില് വിവാദങ്ങളുണ്ടാക്കുന്നതെന്നറിയില്ല.\n-സ്പീക്കര് പി. ശ്രീരാമകൃഷ്ണന്


ജംഷദ്പൂരിനോട് ജയിക്കാന് കഴിയാതെ വീണ്ടും മുംബൈ സിറ്റി | The Kerala Post\nജംഷദ്പൂരിനോട് ജയിക്കാന് കഴിയാതെ വീണ്ടും മുംബൈ സിറ്റി\nഐ എസ് എല്ലില് ജംഷദ്പൂരിനെ തോല്‍പ്പിക്കുക എന്ന മുംബൈ സിറ്റിയുടെ ആഗ്രഹം പൂര്‍ത്തിയാക്കാന് ഇനിയും കാത്തിരിക്കണം. ഇന്ന് മുംബൈയുടെ ഹോം ഗ്രൗണ്ടില് നടന്ന മത്സരത്തില് മുംബൈ സിറ്റിയെ ജംഷദ്പൂര് പരാജയപ്പെടുത്തി. എതിരില്ലാത്ത രണ്ടു ഗോളുകള്‍ക്കായിരുന്നു ജംഷദ്പൂരിന്റെ വിജയം. കഴിഞ്ഞ സീസണില് രണ്ടു തവണ ഏറ്റുമുട്ടിയപ്പോഴും ജംഷദ്പൂരിനോട് ജയിക്കാന് മുംബൈക്ക് ആയിരുന്നില്ല.\nപുതിയ പരിശീലകനായ ഫെറാണ്ടോയ്ക്ക് ജയത്തോടെ തുടങ്ങാന് കഴിഞ്ഞപ്പോള് മുംബൈ കോച്ച് ജോര്‍ഗെ കോസ്റ്റയ്ക്ക് നേരെ വിപരീതമായി ഫലം. സന്ദര്‍ശകരായ ജംഷദ്പൂര് ഒരു ഹെഡര് ഗോളിലൂടെ ആദ്യ പകുതിയില് നേടിയ ഗോളാണ് ജംഷദ്പൂരിനെ വിജയിപ്പിച്ചത്. കളിയുടെ 28ാം മിനുട്ടിലായിരുന്നു ഗോള് പിറന്നത്. ഇടത് വിങ്ങില് നിന്ന് കാല്വോ കൊടുത്ത ക്രോസ് സ്പാനിഷ് താരം മരിയോ ആര്‍കസ് ലക്ഷ്യത്തില് എത്തിക്കുകയായിരുന്നു.\nമുംബൈ സിറ്റിക്ക് ഓണ് ടാര്‍ഗറ്റിലേക്ക് ഒരു ഷോട്ട് ഉതിര്‍ക്കാന് രണ്ടാം പകുതി ആവേഅന്‍ടി വന്നിരുന്നു. രണ്ടാം പകുതിയില് സമനിലയ്ക്കായി ശ്രമിച്ചു എങ്കിലും മുംബൈക്ക് സമനില ലഭിച്ചില്ല. 84ാം മിനുട്ടില് സൊഗൗ മുംബൈക്ക് ആയി വല കുലുക്കി എങ്കിലും ലൈന് റഫറി കൃത്യമായി ഓഫ് സൈഡ് വിളിച്ചു. കളിയുടെ ഇഞ്ച്വറി ടൈമിന്റെ അവസാന നിമിഷം പാബ്ലൊ നേടിയ ജംഷദ്പൂരിന്റെ രണ്ടാം ഗോള് അവര്‍ക്ക് മൂന്ന് പോയന്റ് ഉറപ്പിച്ച് കൊടുത്തു. ജംഷദ്പൂരി‌ന്റെ ജെറിയാണ് മത്സരത്തില് ഹീറോ ഓഫ് ദി മാച്ച് ആയത്.\nവിൻഡീസിനെതിരെ ഇംഗ്ലണ്ടിന് ജയം; ശനിയാഴ്ച രണ്ട് മത്സരങ്ങൾ; ഞായറാഴ്ച ഇന്ത്യാ-പാക് പോരാട്ടം\nകളിക്കുന്നത് മഴ; ക്രിക്കറ്റ് ആരാധകർക്ക് നിരാശ; ലോകകപ്പ് കിരീടം മഴ കൊണ്ട് പോകുമോ!\nമഴപ്പേടിയിൽ ഇന്ത്യ ന്യൂസീലാൻഡിനെതിരെ; പാക്കിസ്ഥാനെ തകർത്ത് ഓസ്‌ട്രേലിയ\nഋഷഭ് പന്ത് ഇംഗ്ലണ്ടിലേക്ക്; ധവാന് പകരം ഇറങ്ങിയേക്കും\nശിഖർ ധവാന്റെ വിരലൊടിഞ്ഞു; മൂന്നാഴ്ച വിശ്രമം; ഇന്ത്യയ്ക്ക് തിരിച്ചടി


രണ്ട് അഡീഷണല് സോളിസിറ്റര് ജനറലുമാര്, മുന് അറ്റോര്‍ണി ജനറല്, വിരമിച്ച ഹൈകോടതി ജഡ്ജി, മൂന്നാം നിരയില് എം കെ ദാമോദരന്റെ മരുമകന് ഗില്‍ബെര്‍ട്ടും; എസ്എന്‍സി ലാവലിന് കേസ് പരിഗണിച്ച സുപ്രീം കോടതിയിലെ ഒന്‍മ്പതാം നമ്പര് കോടതിയില് ഇന്ന് കണ്ടത് | Reporter Live\nരണ്ട് അഡീഷണല് സോളിസിറ്റര് ജനറലുമാര്, മുന് അറ്റോര്‍ണി ജനറല്, വിരമിച്ച ഹൈകോടതി ജഡ്ജി, മൂന്നാം നിരയില് എം കെ ദാമോദരന്റെ മരുമകന് ഗില്‍ബെര്‍ട്ടും; എസ്എന്‍സി ലാവലിന് കേസ് പരിഗണിച്ച സുപ്രീം കോടതിയിലെ ഒന്‍മ്പതാം നമ്പര് കോടതിയില് ഇന്ന് കണ്ടത്\nBy ബി ബാലഗോപാല്\tJanuary 11, 2018 5:53 pm A+ A-\nസുപ്രിം കോടതിയിലെ ജസ്റ്റിസ്മാരായ എന്‍വി രമണയും അബ്ദുല് നസീറും ഇന്ന് പരിഗണിച്ച 36 ആമത്തെയും 37 ആമത്തെയും കേസായിരുന്നു കേരളം ഉറ്റു നോക്കുന്ന എസ്എന്‍സി ലാവലിന് കേസ്. 36 ആമത്തെ കേസ് സിബിഐയും, കെജി രാജശേഖരനും നല്‍കിയ അപ്പീല്. 37 ആമത്തെ കേസ് കസ്തുരിരംഗ അയ്യര്, ആര് ശിവദാസന് എന്നിവര് നല്‍കിയ അപ്പീലും, കേസില് കക്ഷി ചേര്‍ക്കണം എന്ന് ആവശ്യപ്പെട്ട് വി എം സുധീരന് നല്‍കിയ അപ്പീലും.\nപതിവിലും വേഗത്തില് ആയിരുന്നു ഇന്ന് ഒന്‍പതാം നമ്പര് കോടതിയില് കേസ്സുകള് തീര്‍പ്പാക്കിയിരുന്നത്. അതുകൊണ്ടുതന്നെ കോടതിക്ക് പുറത്തെ ഡിപ്ലേ ബോര്‍ഡില് കേസുകളുടെ നമ്പര് പെട്ടെന്ന് മാറി മറിഞ്ഞു. രാവിലെ തന്നെ ദേശീയ മാധ്യമങ്ങളിലെയും കേരളത്തില് നിന്നുള്ള മാധ്യമങ്ങളിലെയും മാധ്യമപ്രവര്‍ത്തകര് കോടതിക്ക് മുന്നില് എത്തിയിരുന്നു. കേരളത്തിലെ മാധ്യമസ്ഥാപനങ്ങളില് പ്രവര്‍ത്തിക്കുന്നവര്‍ക്കും ദേശീയ മാധ്യമങ്ങളില് പ്രവര്‍ത്തിക്കുന്ന മലയാളികള്‍ക്കും ലാവലിന് ഒരു പുതുമയുള്ള കേസല്ല. അതുകൊണ്ട് അവരുടെ ചര്‍ച്ച ഇന്നലത്തെ ഫുട്‌ബോള് മത്സരത്തെക്കുറിച്ചായിരുന്നു. പക്ഷേ അന്യസംസ്ഥാനങ്ങളില് നിന്നൊക്കെ എത്തിയിട്ടുള്ള ദേശിയ ചാനലുകളിലെ മാധ്യമപ്രവര്‍ത്തകര്‍ക്ക് കാലിത്തീറ്റ കുംഭകോണ കേസ് പോലെ ഏതോ ഒരു അഴിമതിക്കേസാണ് ലാവലിന് കേസ്. അതും കേരളാ മുഖ്യമന്ത്രി ഉള്‍പ്പെട്ട അഴിമതിക്കേസ്.\nഒന്‍മ്പതാം നമ്പര് കോടതിയില് ഇരുപത്തിയഞ്ചാമാത്തെ കേസ് കോടതി പരിഗണിച്ചുകൊണ്ടിരിക്കുമ്പോഴായിരുന്നു അഡീഷണല് സോളിസിറ്റര് ജനറല് പിഎസ് നരസിംഹ കോടതിക്ക് പുറത്തെത്തിയത്. സര്‍ക്കാര് അഭിഭാഷകരില് മാധ്യമ പ്രവര്‍ത്തകരുമായി ഏറെ അടുപ്പമുള്ള അഭിഭാഷകനാണ് നരസിംഹ. തുഷാര് മേത്തയും ലാവലിന് കേസില് ഹാജരാകുന്നു എന്ന വാര്‍ത്ത മാധ്യമങ്ങള്‍ക്ക് ലഭിക്കുന്നത് കേസ് ആരംഭക്കുന്നതിന് മിനിട്ടുകള്‍ക്ക് മുമ്പ് നരസിംഹയില്‍നിന്നാണ്. രണ്ട് സോളിസിറ്റര് ജനറല്‍മാര് ഹാജരാകുന്ന കേസ്. അതില് ഒരാള് പ്രധാനമന്ത്രിയുടെയും ബിജെപി ദേശീയ അധ്യക്ഷന്റെയും വിശ്വസ്തനായ തുഷാര് മേത്ത. തുഷാര് മേത്ത ഹാജരാകുന്ന കേസ് അഥവാ പ്രധാനമന്ത്രിയുടെ ഓഫീസിന് ‘താത്പര്യം’ ഉള്ള കേസ് എന്ന അഭിപ്രായം ദേശീയ മാധ്യമങ്ങളിലെ പല സുഹൃത്തുക്കള്‍ക്കും ഉണ്ട്. അത് കൊണ്ടുതന്നെ പ്രതീക്ഷിച്ചതിലും എന്തോ വലുത് ലാവലിന് കേസില് ഉണ്ടെന്ന് പല മാധ്യമ സുഹൃത്തുക്കളും കരുതി.\nഡിസ്‌പ്ലേ ബോര്‍ഡില് 30 ആമത്തെ കേസ് ആയപ്പോള് മുന് അറ്റോര്‍ണി ജനറല് മുകുള് റോഹ്ത്തഗി കോടതിക്ക് പുറത്തെത്തി. കെഎസ്ഇബി മുന് ചെയര്‍മാന് ആര് ശിവദാസന് വേണ്ടി ആണ് റോഹ്ത്തഗി ഹാജര് ആകുന്നത്. കസ്തൂരി രംഗ അയ്യര്, കെജി രാജശേഖരന് എന്നിവരുടെ അഭിഭാഷകനായ രാകേന്ദ് ബസന്ത് മുകുള് റോഹ്ത്തഗിയുടെ അടുത്തെത്തി ചെവിയില് എന്തോ പറഞ്ഞു. ഗൗരവ്വത്തിന് ഒട്ടും അയവ് വരുത്താതെ റോഹ്ത്തകി ജൂനിയര് അഭിഭാഷക ദേവാന്‍ഷിക്ക് ഒപ്പം കോടതിക്കുള്ളിലേക്ക് കടന്നു. തൊട്ട് പിന്നാലെ പുറത്ത് നിന്ന മാധ്യമ പ്രവര്‍ത്തകരും കോടതിക്കുള്ളില് എത്തി.\n35 ആമത്തെ കേസ് കോടതി പരിഗണനയ്ക്ക് എടുക്കുമ്പോഴായിരുന്നു തുഷാര് മേത്തയും, പിഎസ് നരസിംഹയും കോടതിക്കുള്ളില് എത്തിയത്. നിമിഷ നേരം കാണ്ടുതന്നെ 35 ആമത്തെ കേസിന്റെ നടപടികള് പൂര്‍ത്തിയായി.\n36 & 37. കോര്‍ട്ട് മാസ്റ്റര് കേസ് വിളിച്ചപ്പോള് തന്നെ തുഷാര് മേത്തയും, പിഎസ് നരസിംഹയും വലത് ഭാഗത്തെ ഒന്നാം നിരയില് എത്തി. നരസിംഹയ്ക്ക് തൊട്ട് അപ്പുറത്ത് ഗീത ലൂതറ. വലത് ഭാഗത്തെ ഒന്നാം നിരയുടെ അവസാന കസേരയ്ക്കടുത്ത് ഉമ്മന് ചാണ്ടി സര്‍ക്കാരിന്റെ കാലത്തെ സ്റ്റാന്റിംഗ് കോണ്‍സല് രമേശ് ബാബു സ്ഥാനം പിടിച്ചു. കേസില് കക്ഷി ചേര്‍ക്കണം എന്നാവശ്യപ്പെട്ട് അപേക്ഷ നല്‍കിയ വി എം സുധീരന് വേണ്ടി ഹാജരാകുന്നത് രമേശ് ബാബുവാണ്. ഇടത് ഭാഗത്തെ ആദ്യ കസേരയില് മുന് അറ്റോര്‍ണി ജനറല് മുകുള് റോഹ്ത്തഗി. കേസ് നടപടികള് ആരംഭിച്ചപ്പോള് കോടതിയിലേക്ക് എത്തിയ സീനിയര് അഭിഭാഷകന് ആര് ബസന്ത് തൊട്ടടുത്ത്. അതിന്റെ അപ്പുറത്ത് രാകേന്ദ് ബസന്ത്.\nതുഷാര് മേത്തയായിരുന്നു വാദം തുടങ്ങിയത്. ആരുടെയും പേര് എടുത്ത് പറയാതെ കേസിലെ എ 1, എ 7, എ 8 എന്നിവരെ പ്രതിപട്ടികയില് നിന്ന് ഒഴിവാക്കിയ ഹൈകോടതി വിധിക്കെതിരെ സിബിഐ നല്‍കിയ അപ്പീലിലാണ് താന് ഹാജര് ആകുന്നത് എന്ന് മേത്ത കോടതിയെ അറിയിച്ചു. ഭരണഘടനയുടെ 227 ആം അനുച്ഛേദ പ്രകാരം ഹൈകോടതിക്ക് ഇതിന് അധികാരം ഉണ്ടോ എന്നതാണ് വിഷയം എന്നും മേത്ത ചൂണ്ടിക്കാട്ടി. സിബിഐയുടെ അപ്പീല് നമ്പര് എത്രയാണെന്ന് കോടതി മേത്തയോട് ആരാഞ്ഞു? ഡയറി നമ്പര് മേത്ത പറഞ്ഞു. ഇതേത്തുടര്‍ന്ന് ജസ്റ്റിസ് രമണ പേപ്പര് ബുക്കില് നിന്ന് ഹൈക്കോടതി പ്രതിപ്പട്ടികയില് നിന്ന് ഒഴിവാക്കിയവരുടെ പേര് വായിച്ചു. കെ മോഹനചന്ദ്രന്, പിണറായി വിജയന്, എ ഫ്രാന്‍സിസ്. പിണറായി വിജയന്റെ പേര് അങ്ങനെ കോടതിയില് ആദ്യമായി പരാമര്‍ശിക്കപ്പെട്ടു.\nകെഎസ്ഇബി മുന് ചെയര്‍മാന് ആര് ശിവദാസന് വേണ്ടിയാണ് ഹാജരാകുന്നത്- മുന് അറ്റോര്‍ണി ജനറല് മുകുള് റോഹ്ത്തഗി കോടതിയെ അറിയിച്ചു. തന്റെ കക്ഷിയുടെ അപ്പീലില് സിബിഐയ്ക്ക് നോട്ടീസ് അയയ്ക്കണം എന്ന് ആവശ്യപ്പെട്ടു. ഇതേ ആവശ്യം ആര് ബസന്തും ഉന്നയിച്ചു. ഇതിനിടിയില് കേസിലെ പ്രതിപട്ടിക സംബന്ധിച്ച് തയ്യാറാക്കിയ ചാര്‍ട്ട് കോടതിക്ക് കൈമാറാം എന്ന് ബസന്ത് പറഞ്ഞു. എന്നാല് തന്റെ കയ്യില് ചാര്‍ട്ട് ഉണ്ടെന്ന് ജസ്റ്റിസ് രമണ മറുപടിപറഞ്ഞു. ഇതിനു ശേഷം ജസ്റ്റിസ് രമണ തന്റെ കയ്യില് ഉള്ള പേപ്പര് ബുക്കിലെ ചാര്‍ട്ട് നോക്കി വീണ്ടും പ്രതികളുടെ പേര് വായിച്ചു. അങ്ങനെ പിണറായി വിജയന്റെ പേര് രണ്ടാമത് ഒരിക്കല് കൂടി ഒന്‍മ്പതാം നമ്പര് കോടതിയില് കേട്ടു.\nജസ്റ്റിസ് രമണയും ജസ്റ്റിസ് അബ്ദുല് നസീറും തമ്മില് ഉള്ള ആശയവിനിമയം ആയിരുന്നു പിന്നീട്. ഒരു മിനുട്ട് പോലും ആ ആശയവിനിമയം നീണ്ടു നിന്നില്ല. രണ്ട് ഹര്‍ജികളിലും നോട്ടീസ് അയക്കാം എന്ന് ജസ്റ്റിസ് രമണ വ്യക്തമാക്കി. ആരെങ്കിലും നോട്ടീസ് കൈപ്പറ്റുന്നുണ്ടോ എന്ന് ജസ്റ്റിസ് രമണ ആരാഞ്ഞു. കസ്തൂരി രംഗ അയ്യര്, കെജി രാജശേഖരന്, ആര് ശിവദാസന് എന്നിവരുടെ ഹര്‍ജികളില് നോട്ടീസ് കൈപ്പറ്റാമെന്ന് തുഷാര് മേത്ത അറിയിച്ചു. സിബിഐ യുടെ ഹര്‍ജിയില്\nആരെങ്കിലും നോട്ടീസ് കൈപ്പറ്റുന്നുവോ എന്ന് കോടതി തിരക്കി. ഈ സമയം വലത് ഭാഗത്തെ മൂന്നാമത്തെ നിരയില് നിന്ന ഒരു അഭിഭാഷകന് പിന്നിലോട്ട് പോയി. തിരക്കുകള്‍ക്കിടയില് പലരും വിട്ട് പോയ ആ പിന്നോട്ട് പോക്കലിന് വലിയ രാഷ്ട്രീയ മാനം ഉണ്ടായിരുന്നു. അതിനെ കുറിച്ച് പിന്നീട് എഴുതാം.\nഇതിനിടെ ലാവലിന് കേസിലെ വിചാരണ സ്റ്റേ ചെയ്യണം എന്ന് മുകുള് റോഹ്ത്തഗി ആവശ്യപ്പെട്ടു. ആദ്യം ഈ ആവശ്യത്തെ എതിര്‍ത്തുവെങ്കിലും തുഷാര് മേത്തയും പിഎസ് നരസിംഹയും പിന്നീട് വിചാരണ സ്റ്റേ ചെയ്യുന്നതിനെ എതിര്‍ത്തില്ല. ഇതേത്തുടര്‍ന്ന് ജസ്റ്റിസ് രമണ ഉത്തരവ് പ്രസ്താവിക്കുന്നതിലേക്ക് കടന്നു.\nഇനി നേരത്തെ പരാമര്‍ശിച്ച വലത് ഭാഗത്തെ മൂന്നാം നിരയിലേക്ക് വരാം. അധികമാരുടെയും ശ്രദ്ധയില് പെടാതെ വലത് ഭാഗത്തെ മൂന്നാം നിരയില് കണ്ണട വച്ച ഒരു അഭിഭാഷകന് ഈ നടപടിക്രമണങ്ങള് എല്ലാം വീക്ഷിച്ച് കൊണ്ട് ഇരിപ്പുണ്ടായിരുന്നു. എട്ട് വര്‍ഷം മുമ്പ് എസ്എന്‍സി ലാവലിന് കേസ് ആദ്യമായി സുപ്രീം കോടതിയില് എത്തിയപ്പോള് തന്റെ ഭാര്യാപിതാവിന് ഒപ്പമായിരുന്നു ഈ അഭിഭാഷകന് കോടതിയില് എത്തിയിരുന്നത്. പിണറായി വിജയന്റെ എക്കാലത്തെയും വിശ്വസ്തനായ എംകെ ദാമോദരന്റെ മകളുടെ ഭര്‍ത്താവ് ഗില്‍ബെര്‍ട്ടിനെ കുറിച്ചാണ് ഇനി എഴുതാനുള്ളത്.\nലാവലിന് കേസിലെ നടപടികള് വീക്ഷിക്കാന് സിപിഎമ്മുമായി ബന്ധമുള്ള പല അഭിഭാഷകരും കോടതിയില് ഇന്ന് ഉണ്ടായിരുന്നു. പലരും കോടതി നടപടികള് തത്സമയം ആര്‍ക്കൊക്കെയോ മെസ്സേജ് ചെയ്യുന്നുമുണ്ടായിരുന്നു. എന്നാല് ഈ കേസിന്റെ മുഴുവന് ടെന്‍ഷനും കണ്ടത് ഗില്‍ബെര്‍ട്ടിന്റെ മുഖത്താണ്. രാവിലെ കോടതിയിലെ കഫറ്റീരിയയില് വച്ച് കണ്ടപ്പോള് പോലും അങ്ങോട്ട് നല്‍കിയ ചിരിക്ക് മറുപടി പോലും നല്‍കാതെയാണ് ഗില്‍ബെര്‍ട്ട് കടന്നുപോയത്.\nഒന്‍പതാം നമ്പര് കോടതിയില് ഇന്ന് ഞാന് ചെന്നപ്പോള്‍മുതല് ഗില്‍ബെര്‍ട്ട് വലതുഭാഗത്തെ മൂന്നാമത്തെ നിരയില് ഇരിക്കുകയായിരുന്നു. തൊട്ടടുത്ത് സംസ്ഥാന സര്‍ക്കാരിന്റെ സ്റ്റാന്റിംഗ് കോണ്‍സല് ജി പ്രകാശ്. അതിന് അടുത്ത കസേരയില് പ്രകാശിന്റെ മകള് പ്രിയങ്ക. തൊട്ട് പിന്നിലെ നിരയില് പ്രിയങ്കയുടെ ഭര്‍ത്താവ് ജിഷ്ണു. ഇതിന് പുറമെ കേരളത്തില്‍നിന്നുള്ള മറ്റൊരു സീനിയര് അഭിഭാഷകന്റെ ഓഫീസിലെ രണ്ട് ജൂനിയര് അഭിഭാഷകര്. പിണറായി വിജയന് വേണ്ടി കേസിന്റെ നടപടികള് വീക്ഷിക്കുന്നത് ഈ സംഘംമാണെന്ന് എനിക്ക് ഉറപ്പായിരുന്നു. അത് കൊണ്ടുതന്നെ അവരുടെ ഓരോ ചലനവും പരമാവധി കുറിച്ചു വയ്ക്കാന് ഞാന് ശ്രമിച്ചു. പക്ഷേ കോടതിയുടെ നടപടി തുടങ്ങിയപ്പോള് ശ്രദ്ധ കൂടുതല് അങ്ങോട്ടേക്കായി മാറി.\nആരെങ്കിലും നോട്ടീസ് കൈപ്പറ്റുണ്ടോ എന്ന് ജസ്റ്റിസ് രമണ ചോദിച്ചപ്പോള്, മൂന്നാമത്തെ നിരയില് ഇരുന്ന ഒരാള് പിന്നോട്ട് പോയി എന്ന് ഞാന് നേരത്തെ പരാമര്‍ശിച്ചിരുന്നു. അത് ഗില്‍ബെര്‍ട്ട് ആണെന്ന സംശയം പലര്‍ക്കുമുണ്ടാകാം. എന്നാല് ഗില്‍ബെര്‍ട്ട് അല്ല, സംസ്ഥാന സര്‍ക്കാറിന്റെ സ്റ്റാന്റിംഗ് കോണ്‍സല് ആയ ജി പ്രകാശ് ആയിരുന്നു പിന്നോട്ട് പോയ ആ വ്യക്തി. പ്രകാശ് എന്തിനാണ പിന്നോട്ട് പോയതെന്ന് എനിക്ക് വ്യക്തമല്ല. ഒരു പക്ഷേ മറ്റെന്തെങ്കിലും തിരക്കുകള് കാണാമായിരിക്കാം. അല്ലെങ്കില് ജഡ്ജിമാരുടെ ശ്രദ്ധയില്‍പ്പെട്ട് നോട്ടീസ് സ്വീകരിക്കാനാവശ്യപ്പെട്ടാല്, അത് സ്വീകരിക്കാനുള്ള ബുദ്ധിമുട്ടുകൊണ്ടായിരിക്കാം. കസ്തുരിരംഗ അയ്യര്, കെജി രാജശേഖരന് എന്നിവരുടെ ഹര്‍ജികളില് സംസ്ഥാന സര്‍ക്കാര് എതിര്‍കക്ഷിയാണ്. എന്നാല് സിബിഐ സംസ്ഥാന സര്‍ക്കാരിനെ എതിര്‍കക്ഷി ആക്കിയിട്ടില്ല എന്നതും ഇവിടെ പരാമര്‍ശിക്കപെടേണ്ടതാണ്.\nജി പ്രകാശിന് പുറമെ സംസ്ഥാന സര്‍ക്കാരിന്റെ മറ്റൊരു സ്റ്റാന്റിംഗ് കൗണ്‍സിലും ഇന്ന് ഒന്‍മ്പതാം നമ്പര് കോടതിയിലുണ്ടായിരുന്നു. ഇടത് ഭാഗത്ത് ഏറ്റവും പിന്നിലായിരുന്നു അദ്ദേഹം ഇരുന്നിരുന്നത്. വിഎം സുധീരന് വേണ്ടി ഹാജരായ മുന് സ്റ്റാന്‍ഡിങ് കൗണ്‍സില് രമേശ് ബാബു ഇന്ന് കോടതിയില് ഒന്നും പറഞ്ഞില്ല. വിഎസ് അച്യുതാനന്ദന് ലാവലിന് കേസില് എന്തെങ്കിലും താത്പര്യം ഇനി ഉണ്ടോ എന്നറിയില്ല. അദ്ദേഹത്തിന്റെ വിശ്വസ്തനായ അഭിഭാഷകന് ലാവലിന് കേസിന്റെ നടപടികള് നടക്കുമ്പോള് കോടതിയിലുണ്ടായിരുന്നു. അതൊരുപക്ഷേ വ്യക്തിപരമായ താത്പര്യം കാരണമാകാം. മുഖ്യമന്ത്രിയോട് കടപ്പാടുള്ള കേരളത്തിലെ ഒരു പ്രധാന പ്രതിപക്ഷ പാര്‍ട്ടിയുമായി ബന്ധമുള്ള ഒരു അഭിഭാഷകന്റെ ഉത്തരേന്ത്യക്കാരന് ആയ ജൂനിയറും ഈ കേസിന്റെ നടപടികള് കുറിച്ചെടുക്കുന്നുണ്ടായിരുന്നു.\nപക്ഷേ എനിക്ക് ഏറ്റവും ശ്രദ്ധേയമായി തോന്നിയത് രാജ്യത്തുതന്നെ പ്രശസ്തമായ ഒരു ലോ ഫേര്‍മിലെ രണ്ട് അഭിഭാഷകര് ഈ നടപടികള് നടക്കുമ്പോള് കോടതിയില് ഉണ്ടായിരുന്നുവെന്നതാണ്. ഈ കേസിനാണോ മറ്റേതെങ്കിലും കേസിനാണോ അവര് വന്നത് എന്ന് അറിയില്ല. പക്ഷേ മുഖ്യമന്ത്രി ആകുന്നതിന് മുമ്പ് പിണറായി വിജയന് ആദ്യം തള്ളിപ്പറയുകയും, മുഖ്യമന്ത്രി ആയതിന് ശേഷം സ്വാഗതം ചെയ്യുകയും ചെയ്ത കേരളത്തിന്റെ ഒരു സ്വപ്നപദ്ധതിയുടെ മുഖ്യ നിക്ഷേപകന്റെ മകന്റെ ഭാര്യ പാര്‍ട്ട്ണര് ആയ ലോ ഫേര്‍മിലെ അഭിഭാഷകര് ആയിരുന്നു അവര്. പിണറായി വിജയന് വേണ്ടി ഹരീഷ് സാല്‍വേ ഹാജരാകും എന്ന കാര്യത്തില് സംശയമില്ല. പക്ഷേ അദ്ദേഹത്തിന്റെ അഡ്വക്കേറ്റ് ഓണ് റെക്കോര്‍ഡ് ഒരു വ്യക്തി ആയിരിക്കുമോ അതോ ഒരു സ്ഥാപനം ആയിരിക്കുമോ?\nസുപ്രീം കോടതി വിധി അനുകൂലം ആയാലും സെൻകുമാർ ഡി ജി പി ആകുമോ?…\nവാര്‍ത്താ ചാനലുകള് വി.എസ് മയമായപ്പോള്


പെരുമ്പാവൂരിൽ ഇന്ന് സമ്പർക്കം വഴി കോവിഡ് സ്ഥിരീകരിച്ചത്4പേർക്ക് - Media Malayalam (മീഡിയ മലയാളം)\nപെരുമ്പാവൂരിൽ ഇന്ന് സമ്പർക്കം വഴി കോവിഡ് സ്ഥിരീകരിച്ചത്4പേർക്ക്\nപെരുമ്പാവൂർ: പെരുമ്പാവൂരിൽ ഇന്ന് സമ്പർക്കം വഴി കോവിഡ് സ്ഥിരീകരിച്ചത്4പേർക്ക്. 22 വയസ്സുള്ള വെങ്ങോല സ്വദേശി, 75 വയസുള്ള വേങ്ങൂർ സ്വദേശി, 46 വയസുള്ള പട്ടിമറ്റം സ്വദേശിനി, 24 വയസുള്ള പട്ടിമറ്റം സ്വദേശി എന്നിവർക്കാണ് രോഗം സ്ഥിരീകരിച്ചത്.\nജില്ലയിൽ ഇന്ന് 128 പേർക്ക് രോഗം സ്ഥിരീകരിച്ചു.\nഇന്ന് 678 പേരെ കൂടി ജില്ലയിൽ പുതുതായി വീടുകളിൽ നിരീക്ഷണത്തിലാക്കി. നിരീക്ഷണ കാലയളവ് അവസാനിച്ച 442 പേരെ നിരീക്ഷണ പട്ടികയിൽ നിന്നും ഒഴിവാക്കുകയും ചെയ്തു നിരീക്ഷണത്തിൽ ഉള്ളവരുടെ ആകെ എണ്ണം 11384 ആണ്. ഇതിൽ 9489 പേർ വീടുകളിലും, 164 പേർ കോവിഡ് കെയർ സെന്ററുകളിലും 1731 പേർ പണം കൊടുത്തുപയോഗിക്കാവുന്ന സ്ഥാപനങ്ങളിലുമാണ്.\nഇന്ന് 101 പേരെ പുതുതായി ആശുപത്രിയിൽ/ എഫ് എൽ റ്റി സി പ്രവേശിപ്പിച്ചു.\nഇന്ന് ജില്ലയിൽ നിന്നും കോവിഡ് 19 പരിശോധനയുടെ ഭാഗമായി 643 സാമ്പിളുകൾ കൂടി പരിശോധയ്ക്ക് അയച്ചിട്ടുണ്ട്. ഇന്ന് 814 പരിശോധന ഫലങ്ങളാണ് ലഭിച്ചത്. ഇനി 711 ഫലങ്ങളാണ് ലഭിക്കാനുള്ളത്.\nജില്ലയിലെ ലാബുകളിൽ നിന്നും ആശുപത്രികളിൽ നിന്നുമായി ഇന്ന് 1848 സാമ്പിളുകൾ പരിശോധനയ്ക്കായി ശേഖരിച്ചു.\nജില്ലയിലെ മെഡിക്കൽ ഓഫീസർമാർക്ക് ഫസ്റ്റ് ലൈൻ ട്രീറ്റ്മെന്റ് സെന്റർ, ചികിത്സ മാർഗനിർദേശങ്ങൾ,, ടെസ്റ്റിങ് കോവിഡ് പ്രതിരോധ മാർഗങ്ങളെക്കുറിച്ച് പരിശീലനം നടത്തി.\nവിദേശം/ ഇതരസംസ്ഥാനത്തുനിന്നും എത്തിയവർ – 43\n• തമിഴ്നാട് സ്വദേശികൾ-35\n1. മസ്ക്കറ്റിൽ നിന്ന് വന്ന ആമ്പല്ലൂർ സ്വദേശിനി (29)2. പാറ്റ്നയിൽ നിന്നെത്തിയ ബീഹാർ സ്വദേശിയായ സ്വകാര്യ ഷിപ്പിംഗ് കമ്പനി ജീവനക്കാരൻ (34)3. മുംബൈയിൽ നിന്നെത്തിയ മഹാരാഷ്ട്ര സ്വദേശിയായ സ്വകാര്യ ഷിപ്പിംഗ് കമ്പനി ജീവനക്കാരൻ (34)4. കൽക്കട്ടയിൽ നിന്ന് വന്ന വടുതല സ്വദേശി (52)5. ഹൈദരബാദിൽനിന്നെത്തിയ കോട്ടയം സ്വദേശിനി (24)6. ബാംഗ്ലൂരിൽ നിന്നെത്തിയ വല്ലാർപ്പാടം സ്വദേശി (79)7. മുംബൈയിൽ നിന്നെത്തിയ മഹാരാഷ്ട്ര സ്വദേശിയായ സ്വകാര്യ ഷിപ്പിംഗ് കമ്പനി ജീവനക്കാരൻ (25)8. ഹൈദരാബാദിൽ നിന്നും എത്തിയ കിഴക്കമ്പലം സ്വദേശി (51)\n1. ഫോർട്ട് കൊച്ചി സ്വദേശി (35)2. ഫോർട്ട് കൊച്ചി സ്വദേശി (45)3. ഫോർട്ട് കൊച്ചി സ്വദേശി (51)4. ഫോർട്ട് കൊച്ചി സ്വദേശിനി (42)5. ഫോർട്ട് കൊച്ചി സ്വദേശി (17)6. ഫോർട്ട് കൊച്ചി സ്വദേശി (39)7. ഫോർട്ട് കൊച്ചി സ്വദേശിനി (38)8. ഫോർട്ട് കൊച്ചി സ്വദേശിനി (32)9. ഫോർട്ട് കൊച്ചി സ്വദേശിനി (39)10. ഫോർട്ട് കൊച്ചി സ്വദേശി (17)11. ഫോർട്ട് കൊച്ചി സ്വദേശി (65)12. ഫോർട്ട് കൊച്ചി സ്വദേശി (13)13. ഫോർട്ട് കൊച്ചി സ്വദേശി (42)14. വടക്കേക്കര സ്വദേശി (28)15. മരണമടഞ്ഞ ഫോർട്ട് കൊച്ചി സ്വദേശി (62) യുടെ പരിശോധന ഫലവും ഇതിൽ ഉൾപ്പെടുന്നു16. ഫോർട്ട് കൊച്ചി സ്വദേശിനി (30)17. ഫോർട്ട് കൊച്ചി സ്വദേശി (39)18. ഫോർട്ട് കൊച്ചി സ്വദേശിയായ കുട്ടി (4)19. ഫോർട്ട് കൊച്ചി സ്വദേശിനി (27)20. മട്ടാഞ്ചേരി സ്വദേശി (49)21. മട്ടാഞ്ചേരി സ്വദേശി (42)22. മട്ടാഞ്ചേരി സ്വദേശി (30)23. മട്ടാഞ്ചേരി സ്വദേശിനി (36)24. നിലവിൽ ഇടപ്പള്ളിയിൽ താമസിക്കുന്ന കൊല്ലം സ്വദേശി (23)25. പള്ളിക്കര സ്വദേശി (10)26. ആലപ്പുഴ സ്വദേശിനിയായ ഗർഭിണി (21)27. തൃക്കാക്കര കരുണാലയം കോൺവെന്റ് (35)28. തൃക്കാക്കര കരുണാലയം കോൺവെന്റ് (48)29. തൃക്കാക്കര കരുണാലയം കോൺവെന്റ് (66)30. തൃക്കാക്കര കരുണാലയം കോൺവെന്റ് (69)31. തൃക്കാക്കര കരുണാലയം കോൺവെന്റ് (62)32. തൃക്കാക്കര കരുണാലയം കോൺവെന്റ് (82)33. ഏലൂർ സ്വദേശിനി (74)34. നോർത്ത് പറവൂർ സ്വദേശിനി (46)35. കോട്ടുവള്ളി സ്വദേശി (30)36. കൂത്താട്ടുകുളം സ്വദേശി (38)37. കൂത്താട്ടുകുളം സ്വദേശി (8)38. കൂത്താട്ടുകുളം സ്വദേശിനി (5)39. കൂത്താട്ടുകുളം സ്വദേശിനി (28)40. 8 ദിവസം പ്രായമുള്ള കൂത്താട്ടുകുളം സ്വദേശിനിയായ കുട്ടി41. കോട്ടപ്പടി സ്വദേശി (26)42. കീഴ്മാട് സ്വദേശി(13)43. കളമശ്ശേരി സ്വദേശി (66)44. തുറവൂർ അങ്കമാലി സ്വദേശി (88)45. തുറവുർ അങ്കമാലി സ്വദേശിനി (27)46. പട്ടിമറ്റം സ്വദേശിനി (46)47. പട്ടിമറ്റം സ്വദേശി(24)48. ചൂർണിക്കര സ്വദേശി (25)49. ചൂർണിക്കര സ്വദേശി (58)50. കോട്ടുവള്ളി സ്വദേശിനി (37)51. നിലവിൽ കോട്ടുവള്ളിയിൽ താമസിക്കുന്ന അസം സ്വദേശി (40)52. കോട്ടുവള്ളി സ്വദേശി (67)53. നെല്ലിക്കുഴി സ്വദേശി (20)54. നെല്ലിക്കുഴി സ്വദേശി (22)55. നെല്ലിക്കുഴി സ്വദേശി (17)56. കടുങ്ങല്ലൂർ സ്വദേശിനി (30)57. പിണ്ടിമന സ്വദേശിനി (43)58. കൂനമ്മാവ് കോൺവെൻറ്(38)59. കടുങ്ങല്ലൂർ സ്വദേശി (6)60. ചെല്ലാനം സ്വദേശി (45)61. കലൂർ സ്വദേശി (49)62. തൃക്കാക്കര സ്വദേശിനി (48)63. കോട്ടപ്പടി സ്വദേശി (72)64. കോട്ടപ്പടി സ്വദേശിനി (62)65. കോട്ടപ്പടി സ്വദേശി (11)66. കോട്ടപ്പടി സ്വദേശിനി (40)67. വെങ്ങോല സ്വദേശി (22)68. വേങ്ങൂർ സ്വദേശി (75)69. എടത്തല സ്വദേശി(35)70. എടത്തല സ്വദേശിയായ കുട്ടി (9)71. എടത്തല സ്വദേശിയായ കുട്ടി (5)72. എടത്തല സ്വദേശിനി (52)73. എളംകുന്നപുഴ സ്വദേശി (25)74. എറണാകുളം ജനറൽ ആശുപത്രിയിലെ സ്റ്റാഫ് നേഴ്സ് ആയ ആമ്പല്ലൂർ സ്വദേശിനി (40)75. എറണാകുളം ജനറൽ ആശുപത്രിയിലെ സ്റ്റാഫ് നേഴ്സ് ആയ ഐക്കാരനാട് സ്വദേശിനി (24)76. എറണാകുളം ജനറൽ ആശുപത്രിയിലെ സ്റ്റാഫ് നേഴ്സ് ആയ തിരുവാണിയൂർ പുത്തന്കുരിശ് സ്വദേശിനി (23)77. എറണാകുളം ജനറൽ ആശുപത്രിയിലെ സ്റ്റാഫ് നേഴ്സ് ആയ കുമ്പളം സ്വദേശിനി (23)78. പിറവം താലൂക്ക് ആശുപത്രിയിലെ ആരോഗ്യ പ്രവർത്തകയായ മണീട് സ്വദേശിനി (54)79. പിറവം താലൂക്ക് ആശുപത്രിയിലെ സ്റ്റാഫ് നേഴ്സായ രാമമംഗലം സ്വദേശിനി (36)80. തൃക്കാക്കര സ്വദേശിയായ ആലുവ ജില്ലാ ആശുപത്രിയിലെ ആരോഗ്യപ്രവർത്തകൻ (51)81. നിലവിൽ കളമശ്ശേരിയിൽ താമസിക്കുന്ന കോട്ടയം സ്വദേശി (26)കൂടാതെ 82. കാഞ്ഞൂർ സ്വദേശി (54)83. കവളങ്ങാട് സ്വദേശി (62)84. ചെങ്ങമനാട് സ്വദേശിനി (57)85. പല്ലാരിമംഗലം സ്വദേശിനി (33) ഇത് സംബന്ധിച്ച വിശദ വിവരങ്ങൾ ശേഖരിച്ച് വരുന്നു\nCovid confirmed the contact of4persons in Perumbavoor today. The 22 – year – old from Vengola, the 75 – year – old from Vengur, the 46 – year – old from Pattimattam and the 24 – year – old from Pattimattam were diagnosed with the disease.\nIn the district today, 128 people have been diagnosed with the disease.\nPrevious articleസംസ്ഥാനത്ത് ഇന്ന് 1169 പേര്‍ക്ക് കോവിഡ്-19 സ്ഥിരീകരിച്ചു\nNext article‘പിടിച്ചുനിര്‍ത്തിയ കൂട്ടത്തില് ഒരെണ്ണം ഉള്ളില് കയറിക്കൂടി. യാദൃശ്ചികം’ പിവി അന്‍വര് എംഎല്‍എയുടെ ഫെയ്‌സ്ബുക്ക് പേജില് തെറിയഭിഷേകം


മെയ് വഴക്കത്താൽ അമ്പരപ്പിച്ച് സംയുക്ത വർമ്മ, ശീർഷാസന വീഡിയോ വൈറൽ-Samyuktha varma performs shirshasana\nമെയ് വഴക്കത്താൽ അമ്പരപ്പിച്ച് സംയുക്ത വർമ്മ, ശീർഷാസന വീഡിയോ വൈറൽ\nസംയുക്ത പങ്കുവച്ച യോഗ പരിശീലനത്തിന്റെ പുതിയ വീഡിയോ വൈറലാവുകയാണ്\nUpdated: March 10, 2021 11:25:14 pm\nസിനിമയിൽനിന്നു മാറി നിൽക്കുകയാണെങ്കിലും മലയാളികൾക്കിടയിൽ ഇന്നും ഏറെ ആരാധകരുളള നടിയാണ് സംയുക്ത വർമ്മ. താരത്തിന്റെ വിശേഷങ്ങൾ അറിയാൻ ആരാധകർക്ക് വലിയ താൽപര്യമാണ്. യോഗയിൽ ഏറെ താൽപര്യമുളള സംയുക്ത ഇടയ്ക്കിടെ യോഗാഭ്യാസനത്തിന്റെ ചിത്രങ്ങളും വീഡിയോകളും സോഷ്യൽ മീഡിയയിൽ പങ്കുവയ്ക്കാറുണ്ട്.\nസംയുക്ത പങ്കുവച്ച യോഗ പരിശീലനത്തിന്റെ പുതിയ വീഡിയോ വൈറലാവുകയാണ്. ശീർഷാസനത്തിന്റെ വീഡിയോയാണ് സംയുക്ത പങ്കുവച്ചത്. മെയ് വഴക്കത്തോടെയുളള സംയുക്തയുടെ യോഗാഭ്യാസന വീഡിയോ കണ്ട് അമ്പരക്കുകയാണ് താരത്തിന്റെ ആരാധകർ.\nRead More: കൈയ്യീന്ന് പോയല്ലോ? ദ പ്രീസ്റ്റിലെ ട്വിസ്റ്റ് അബദ്ധത്തിൽ പറഞ്ഞ് മമ്മൂട്ടി\nനീണ്ട മുടിയും സാരിയുമൊക്കെയായി തനി കേരളീയമായ ലുക്കിലാണ് സംയുക്ത പലപ്പോഴും പൊതുവേദികളിൽ പ്രത്യക്ഷപ്പെടാറുള്ളത്. അടുത്തിടെ സ്റ്റൈലിഷ് ലുക്കിലുള്ള താരത്തിന്റെ ചിത്രങ്ങളാണ് ശ്രദ്ധ നേടിയത്. മകൻ ദക്ഷിനെയും ചിത്രങ്ങളിൽ കാണാമായിരുന്നു.\nWeb Title: Samyuktha varma performs shirshasana video viral


ഇങ്ങനെ ചെയ്താൽ നിങ്ങൾ പ്രതീക്ഷിക്കാത്ത മികച്ച റിസൾട്ട് നിങ്ങൾക്ക് ലഭിക്കും\nഇപ്പോൾ അടുത്ത് ഒരു രോഗി വന്നു പറഞ്ഞ ഒരു കാര്യമാണ് ഇപ്പോൾ ആദ്യം തന്നെ നിങ്ങൾക്ക് മുന്നിൽ ഷെയർ ചെയ്യുന്നത്. എനിക്ക് പണ്ട് പനങ്കുല പോലെ മുടി ഉണ്ടായിരുന്നു. ഇപ്പോൾ ഒരു മാതിരി കുറ്റിച്ചൂല് പോലെ അത് ആയിത്തീർന്നു. എന്തുകൊണ്ടാണ് ഇങ്ങനെ ആയത് എന്ന് എത്ര ചിന്തിച്ചിട്ടും മനസ്സിലാക്കാൻ സാധിക്കുന്നില്ല. അതും വളരെ പെട്ടെന്നായിരുന്നു മുടിയുടെ അവസ്ഥ ഇതുപോലെ പരിതാപകരമായ അവസ്ഥയായി മാറിയത്. സാധാരണയായി മുടി വിണ്ടുകീറുന്നത് മുടി കട്ടി കുറയുന്നത് അതുപോലെതന്നെ മുടി പെട്ടെന്ന് കൊഴിഞ്ഞു പോകുന്നത് മുടിയുടെ ഉള്ള് കുറയുന്നത് ഒക്കെ സാധാരണയായി കുറച്ചുനാൾ എടുത്ത് ആണ് അത് ഇല്ലാതാക്കുന്നത്.\nഎന്നാൽ എനിക്ക് വളരെ പെട്ടെന്നാണ് ഇല്ലാതായത് എന്നാണ് ആ സ്ത്രീ പറഞ്ഞത്. രണ്ടു മൂന്നു മാസം കൊണ്ട് തന്നെ ഭയങ്കരമായി മുടി ഇല്ലാതായി തീരുകയാണ് ചെയ്തത്. മുടിക്ക് ഒക്കെ വളരെ പെട്ടെന്ന് തന്നെ ഡാമേജ് സംഭവിക്കുകയാണ് ചെയ്തത്. തല ഒന്ന് ചെറുതായി ഒന്ന് മുടിയിൽ തഴുകി യിൽ തന്നെ ഒരുപാട് മുടി കൈകളിൽ വരുന്നു. ഓരോ ദിവസവും മുടി കൊഴിയുന്നത് കണ്ടാൽ ഇത്രയും മുടി തലയിൽ ഉണ്ടോ എന്ന് വരെ ചിന്തിച്ചു പോകും.\nമുടി നല്ല രീതിയിൽ കൊഴിയുന്നത് മൂലം വീട്ടിൽ ഉള്ള ആളുകൾ വരെ പരാതി പറഞ്ഞു തുടങ്ങി. ബാത്റൂമിൽ മുടിയാണ് അടുക്കളയിൽ മുടിയാണ് അതുപോലെ ഊണ് കഴിക്കുന്ന സ്ഥലങ്ങളിൽ മുടി ആണ് എന്നൊക്കെ അവർ നല്ല രീതിയിൽ പരാതി പറഞ്ഞു തുടങ്ങി. മുടി ഇങ്ങനെ നല്ലരീതിയിൽ കൊഴിഞ്ഞുപോകുന്നത് മൂലം തന്നെ ഒരുപാട് ആളുകൾ മാനസികമായ രീതിയിൽ തളരുന്നുണ്ട്. ഇനി ഇതിനെ പറ്റിയുള്ള പരിഹാരമാർഗ്ഗം അതിനെ പറ്റി അറിയാൻ നിങ്ങൾ വീഡിയോ മുഴുവനായി കാണുക.


Sruthi September 18, 2019\nകഴിഞ്ഞ ഓണത്തിന് മകള്‍ക്കൊപ്പം ചിലവഴിച്ച ബാല ഫോട്ടോകളും വീഡിയോകളും ഷെയര് ചെയ്തിരുന്നു. എന്നാല്, മകള് അവന്തികയുടെ മുഖത്ത് ഒട്ടും സന്തോഷം കണ്ടില്ല. അച്ഛന് ബാലയ്‌ക്കൊപ്പം ദുഃഖിതയായ അവന്തികയെയാണ് മലയാളികള് കണ്ടത്. ഇത്തരം കമന്റുകളും വീഡിയോയ്ക്ക് ലഭിച്ചിരുന്നു.\nഎന്നാല്, പ്രേക്ഷകരുടെ സംശയത്തിനും വിമര്‍ശനത്തിനും മറുപടിയുമായി ബാലയെത്തി. ബാലയ്്‌ക്കൊപ്പം മകള് അവന്തിക സന്തോഷിച്ച് കളിച്ച് രസിക്കുന്ന വീഡിയോയാണ് പോസ്റ്റ് ചെയ്തിരിക്കുന്നത്. എന്നാല്, അത് അവന്തിക കുറച്ച് കൂടി കുഞ്ഞായപ്പോള് ഉള്ളതാണ്. ഒപ്പം അമൃതയുമുണ്ട്.\nയഥാര്‍ഥ സത്യം ഇതാ. ഈ വിഡിയോ ഇന്നേ വരെ ഞാന് ആരെയും പുറത്തുകാണിച്ചിട്ടില്ല. ഒരച്ഛനും മകളും തമ്മിലുള്ള സ്‌നേഹത്തിന്റെ ഭാഷയുണ്ട്, അത് മറ്റുള്ളവര്‍ക്ക് മനസിലാകണമെന്നില്ല. എന്റെ മകളുടെ സന്തോഷത്തെ പറ്റി ചിന്തിക്കുന്ന ഒരുപാട് നല്ല മനസ്സുകള് ഇവിടെയുള്ളതിനാലാണ് ഞാന് ഈ വിഡിയോ ഇപ്പോള് പോസ്റ്റ് ചെയ്യുന്നത്. ഞാന് പ്രാര്‍ത്ഥിക്കുന്ന ദൈവത്തോടും, ഞാന് വിശ്വസിക്കുന്ന നിയമത്തോടും എന്റെ ആരാധകരോടും സുഹൃത്തുക്കളോടും, നിരുപാധികമായി എന്നെ സ്‌നേഹിക്കുന്നവര്‍ക്കും നന്ദി പറയുന്നു. ഞാനെന്റെ മകളുടെ അച്ഛനാണ്, അവള് എന്നും എപ്പോഴും സന്തോഷവതിയായിരിക്കാന് ഞാന് ശ്രദ്ധിക്കും. നന്ദി നിങ്ങളെ എല്ലാവരെയും ദൈവം അനുഗ്രഹിക്കട്ടെ.\nTags: bala, daughter


അന്താരാഷ്ട്ര നിലവാരത്തിൽ നാല് സ്‌റ്റേഡിയങ്ങൾ കൂടി; മുഖ്യമന്ത്രി ഉദ്ഘാടനം ചെയ്തു. - EC Online TV\nHome Kerala News അന്താരാഷ്ട്ര നിലവാരത്തിൽ നാല് സ്‌റ്റേഡിയങ്ങൾ കൂടി; മുഖ്യമന്ത്രി ഉദ്ഘാടനം ചെയ്തു.\nഅന്താരാഷ്ട്ര നിലവാരത്തിൽ നാല് സ്‌റ്റേഡിയങ്ങൾ കൂടി; മുഖ്യമന്ത്രി ഉദ്ഘാടനം ചെയ്തു.\nകായിക രംഗത്ത് ഒന്നാം സ്ഥാനത്തേക്ക് കേരളം എല്ലാ അർഥത്തിലും ഉയരുകയാണെന്ന് മുഖ്യമന്ത്രി പിണറായി വിജയൻ പറഞ്ഞു.\nതൃശൂർ ജില്ലയിലെ കൈപ്പറമ്പ് ഇൻഡോർ സ്‌റ്റേഡിയം, കുന്നംകുളം സ്റ്റേഡിയം കണ്ണൂർ ജില്ലയിലെ പിലാത്തറ ഇൻഡോർ സ്‌റ്റേഡിയം, പാലക്കാട് ജില്ലയിലെ കണ്ണമ്പ്ര സ്റ്റേഡിയം എന്നിവയുടെ ഉദ്ഘാടനം ഓൺലൈനായി നിർവഹിക്കുകയായിരുന്നു അദ്ദേഹം.\nലോക നിലവാരമുള്ള കളിക്കളങ്ങൾ നാടെങ്ങും തയാറായിക്കൊണ്ടിരിക്കുകയാണ്. കായിക താരങ്ങൾക്ക് മികച്ച പരിശീലനത്തിനും ഒപ്പം പ്രതിഭയുള്ള കുട്ടികൾക്ക് കളിച്ച് വളരാനും പൊതുജനങ്ങൾക്ക് കായിക വിനോദങ്ങളിൽ ഏർപ്പെടാനും വിപുലമായ അവസരങ്ങളാണ് ഈ കളിക്കളങ്ങളിൽ ഒരുക്കുന്നതെന്ന് അദ്ദേഹം പറഞ്ഞു.\nചടങ്ങിൽ മന്ത്രി ഇ.പി. ജയരാജൻ അധ്യക്ഷത വഹിച്ചു. മന്ത്രി എ.കെ. ബാലൻ, മറ്റ് ജനപ്രതിനിധികൾ, ഉദ്യോഗസ്‌ഥർ തുടങ്ങിയവർ സംബന്ധിച്ചു.


സമ്പര്‍ക്കത്തിലൂടെ ഇന്ന് 1242 പേര്‍ക്ക് കൊവിഡ്, ഉറവിടമറിയാത്ത 105 കേസുകൾ | covid spread through contact and un kown origin in kerala 11 august\nThiruvananthapuram, First Published 11, Aug 2020, 6:11 PM\nവിദേശത്ത് നിന്നെത്തിയ 62 പേര്‍ക്കും മറ്റ് സംസ്ഥാനങ്ങളിൽ നിന്നെത്തിയ 72 പേര്‍ക്കും ആരോഗ്യപ്രവർത്തകരായ 36 പേര്‍ക്കും രോഗം സ്ഥിരീകരിച്ചു.\nതിരുവനന്തപുരം: സംസ്ഥാനത്ത് ഇന്ന് കൊവിഡ് സ്ഥിരീകരിച്ച 1417 പേരിൽ 1242 പേര്‍ക്കാണ് സമ്പർക്കത്തിലൂടെ രോഗബാധയുണ്ടായത്. 105 പേരുടെ രോഗ ഉറവിടവും വ്യക്തമല്ല. വിദേശത്ത് നിന്നെത്തിയ 62 പേര്‍ക്കും മറ്റ് സംസ്ഥാനങ്ങളിൽ നിന്നെത്തിയ 72 പേര്‍ക്കും ആരോഗ്യപ്രവർത്തകരായ 36 പേര്‍ക്കും രോഗം സ്ഥിരീകരിച്ചു. 24 മണിക്കൂറിനിടെ 21625 പരിശോധനകൾ നടത്തിയതായും മുഖ്യമന്ത്രി വ്യക്തമാക്കി. ഇന്ന് അഞ്ച് പേരുടെ മരണം സ്ഥിരീകരിച്ചു. തിരുവനന്തപുരം വർക്കല സ്വദേശി ചെല്ലയ്യൻ , കണ്ണൂർ കോളയാട് കുമ്പ മാറാടി, തിരുവനന്തപുരം വലിയ തുറ മണിയൻ, ചെല്ലാനം സ്വദേശി റാത്ത ചാൾസ്, വെള്ളനാട് സ്വദേശി പ്രേമ എന്നിവരുടെ മരണമാണ് ഔദ്യോഗികമായി സ്ഥിരീകരിച്ചത്.\nകോട്ടയത്ത് അതിരമ്പുഴ, ഏറ്റുമാനൂർ മേഖലയിൽ കൊവിഡ് സമ്പർക്ക വ്യാപനം ഉണ്ട്. ഏറ്റുമാനൂർ ക്ലസ്റ്ററിന്റെ ഭാഗമായ അതിരമ്പുഴ പഞ്ചായത്ത് പ്രത്യേക ക്ലസ്റ്ററാക്കി. എറണാകുളം ഫോർട്ട്കൊച്ചി മേഖലയിൽ രോഗം വ്യാപിക്കുകയാണ്. കണ്ടെയ്ൻമെന്റ് സോണിലെ വ്യവസായ ശാലകൾക്ക് കൊവിഡ് മാനദണ്ഡം പാലിച്ച് പ്രവർത്തിക്കാമെന്ന് മുഖ്യമന്ത്രി അറിയിച്ചു. ജില്ലയിലെ മാർക്കറ്റുകൾ മാർഗനിർദ്ദേശം പാലിച്ച് തുറക്കാം. തൃശ്ശൂരിൽ മങ്കര, മിനാലൂർ ക്ലസ്റ്റുകൾ രൂപം കൊണ്ടു.\nകോഴിക്കോട് ഒരു വീട്ടിൽ അഞ്ചിലേറെ പേർ രോഗികളായ 24 വീടുകൾ കോർപ്പറേഷൻ പരിധിയിലുണ്ട്. പുറത്ത് പോയി വരുന്നവർ വീടുകൾക്കുള്ളിൽ കൊവിഡ് മുൻകരുതൽ സ്വീകരിക്കണം. കണ്ണൂർ സമ്പർക്ക രോഗബാധ കൂടുതൽ കണ്ടെത്തിയ ചക്കരക്കൽ പൊലീസ് പരിധിയിലെ കൂടുതൽ പ്രദേശം അടച്ചതായും മുഖ്യമന്ത്രി കൂട്ടിച്ചേര്‍ത്തു.\nLast Updated 11, Aug 2020, 6:23 PM\ncovid spread through contact


ക്രിസ്മസ് ആഘോഷങ്ങള്‍ക്ക് നക്ഷത്രത്തിളക്കമുണ്ടാകില്ല; കൈപൊള്ളിച്ച് പലവ്യഞ്ജന, പച്ചക്കറി വിപണി;ഇടപെടാതെ സര്‍ക്കാര് :: Janmabhumi Daily\nക്രിസ്മസ് ആഘോഷങ്ങള്‍ക്ക് നക്ഷത്രത്തിളക്കമുണ്ടാകില്ല; കൈപൊള്ളിച്ച് പലവ്യഞ്ജന, പച്ചക്കറി വിപണി;ഇടപെടാതെ സര്‍ക്കാര്\nThursday5December 2019 5:21 am IST\nതിരുവനന്തപുരം: ഇക്കുറി ക്രിസ്മസ് വിപണിക്ക് കൈപൊള്ളും. അഞ്ചുവര്‍ഷത്തേയ്ക്ക് വില കൂടില്ലെന്ന സര്‍ക്കാര് വാഗ്ദാനം പഴയ ചാക്കിന് തുല്യമായി. നിത്യോപയോഗ സാധനങ്ങളുടെ വില പിടിച്ചു നിര്‍ത്തുന്നതില് വിപണിയില് സര്‍ക്കാര് ഒന്നും ചെയ്യുന്നില്ല. പലവ്യഞ്ജനങ്ങള്, പച്ചക്കറി, മാംസ ഉത്പന്നങ്ങള് എന്നിവയ്‌ക്കെല്ലാം വില വര്‍ധിച്ചുകഴിഞ്ഞു. എല്ലാ സാധനങ്ങള്‍ക്കും കഴിഞ്ഞ വര്‍ഷത്തേക്കാള് 10 മുതല് 15 രൂപ വരെയാണ് വര്‍ധന.\nസാമ്പത്തിക പ്രതിസന്ധി നിലനില്‍ക്കുന്നതിനാല് വിലവര്‍ധനവില് ഇടപെല് ആലോചിച്ചു മതിയെന്നാണ് സര്‍ക്കാര് നിലപാട്. പ്രളയ സെസ്സുകൂടി സാധാരണക്കാര്‍ക്ക് മേല് അടിച്ചേല്‍പ്പിച്ചതോടെ ക്രിസ്മസ് ആഘോഷത്തിന്റെ മാറ്റുകുറയും.\nമികച്ച കുത്തരിക്ക് 48 മുതല് 53 രൂപവരെയാണ് വില. പച്ചരിക്ക് 26-30 വരെയും സവാള 120 മുതല് 130 വരെയാണ് ഉയര്‍ന്നിരിക്കുന്നത്. ഇതോടൊപ്പം ചെറിയഉള്ളി 160-168, വെളുത്തുള്ളി 230-240, ഉഴുന്ന് 152-155, മുളക് 160- 220, പയര് 66-96, കടല 70-80, മൈദ-40-47, ആട്ട- 38-40, ഉരുളക്കിഴങ്ങ് 39-47 എന്നിങ്ങനെയാണ് പൊതു വിപണിയിലെ വില.\nപച്ചക്കറിക്കും വില കൂടിയിട്ടുണ്ട്. വരും ദിവസങ്ങളില് ഇത് ഇരട്ടിയോളമാകുമെന്നാണ് വ്യാപാരികള് നല്‍കുന്ന സൂചന. മുരിങ്ങക്കയ്ക്ക് കിലോയ്ക്ക് 300 രൂപയായി. തമിഴ്‌നാട്ടിലെ വെള്ളപ്പൊക്കം പച്ചക്കറി കൃഷിക്ക് വ്യാപക നാശനഷ്ടമാണ് ഉണ്ടാക്കിയത്. അതിനാല് തമിഴ്‌നാട്ടില് നിന്നും കേരളത്തിലേക്ക് വരുന്ന പച്ചക്കറി ലോഡുകളുടെ എണ്ണം കുറഞ്ഞു തുടങ്ങിയിട്ടുണ്ട്. വടക്കേ ഇന്ത്യയില് നിന്നും എത്തുന്ന ഉരുളക്കിഴങ്ങ്, ഉള്ളി, സവാള തുടങ്ങിയവയുടെ വിലയില് ഇപ്പോള് തന്നെ വര്‍ധന പ്രകടമാണ്. ക്രിസ്മസിന് ഏറെ പ്രാധാന്യം മാംസ വിപണിക്കാണ്. മത്സ്യം, മാംസം, മുട്ട എന്നിവയുടെ വില നിത്യേന മാറികൊണ്ടിരിക്കുന്നു.\nപതിമൂന്നു നിത്യോപയോഗസാധനങ്ങള്‍ക്കു വില കൂടില്ലെന്ന വാഗ്ദാനവുമായി അധികാരത്തില് വന്ന പിണറായി സര്‍ക്കാരിന്റെ കെടുകാര്യസ്ഥത വിളിച്ചോതുന്നതാണ് സപ്ലൈക്കോയുടെ പ്രവര്‍ത്തനം. വില കൂടുന്ന സാഹചര്യത്തില് വിപണിയില് ഇടപെടലുകള് നടത്തേണ്ട സപ്ലൈക്കോ ഔട്ട് ലെറ്റിലും മാവേലി സ്റ്റോറുകളിലും സബ്‌സിഡി സാധനങ്ങള്‍ക്ക് പുറമെ അവശ്യസാധനങ്ങള് പോലും ലഭ്യമല്ല. അതിനാല് സാധാരണക്കാര് പൊതു വിപണിയെ ആശ്രയിക്കാന് നിര്‍ബന്ധിതമായിരിക്കുകയാണ്. ചെറുകിട വിതരണക്കാര്‍ക്കുള്ള പണം സര്‍ക്കാര് നല്‍കാതായതോടെ സപ്ലൈകോയ്ക്ക് സാധനങ്ങള് നല്‍കുന്നത് കുറച്ചു. ഇതോടെ മാവേലി സ്‌റ്റോറുകളിലും മറ്റ് ഔട്ട്‌ലെറ്റുകളിലും സാധനങ്ങള് ലഭിക്കാതെയായി. ചെറുകിട വിതരണക്കാര്‍ക്ക് 250 കോടി രൂപ കുടിശിക സര്‍ക്കാര് നല്‍കാനുണ്ട്.\nവിലക്കയറ്റത്തിന്റെ പേരില് ഹോട്ടലുകളും നിരക്കുയര്‍ത്തി. ഉത്സവ സീസണുകളില് വിപണിയില് ഇടപെട്ട് വിലക്കയറ്റം തടയേണ്ട സംസ്ഥാന സര്‍ക്കാര് സാമ്പത്തിക പ്രതിസന്ധിയുടെ പേരില് മാറിനില്‍ക്കുകയാണ്. ക്രിസ്മസ് വിപണിയില് സര്‍ക്കാര് ഇടപെടല് വൈകുന്നതോടെ നിത്യോപയോഗ സാധനങ്ങള് ഉള്‍പ്പടെയുള്ള വസ്തുകളുടെ വില ക്രമാതീതമായി ഉയരുമെന്നതില് സംശയമില്ല.\nക്രിസ്മസ് ദ്വീപിലെ ചുവന്ന ഞണ്ടുകൾ


അബുഹമൂര് Archives - Middle East Chandrika Qatar\nSep132020 by Web DeskNo Comments\nഇടനാഴിയുടെ ഭാഗമായ ആദ്യ കേബിള് ഘടിപ്പിച്ചുള്ള പാലം ഭാഗികമായി ഗതാഗതത്തിനായി തുറന്നപ്പോള് ദോഹ: കുവൈത്ത് അമീറിന്റെ പേരില് നടപ്പാക്കുന്ന സബാഹ് അല് അഹമ്മദ് ഇടനാഴി പദ്ധതിയുടെ ആദ്യഘട്ടം ഗതാഗതത്തിനായി തുറന്നു.വടക്ക് ഉംലഖ്ബ ഇന്റര്‍ചേഞ്ചില് നിന്നും തെക്ക് അബുഹമൂര് പാലത്തിലേക്ക് പതിമൂന്ന് കിലോമീറ്റര് ഭാഗമാണ് ഗതാഗതത്തിനായി തുറന്നത്. അടുത്തവര്‍ഷം ആദ്യപാദത്തില് പദ്ധതി പൂര്‍ണമായും ഗതാഗതത്തിനായി തുറക്കും. ഏഴു പുതിയ പാലങ്ങളും തുറന്നിട്ടുണ്ട്. ഇതോടെ പദ്ധതിയിലെ ആകെ 32 പാലങ്ങളില് 21 എണ്ണവും തുറന്നു. തുറന്നവയില് ഏറ്റവും പ്രധാനം 1.2 കിലോമീറ്റര് ദൈര്‍ഘ്യമുള്ള കേബിള് പാലമാണ്. ദോഹയുടെ ദക്ഷിണ ഉത്തര ഭാഗങ്ങളെ ഭാഗങ്ങളെ ബന്ധിപ്പിക്കുന്ന ബൃഹദ്പദ്ധതിയായ ഇടനാഴിയുടെ ഭാഗമായ ആദ്യ കേബിള് ഘടിപ്...\nJan102020 by Web DeskNo Comments\nരാജ്യത്തിന്റെ വിവിധ ഭാഗങ്ങളില് ശക്തമായ മഴ\nLATEST NEWS, QATAR NATIONAL, QATAR NEWS\n(ഫയല് ചിത്രം) ദോഹ: രാജ്യത്തിന്റെ വിവിധ ഭാഗങ്ങളില് ഇന്നലെ സാമാന്യം ശക്തമായ മഴ പെയ്തു. ദോഹ, കോര്‍ണീഷ്, ഓള്‍ഡ് അല്‍ഗാനിം, അബുഹമൂര്, ഉള്‍പ്പടെയുള്ള പ്രദേശങ്ങളില് മഴ പെയ്തു. ചിലയിടങ്ങളില് ഇടിമിന്നലും അനുഭവപ്പെട്ടു. ഇന്നും മഴ തുടരാന് സാധ്യതയുണ്ട്്.വാഹനായാത്രികരുള്‍പ്പടെ ജാഗ്രത പാലിക്കണമെന്ന് ആഭ്യന്തരമന്ത്രാലയം നിര്‍ദേശിച്ചു. ഇടിയും മിന്നലും മഴയും അനുഭവപ്പെടാനിടയുള്ള സാഹചര്യത്തില് മുന്‍കരുതലുകളെടുക്കണമെന്ന് കാലാവസ്ഥാനിരീക്ഷണവകുപ്പും മുന്നറിയിപ്പ് നല്‍കി. ഇടിമിന്നലുണ്ടാകുമ്പോള് പ്രത്യേകം ശ്രദ്ധിക്കണമെന്ന് നിര്‍ദേശിച്ചിട്ടുണ്ട്. ശക്തമായ മഴയും കാറ്റും ഇടിമിന്നലുമുണ്ടാകുമ്പോള് പുറത്തേക്കു പോകുന്നത് ഒഴിവാക്കണം. ഇന്‍ഡോറില് തന്നെ സുരക്ഷിതമായിരിക്ക...\nNov162019 by Web DeskNo Comments\nനോബിള് ഇന്റര്‍നാഷണല് സ്‌കൂളില് ശിശുദിനം ആഘോഷിച്ചു\nനോബില് സ്‌കൂളില് നടന്ന ശിശുദാനാഘോഷ പരിപാടികളില് നിന്ന് ദോഹ: ഇന്ത്യയുടെ പ്രഥമ പ്രധാനമന്ത്രി ജവാഹര്‍ലാല് നെഹ്‌റുവിന്റെ സ്മരണയ്ക്ക് മുന്‍പില് നോബിള് ഇന്റര്‍നാഷണല് സ്‌കൂളിന്റെ അബുഹമൂര്, ഹിലാല്, വുഖൈര്, ഐന്‍ഖാലിദ് കാമ്പസുകളില് ശിശുദിനം ആഘോഷിച്ചു. പ്രിന്‍സിപ്പല് ഷിബു അബ്ദുല്‍റഷീദ് ആഘോഷപരിപാടികള് ഉദ്ഘാടനം ചെയ്തു. ഇന്നത്തെ കുട്ടികളാണ് നാളത്തെ രാഷ്ട്ര ശില്‍പികളെന്ന് ഉറച്ചു വിശ്വസിച്ച ഭരണാധികാരിയായിരുന്നു ചാച്ചാജിയെന്ന് അദ്ദേഹം അഭിപ്രായപ്പെട്ടു. വിദ്യാര്‍ഥികള് വിവിധ പരിപാടികള് അവതരിപ്പിച്ചു. നോബിള് ഇന്ത്യന് കിന്‍ഡര് ഗാര്‍ട്ടനിലെ ഇരുനൂറ്റി അന്‍പതിലധികം കുരുന്നുകള് അണ...


Acer Aspire One 722 Netbook Computer, ഏസര് ആസ്പയര് വണ് 722 നെറ്റ്ബുക്ക് കമ്പ്യൂട്ടര് - Malayalam Gizbot\nആസ്പയര് വണ് 722, ഏസറിന്റെ പുതിയ നെറ്റ്ബുക്ക്\n| Updated: Tuesday, December 6, 2011, 9:17 [IST]\nഇപ്പോള് ടാബ്‌ലറ്റ് കമ്പ്യൂട്ടറുകള് മത്സരിക്കുന്നത് നെറ്റ്ബുക്ക് കമ്പ്യൂട്ടറുകളോടും കൂടിയാണെന്നു പറയാം. കാരണം, ടാബ്‌ലറ്റുകളുടെ വര്‍ദ്ധിച്ചു വരുന്ന ആവശ്യം നെറ്റ്ബുക്കുകളുടെ വില്‍പനയെ പ്രതികൂലമായി ബാധിക്കുന്നുണ്ട്. എങ്കിലും ടാബ്‌ലറ്റിനേക്കാള് നെറ്റ്ബുക്ക് സ്വന്തമാക്കാന് ഇഷ്ടപ്പെടുന്നവരും തീരെ കുറവല്ല. ഇതിന്റെ വിലക്കുറവാണ് ടാബ്‌ലറ്റിനേക്കാള് നെറ്റ്ബുക്ക് തിരഞ്ഞെടുക്കാന് ഇവരെ പ്രേരിപ്പിക്കുന്നത്.\nഏസറിന്റെ ഏറ്റവും പുതിയ നെറ്റ്ബുക്ക് കമ്പ്യൂട്ടറാണ് ആസ്പയര് വണ് 722 നെറ്റ്ബുക്ക്. ചെറിയ വിലയില് ശക്തമായ പ്രവൃര്‍ത്തികള് ചെയ്യാന് പറ്റുന്ന ഒരു നെറ്റ്ബുക്ക് ആണിത്.\nഎഎംഡി സി-50 എപിയു\n320 ജിബി ഹാര്‍ഡ് ഡിസ്‌ക്\n2.0 യുഎസ്ബി പോര്‍ട്ടുകള്\n1.35 കിലോഗ്രാം ഭാരം\nകറുപ്പ് നിറത്തിലുള്ള ഈ നെറ്റ്ബുക്കിന്റെ ഡിസൈന് മനോഹരവും ആകര്‍ഷണീയവുമാണ്. ഭാരക്കുറവും, വലിപ്പക്കുറവും ഈ ഓസര് നെറ്റ്ബുക്ക് കൊണ്ടു നടക്കാന് എളുപ്പമാക്കുന്നു. എളുപ്പത്തിലുള്ള ടൈപ്പിംഗ് ഉറപ്പാക്കും വിധമാണ് ഇതിന്റെ കാബോര്‍ഡ് ഡിസൈന് ചെയ്തിരിക്കുന്നത്. ഒരു ട്രാക്ക്പാഡും ഉണ്ട് ഇതിന്.\nപിഞ്ച് സൂമിംഗ് പോലുള്ള ആംഗ്യങ്ങള് കൊണ്ട് നിയന്ത്രണവും ഇതു സപ്പോര്‍ട്ട് ചെയ്യുന്നുണ്ട്. അടിവശം അഴിച്ചു മാറ്റാവുന്ന തരത്തിലായതുകൊണ്ട് എന്തെങ്കിലും ആവശ്യം വരികയാണെങ്കില് ഹാര്‍ഡ് ഡിസ്‌കിലേക്കും റാമിലേക്കും എളുപ്പത്തില് എത്താം.\nസ്പീക്കറുകള് അടിഭാഗത്താണെന്നത് ഏസര് ആസ്പയര് വണ് 722 നെറ്റ്ബുക്കിന്റെ പോരായ്മയാണ്. മടിയില് വെച്ച് നെറ്റ്ബുക്ക് പ്രവര്‍ത്തിപ്പിക്കുമ്പോള് ഇത് ശബ്ദത്തില് തടസ്സങ്ങള് ഉണ്ടാക്കും. എന്നാല് മറ്റു നെറ്റ്ബുക്കുകളുമായി താരതമ്യം ചെയ്യുമ്പോള് വളരെ മികച്ചതും ഏറെ കാലം നീണ്ടു നില്‍ക്കുന്നതും ആണ്.\nഇതിന്റെ 11.6 ഇഞ്ച് സ്‌ക്രീന് എല്‍ഇഡി ബാക്ക്‌ലൈറ്റ് ആണ്. മികച്ച റെസൊലൂഷനാണ് ഈ സ്‌ക്രീനിന്റേത്. ഇതിന്റെ പ്രസസ്സറായ എഎംഡി സി-50ന്റെ ക്ലോക്ക് സ്പീഡ് 1 ജിഗാഹെര്‍ഡ്‌സ് മാത്രമാണ്. ഈ താഴ്ന്ന ക്ലോക്ക് സ്പീഡ് ആണ് ഈ ഏസര് നെറ്റ്ബുക്കിന്റെ മറ്റൊരു പോരായ്മ. കാരണം, താഴ്ന്ന ക്ലോക്ക് സ്പീഡ് മൂലം ഓരോ ആപ്ലിക്കേഷനുകളും ഓപണ് ചെയ്യുമ്പോഴും, ക്ലോസ് ചെയ്യുമ്പോഴും കൂടുതല് സമയം വേണ്ടി വരുന്നു.\n2 ജിബി മെമ്മറിയും ഹാര്‍ഡ് ഡിസ്‌കുമെല്ലാം ഒരു നെറ്റ്ബുക്കിനെ സംബന്ധിച്ചിടത്തോളം മികച്ചവയാണ്. 20,000 രൂപ മുതല് മുകളിലോട്ടാണ് ഏസര് ആസ്പയര് വണ് 722 നെറ്റ്ബുക്കിന്റെ വില.\nആമസോണില് 10,000എംഎഎച്ചിനു മുകളിലെ പവര് ബാങ്കുകള് 499 രൂപ മുതല്..!


എല്ലാം ശരിയാകുന്നു; ഫഹദ് സുഖം പ്രാപിക്കുന്നുവെന്ന് നസ്രിയ | Indian Express Malayalam\nfahadh faasil injured while shooting nazriya updates\nഷൂട്ടിങ്ങിനിടെ പരുക്കേറ്റ ഫഹദ് ഇപ്പോൾ വീട്ടിൽ വിശ്രമത്തിലാണ്\nUpdated: March 30, 2021 12:11:08 am\nമാർച്ച് രണ്ടിനാണ് ഷൂട്ടിങ്ങിനിടെ നടൻ ഫഹദ് ഫാസിലിന് അപകടമുണ്ടായത്. ‘മലയൻകുഞ്ഞ്’ എന്ന സിനിമയുടെ ചിത്രീകരണത്തിനിടെ സെറ്റിനു മുകളിൽനിന്നു വീണ ഫഹദിന്റെ മൂക്കിനു പരുക്കേൽക്കുകയും സ്വകാര്യ ആശുപത്രിയിൽ പ്രവേശിപ്പിക്കുകയും ചെയ്തിരുന്നു.\nRead more: ഇതെന്റെ വീട്ടിലെ ഫോട്ടോഗ്രാഫർ പകർത്തിയത്; മനോഹര ചിത്രങ്ങളുമായി നസ്രിയ\nഫഹദ് ഇപ്പോൾ വീട്ടിൽ വിശ്രമത്തിലാണ്. ഫഹദിന്റെ ആരോഗ്യത്തെ കുറിച്ചുള്ള അപ്ഡേറ്റ് പങ്കുവയ്ക്കുകയാണ് ഭാര്യയും നടിയുമായ നസ്രിയ. “ആൾ ഈസ് വെൽ,” എന്നാണ് ഫഹദിന്റെ ചിത്രങ്ങൾ പങ്കുവച്ചുകൊണ്ട് നസ്രിയ കുറിച്ചത്. ഫഹദ് വിശ്രമിക്കുന്ന ഒരു ചിത്രവും നസ്രിയ പങ്കുവച്ചിട്ടുണ്ട്.\n‘മലയൻകുഞ്ഞ്’ എന്ന സിനിമയുടെ ചിത്രീകരണത്തിനായി ഒരു വീട് സെറ്റിട്ടിരുന്നു. ഈ വീട് മണ്ണിനടിയിലേക്ക് ഒലിച്ചു പോകുന്ന രംഗം ചിത്രീകരിക്കുന്നതിനിടെയാണ് ഫഹദിന് പരുക്കേറ്റത്. വീടിനു മുകളിൽനിന്നു താരം താഴെ വീഴുകയായിരുന്നു. ഫഹദിന് പരുക്കേറ്റതിനെ തുടർന്ന് താൽക്കാലികമായി ഷൂട്ടിങ് നിർത്തിവച്ചിരിക്കുകയാണ്.\nRead More: ഷൂട്ടിങ്ങിനിടെ സെറ്റിനു മുകളിൽനിന്നു വീണ് ഫഹദ് ഫാസിലിന് പരുക്ക്\nഫഹദ് ഫാസില് നായകനാകുന്ന സര്‍വൈവല് ത്രില്ലറാണ് ‘മലയന്‍കുഞ്ഞ്.’ സജിമോൻ പ്രഭാകരനാണ് ചിത്രത്തിന്റെ സംവിധായകൻ. തിരക്കഥ മഹേഷ് നാരായണനാണ്. രജീഷാ വിജയന്, ഇന്ദ്രന്‍സ്, ജാഫര് ഇടുക്കി തുടങ്ങിയവരും ചിത്രത്തിൽ പ്രധാന വേഷം ചെയ്യുന്നുണ്ട്. ചിത്രത്തിന്റെ നിർമ്മാണം ഫാസിലാണ്.\nWeb Title: Fahadh faasil injured while shooting nazriya updates\nനമിതയ്ക്കും കൂട്ടുകാരികൾക്കുമൊപ്പം അടിച്ചുപൊളിച്ച് മീനാക്ഷി; ചിത്രങ്ങൾ


- ആറുമക്കളെ ഒറ്റയ്ക്ക് വളര്‍ത്തി ഐ ടി കമ്പനി നടത്തുന്ന ഇന്ത്യാക്കാരന്റെ ജീവിതം ബ്രിട്ടീഷ് മാധ്യമങ്ങളില്\n- കോപ്പന്‍ഹേഗനിലെ ഷോപ്പിംഗ് സെന്ററില് യുവാവിന്റെ വെടിവയ്പ്പ്; നിരവധി മരണം\n- യു കെയിലെ മലയാളി വനിതാ സംരംഭകര്‍ക്ക് മാതൃകയായി ലീഡ്‌സിലെ ജൂലി ഉമ്മന്\n- മാഞ്ചസ്റ്ററിലെ നൈറ്റ്ക്ലബില് കയറി 14-കാരന് യുവതിയെ ബലാത്സംഗം ചെയ്തു\n- കോവിഡ് കുതിയ്ക്കുന്നു; യുകെയില് ലോക്ക്ഡൗണ് ഉള്‍പ്പെടെ വേണ്ടിവരുമോ?\nHome നാട്ടുവാര്‍ത്തകള് യു.കെ.വാര്‍ത്തകള് ഇമിഗ്രേഷന് ഇന്റര്‍വ്യൂ സിനിമ ബിസിനസ് ആരോഗ്യം വിദേശം സ്പിരിച്വല് special Don't Miss\nഅഫ്ഗാനിസ്ഥാനില് വന്‍ഭൂചലനം; മുന്നൂറോളം പേര് മരിച്ചു\nഅഫ്ഗാനിസ്ഥാനില് വന് ഭൂചലനം. മുന്നൂറോളം ആളുകള് മരിച്ചതായാണ് റിപ്പോര്‍ട്ട്. കിഴക്കന് അഫ്ഗാനിലെ പക്തിക പ്രവിശ്യയിലാണ് ഭൂചലനമുണ്ടായത്. 150 ലേറെ ആളുകള്‍ക്ക് പരിക്കേറ്റതായും അഫ്ഗാന് പ്രാദേശിക മാധ്യമങ്ങളെ ഉദ്ധരിച്ച് ബി.ബി.സി റിപ്പോര്‍ട്ട് ചെയ്തു. മരണസംഖ്യ ഉയരാനാണ് സാധ്യത. 255 പേര് മരിച്ചതായാണ് അഫ്ഗാന് സര്‍ക്കാരിന്റെ ഔദ്യോഗിക റിപ്പോര്‍ട്ട്. റിക്ടര് സ്‌കെയിലില് 6.1 രേഖപ്പെടുത്തിയ ഭൂചലനത്തിന്റെ കൂടുതല് വിവരങ്ങള് ലഭ്യമാകുന്നതേയുള്ളൂ.\nസ്ഥിരീകരിച്ച മരണങ്ങളില് ഭൂരിഭാഗവും പക്തിക പ്രവിശ്യയിലാണ്, കിഴക്കന് പ്രവിശ്യകളായ നംഗര്‍ഹാര്, ഖോസ്റ്റ് എന്നിവിടങ്ങളിലും മരണങ്ങള് റിപ്പോര്‍ട്ട് ചെയ്യപ്പെട്ടിട്ടുണ്ട്. ഹെലികോപ്റ്റര് അടക്കം ഉപയോഗിച്ച് രക്ഷപ്രവര്‍ത്തനം നടത്തുന്നതിന്റെ ദൃശ്യങ്ങള് പുറത്തുവന്നിട്ടുണ്ട്.\nയുഎസ് ജിയോളജിക്കല് സര്‍വേയുടെ (യുഎസ്ജിഎസ്) കണക്കനുസരിച്ച്, അഫ്ഗാനിസ്ഥാനിലെ ഖോസ്റ്റ് നഗരത്തില് നിന്ന് 44 കിലോമീറ്റര് അകലെയാണ് ഭൂകമ്പത്തിന്റെ പ്രഭവകേന്ദ്രം. തുടര്‍ന്ന് കിഴക്കന് അഫ്ഗാനിലും പാകിസ്താനിലും ഇന്ത്യയിലും ഭൂചലനത്തിന്റെ പ്രകമ്പനം അനുഭവപ്പെട്ടു.\nകോപ്പന്‍ഹേഗനിലെ ഷോപ്പിംഗ് സെന്ററില് യുവാവിന്റെ വെടിവയ്പ്പ്; നിരവധി മരണം\nലൈംഗിക പീഡനം: എപ്സ്റ്റീന്റെ കൂട്ടാളി ജിസെലിന് മാക്‌സ്‌വെലിന് 20 വര്‍ഷം തടവ്\nടെക്‌സസില് 46 കുടിയേറ്റക്കാര് ട്രക്കിനുള്ളില് ശ്വാസംമുട്ടി മരിച്ച നിലയില്\nറഷ്യക്കെതിരെ പുതിയ സഹകരണം പ്രഖ്യാപിച്ച് ജി7 നേതാക്കള്\nവിദേശ യുവതിയെ ലൈംഗിക പീഡനത്തിന് ഇരയാക്കി എയര്‍പോര്‍ട്ടില് തള്ളി, ഓസ്‌കര് ജേതാവ് അറസ്റ്റില്\nയുക്രൈനിന്റെ ഇ.യു അംഗത്വം: ആദ്യ ചുവടുമായി യൂറോപ്യന് കമ്മിഷന്\nവെംബ്ലിയില് യൂറോ ചാമ്പ്യന്മാരായ ഇറ്റലിയെ പഞ്ഞിക്കിട്ടു മെസിയും പിള്ളേരും\nനാല് ഇന്ത്യക്കാര് ഉള്‍പ്പെടെ 22 പേരുമായി നേപ്പാളില് കാണാതായ വിമാനം തകര്‍ന്നു വീണു\nയു.എസിലെ സ്‌കൂളില് 18കാരന് നടത്തിയ വെടിവെപ്പില് 18 വിദ്യാര്‍ഥികളടക്കം 21 പേര് കൊല്ലപ്പെട്ടു\nന്യൂസിലാന്റ് എയര്‍പോര്‍ട്ടില് യാത്രക്കാരനില് നിന്നും ഗോമൂത്രം പിടിച്ചെടുത്ത് നശിപ്പിച്ചു


സംസ്ഥാന സ്‌കൂള് കലോത്സവം; സംഘാടകരുടെ അനാസ്ഥയില് നാടന്‍പാട്ട് മത്സരം വൈകിയത് മൂന്ന് മണിക്കൂര് | Reporter Live\nBy Web Desk\tJanuary 7, 2018 2:24 pm A+ A-\nനാടന് പാട്ട് വിഭാഗത്തിലെ മത്സരാര്‍ത്ഥികള്\nതൃശൂര്: കലോത്സവ സംഘാടകരുടെ അനാസ്ഥയില് മത്സരം വൈകിയത് മൂന്ന് മണിക്കൂര്. ശബ്ദ സംവിധാനത്തിന്റെ പോരായ്മ പരിഹരിക്കാതെ വേദിയില് കയറില്ലെന്ന് മത്സരാര്‍ത്ഥികള് നിലപാടെടുത്തതോടെ നാടന്‍പാട്ട് മത്സരമാണ് വൈകിയത്.\nരാവിലെ9മണിക്ക് ആരംഭിക്കേണ്ട ഹയര് സെക്കന്ററി വിഭാഗം നാടന് പാട്ട് മത്സരത്തിന് കര്‍ട്ടന് പൊങ്ങിയത് ഉച്ചക്ക് 12 മണിക്ക്. മത്സരം വൈകിയത് മൂന്ന് മണിക്കൂര്. വിവിധ വാദ്യോപകരണങ്ങള് ഉപയോഗിച്ച് അവതരിപ്പിക്കേണ്ട കലാരൂപമാണ് നാടന്‍പാട്ട്. ശബ്ദസംവിധാനങ്ങളുടെ പോരായ്മ പ്രകടനത്തെയും ഫലത്തെയും ബാധിക്കുമെന്നെ അധ്യാപകരുടെയും പരിശീലകരുടെയും പരാതിയും പ്രതിഷേധവും ആണ് മത്സരം ഇത്രയേറെ വൈകിപ്പിച്ചത്.\nശബ്ദസംവിധാനം മികച്ചതാക്കിയാല് മാത്രമേ വേദിയില് കയറൂവെന്ന് അധ്യാപകരും കുട്ടികളും കട്ടായം പറഞ്ഞു. മത്സരം മണിക്കൂറുകളോളം വൈകിയത് തങ്ങളുടെ പ്രകടനത്തെ ബാധിക്കുമെന്ന് കുട്ടികളും പറയുന്നു. ഹൈസ്‌കൂള് തല നാടന്‍പാട്ട് മത്സരം ഇന്നലെ ഇതേ വേദിയില് നടന്നപ്പോള് പരാതി അധികൃതരെ അറിയിച്ചിരുന്നെന്ന് പരിശീലകര് കൂട്ടിച്ചേര്‍ത്തു. ഏതായാലും വിദ്യാര്‍ത്ഥികളുടേയും അധ്യാപകരുടെയും ഒപ്പം കാണികളുടെയും പ്രതിഷേധത്തിന് മുന്നില് അധികൃതര് മുട്ടുമടക്കി. മണിക്കൂര് മൂന്ന് വൈകിയെങ്കിലും മികച്ച ശബ്ദ സംവിധാനങ്ങളുടെ അകമ്പടിയോടെ അവര് വേദിയില് നാടന് പാട്ടിന്റെ ശീലു തീര്‍ത്തു.\nJan 7, 2018 2:24 pm\nആവേശം കെട്ടടങ്ങുന്നില്ല; കലാനഗരിയിലും ‘ജിമിക്കി കമ്മല്’ തരംഗം\nകലോത്സവത്തിന്റെ ഒന്നാം ദിനം ജനപ്രീതി നേടി ഒപ്പന


പാറത്തോട് പാലം പൊളിക്കാൻ നടപടി തുടങ്ങി : Deepika.com Nattu Visesham\nനെടുങ്കണ്ടം: പാറത്തോട് പാലം പൊളിക്കുന്നതിനുള്ള നടപടികൾ ആരംഭിച്ചു. അപകടാവസ്ഥയിലായിരുന്ന പാലം പൊളിച്ചുനീക്കി ഇവിടെത്തന്നെ പുതിയ പാലം നിർമിക്കാനാണ് പദ്ധതി. പാലത്തിലെ ടാറിംഗ് മണ്ണുമാന്തി യന്ത്രം ഉപയോഗിച്ച് ഇളക്കിമാറ്റുന്ന ജോലികളാണ് ആരംഭിച്ചത്. ഇതിനുശേഷം ഒപ്ടിക്കൽ ഫൈബർ കേബിളുകൾ ഉൾപ്പടെയുള്ളവ മാറ്റിയതിനു ശേഷമാണ് കോണ്‍ക്രീറ്റു തൂണുകൾ ഉൾപ്പെടെയുള്ളവ പൊളിക്കുന്നത്.\nമഴ ശക്തമായില്ലെങ്കിൽ അടുത്തയാഴ്ചതന്നെ പാലം പൊളിക്കുന്ന ജോലികൾ ആരംഭിക്കും. അരനൂറ്റാണ്ട് മുന്പ് നിർമിച്ച പാലം വീതികുറവും അപകടാവസ്ഥയും പരിഗണിച്ച് പുതുക്കിപ്പണിയാൻ തീരുമാനിക്കുകയായിരുന്നു. പാലത്തിന്‍റെയും അപ്രോച്ച് റോഡിന്‍റെയും നിർമാണത്തിനായി മൂന്നുകോടി രൂപയാണ് സർക്കാർ അനുവദിച്ചത്. 11.05 മീറ്റർ വീതിയും 10 മീറ്റർ നീളവും 7.5 മീറ്റർ ഉയരവുമുള്ള പാലമാണ് നിർമിക്കുന്നത്. വാഹനങ്ങൾ കടന്നുപോകുന്നതിന് 7.5 മീറ്റർ കാരേജും രണ്ടുവശങ്ങളിലായി 1.5 മീറ്റർ വീതമുള്ള നടപ്പാതകളും നിർമിക്കും.


Emalayalee.com - മോദിയുടെ പ്രസംഗം കേരളത്തില് ചെലവാകില്ലെന്ന് കോടിയേരി\nമോദിയുടെ പ്രസംഗം കേരളത്തില് ചെലവാകില്ലെന്ന് കോടിയേരി\nപ്രധാനമന്ത്രി ആര്‍എസ്‌എസ് പ്രചകരന് എന്ന നിലയിലേക്ക് തരംതാഴ്ന്നുവെന്ന് സിപിഎം സംസ്ഥാന സെക്രട്ടറി കോടിയേരി ബാലകൃഷ്ണന്. മോദിയുടെ പ്രസംഗം ഭരണഘടനാ വിരുദ്ധവും സത്യപ്രതിജ്ഞാ ലംഘനവുമാണ്. ഇതൊന്നും കേരളത്തില് ചെലവാകില്ല. ത്രിപുര ആവര്‍ത്തിക്കുമെന്ന് പറയുന്ന മോദി മധ്യപ്രദേശിലെ അനുഭവം ഓര്‍ക്കണമെന്നും കോടിയേരി പറഞ്ഞു.\nബിജെപിയുടെ ഏതു വെല്ലുവിളിയും നേരിടാന് ഇടതുപക്ഷം തയ്യാറാണ്. ഒരു സീറ്റ് പോലും ബിജെപിക്ക് കിട്ടില്ല. മോദി ഇനി എത്ര തവണ കേരളത്തില് വന്നാലും കാര്യമില്ല. മോദി വരുന്നതിന് അനുസരിച്ചു ഇടതുപക്ഷത്തിന്റെ സീറ്റ് കൂടും. മോദി പ്രഭാവം അവസാനിച്ചെന്നും കോടിയേരി പറഞ്ഞു.\nമുത്തലാഖ് ബില് മുസ്‌ലിം സ്ത്രീകള്‍ക്ക് എതിരാണ്. മുന്നോക്ക സംവരണം കേരളത്തില് ദേവസ്വം നിയമനങ്ങളില് മുന്നേ നടപ്പാക്കി.വരുമാനം, ഭൂമി പരിധി സംബന്ധിച്ച മുന്നോക്ക സംവരണത്തിലെ വ്യവസ്ഥകള് അംഗീകരിക്കില്ലെന്നുംകോടിയേരി കൂട്ടിച്ചേര്‍ത്തു.ശബരിമലയില് ഇന്ന് സ്ത്രീകളെ തടഞ്ഞ സംഭവത്തില് എത്തുന്നവര്‍ക്ക് സംരക്ഷണം നല്‍കാന് മാത്രമേ സര്‍ക്കാരിന് കഴിയൂ എന്നായിരുന്നു കോടിയേരിയുടെ മറുപടി. സാധ്യമാകും വിധം സര്‍ക്കാര് ഇടപെടുന്നുണ്ടെന്നം കോടിയേരി പറഞ്ഞു.


മികച്ച സംരംഭം | Water Purification| Business Idea\nമികച്ച സംരംഭം മാത്രമല്ല ഇത് ഒരു സാമൂഹികസേവനം കൂടിയാണ്\nടി. എസ്. ചന്ദ്രൻ January 14, 2021 06:37 AM IST\nജലത്തിന്റെ പുനരുപയോഗത്തിനു സാധ്യത ഏറിവരുന്നു\nPhoto Credit : shutterstock.com/NIKS ADS\nവെള്ളം വൃത്തിയാക്കുകയും ശുദ്ധീകരിക്കുകയും ചെയ്യുന്ന സേവനങ്ങൾക്ക് ഇന്ന് ഏറെ പ്രസക്തിയുണ്ട്. അത്തരം സ്ഥാപനങ്ങൾ വേണ്ടത്ര ഇല്ലെന്നതും ഇക്കാര്യത്തിൽ കണക്കിലെടുക്കാം. ജലദൗർലഭ്യവും ജലമലിനീകരണവും ദിനംപ്രതി വർധിക്കുന്നു. ജലത്തിന്റെ പുനരുപയോഗത്തിനു സാധ്യത ഏറിവരുന്നു. ഇതെല്ലാം ജലശുദ്ധീകരണ കേന്ദ്രമെന്ന സംരംഭത്തിന്റെ പ്രസക്തി വർധിപ്പിക്കുന്നു. ജലത്തിന്റെ പുനരുപയോഗം സാധ്യമാക്കുകവഴി സാമൂഹികസേവനമെന്ന ഭാഗം കൂടി ഈ സംരംഭത്തിനുണ്ട്.\nരാസവസ്തുക്കളും ബാക്ടീരിയകളും ജലം മലിനമാക്കുന്ന മറ്റു ഘടകങ്ങളും നീക്കി ജലത്തെ ശുദ്ധീകരിക്കുകയാണ് അടിസ്ഥാന ആശയം. അതിനു കൃത്യമായ പരിശോധനാസംവിധാനങ്ങൾ ഏർപ്പെടുത്തേണ്ടതുണ്ട്. അത്തരം സേവനങ്ങൾ സംരംഭത്തിന്റെ ഭാഗമായി കൊണ്ടുവരണം. പരിശോധനയ്ക്കു പുറമെ പരിശോധനാഫലത്തിന്റെ അടിസ്ഥാനത്തിലുള്ള പരിഹാരനടപടികൾകൂടി ചെയ്തുകൊടുക്കാവുന്ന സേവനകേന്ദ്രമാണു വിഭാവനം ചെയ്യേണ്ടത്.\nകിടമത്സരം തീരെ കുറവുള്ളൊരു മേഖലയാണിത്. അതിനാൽ അവസരങ്ങൾ ഏറെ. RO, UV സാങ്കേതികവിദ്യകൾ ഇപ്പോൾ വ്യാപകമായി ലഭ്യമാണ്. അവയും ഉപയോഗപ്പെടുത്തി ജലശുദ്ധീകരണം നടപ്പാക്കണം. പ്രധാനപ്പെട്ട പട്ടണങ്ങൾ കേന്ദ്രീകരിച്ചെല്ലാം ഈ സംരംഭം തുടങ്ങാൻ സാധ്യതയുണ്ട്. വീടുകൾ, ഫ്ലാറ്റുകൾ, ഹോട്ടലുകൾ, റിസോർട്ടുകൾ, ആശുപത്രികൾ എന്നിവിടങ്ങളിലെല്ലാം ഈ സേവനത്തിന് ആവശ്യക്കാരുണ്ട്.\n500 ചതുരശ്ര അടിയിലെ വൃത്തിയുള്ള കെട്ടിടവും ഏതാനും മെഷിനറി/ലാബ് സൗകര്യങ്ങളുമാണ് ആവശ്യമുള്ളത്. ഹൈ പ്രഷർ റോട്ടറി ജെറ്റ് മെഷിൻ, വാക്വം ക്ലീനർ, നാനോ മീറ്റർ, സബ്മെഴ്സിബിൾ പമ്പ്, സേഫ്റ്റി ഉപകരണങ്ങൾ, ആന്റി ബാക്ടീരിയൽ അനുബന്ധ ഉപകരണങ്ങൾ തുടങ്ങിയവയാണ് ഈ സംരംഭത്തിൽ പൊതുവെ ഉപയോഗിച്ചുവരുന്നത്. മൂന്നു മുതൽ നാലു വരെ ലക്ഷം രൂപയ്ക്ക് ഇത്തരം മെഷിനറികൾ ലഭിക്കും. രാജ്യത്തും വിദേശത്തും ഇത്തരം മെഷിനറികൾ ലഭ്യമാണ്. മെഷിനറികൾ വിതരണം ചെയ്യുന്ന കമ്പനികൾതന്നെ ആവശ്യമായ തൊഴിൽ പരിശീലനവും നൽകും.\nതുടക്കത്തിൽ മൂന്നു പേർക്കെങ്കിലും തൊഴിൽ നൽകാൻ കഴിയും. ജലശുദ്ധീകരണത്തിനും പരിഹാര പ്രവൃത്തികൾക്കും നല്ല വരുമാനം ലഭിക്കാനും അവസരമുണ്ട്. ചില സീസണുകൾ ഓർഡർ വർധിക്കുകയും ചെയ്യും. ആസൂത്രണത്തോടെ നടപ്പാക്കിയാൽ, സേവനനിരക്കു വഴി തുടക്കത്തിൽത്തന്നെ ഒരു ലക്ഷം രൂപയെങ്കിലും മാസം വരുമാനമുണ്ടാക്കാൻ കഴിയും.\nEnglish Summary: Career Scope Of Water Purification Business


ഏദേൽ എന്ന പുണ്യകുസുമം - sundayshalom\nഏദേൽ എന്ന പുണ്യകുസുമം\nസഭാചരിത്രത്തിലെ അസാമാന്യ മിഷൻ ചൈതന്യത്തിന്റെ ആൾ രൂപമായി കണക്കാക്കപ്പെടുന്ന വ്യക്തിയാണ് ഏദേൽ മേരി ക്യൂൻ. ലീജിയൻ മേരി ഓഫ് ക്യൂൻഎന്ന് അവൾ അറിയപ്പെടുന്നു. ഏദേലിന്റെ ജനനം അയർലണ്ടിലെ ഗ്രീനയിനിൽ ആയിരുന്നു. നാഷണൽ ബാങ്ക് മാനേജരായിരുന്നു പിതാവ്. അതുകൊണ്ടുതന്നെ അപ്പന്റ സ്ഥലമാറ്റമനുസരിച്ച് ആ കുടുംബത്തിനും നഗരങ്ങളിൽനിന്ന് നഗരങ്ങളിലേക്ക് ചേക്കേറേണ്ടി വന്നു. ഏദേൽ ചെറുപ്പത്തിലെ വളരെ സുന്ദരിയും ബുദ്ധിമതിയും സന്തോഷവതിയുമാ യിരുന്നു.\nആദ്യകുർബാന സ്വീകരണം മുതൽ ദിവ്യബലി അവളുടെ ആത്മീയവിശുദ്ധിയുടെ ആണിക്കല്ലായി മാറി. സ്‌കൂൾ പഠനം പൂർത്തിയാക്കി തിരിച്ചെത്തിയ അവ ൾ സൊഡാലിറ്റിയിൽ അംഗമായി. അതിന്റെ പ്രവർത്തനങ്ങൾക്കിടയിലാണ് ആയിടെ സ്ഥാപിക്കപ്പെട്ട ലീജിയൻ ഓഫ് മേരി എന്ന സംഘടനയിലേക്ക് സ്ഥാപകനായ ഫ്രാങ്ക് ഡഫ് ക്ഷണിച്ചത്.\nഅതിന്റെ പ്രവർത്തനങ്ങളുമായി ഓടി നടക്കുന്നതിനിടയിലാണ് ശരീരത്തെ തളർത്തുന്ന കഠിന ക്ഷയരോഗം അവളെ ബാധിച്ചത്. പിന്നീടുള്ള 18 മാസം അവൾ പ്രത്യേക പുനരധിവാസ ക്യാമ്പിൽ രോഗത്തെ മല്ലിട്ടുതോല്പിച്ചു. സാമ്പത്തികപ്രതിസന്ധിമൂലം ചികിത്സ പൂർത്തീകരിക്കാനാവാതെ അവൾ വീട്ടിലേക്ക് മടങ്ങി. ചെറിയ ഉത്തരവാദിത്തങ്ങൾ ഏറ്റെടുത്തുകൊണ്ട് സംഘടനയിൽ സജീവമായി. ഈ സമയം കൊണ്ട് ലീജിയൻ ഓഫ് മേരി ലോകമെമ്പാടും വ്യാപിച്ചിരുന്നു. 1936 ഒക്‌ടോബർ 24 ന് ലീജിയൻ ഓഫ് മേരിയുടെ പ്രവർത്തനങ്ങൾക്കായി അവൾ ആഫ്രിക്കയിലേക്ക് പോയി. പിന്നീടുള്ള എട്ട് വർഷം നെയ്‌റോബിയിലും കെനിയയിലും അവൾ പ്രവർത്തനനിരതയായി. ആയിരക്കണക്കിന് കിലോമീറ്ററുകൾ സഞ്ചരിച്ചു. ഇന്നത്തെ ഉഗാണ്ടയിലും ടാൻസാനിയയിലും, മാലാവിയിലും സിംബാവേയിലും അവൾ പോയി.\nഅവിടെയെല്ലാം ലീജിയൻ ഓഫ് മേരി എന്ന സംഘടനയ്ക്ക് വിത്തുപാകി. കൂടുതൽ അംഗങ്ങളായതോടെ സംഘടനയുടെ ബ്രാഞ്ചുകൾ ധാരാളം സ്ഥാപിക്കപ്പെട്ടു. അവളുടെ സാന്നിധ്യം എല്ലാവരിലും സന്തോഷവും പ്രതീക്ഷയും നിറച്ചു. അവളെ വിശ്രമിപ്പിക്കുക എന്നത് വളരെ ബുദ്ധിമുട്ടായിരുന്നു. മലേറിയയും ന്യുമോണിയയും ക്ഷയരോഗവും അപ്പോഴേക്കും അവളുടെ ശരീരത്തെ കാർന്നുതിന്നാൻ തുടങ്ങിയിരുന്നു. എന്നാൽ അവളുടെ മനഃശക്തിക്കു മുമ്പിൽ അവ ക്ഷയിച്ചുപോകുകയാണ് ചെയ്തത്.\n1943 ആയപ്പോഴേയ്ക്കും ഏദേലിന്റെ പ്രവർത്തനങ്ങൾ ആഫ്രിക്ക മുഴുവനെത്തി. ലീജിയൻ ഓഫ് മേരി സഭയുടെ നവമുകുളമായി വിശ്വാസവും പുതുജീവനും ഇടവകകൾതോറും നിറഞ്ഞു. അവളുടെ സ്വാധീനത്തിൽ അനേകം മാനസാന്തരങ്ങളും വിശുദ്ധിയും നിറഞ്ഞു. 1944 മാർച്ച് ആറ്. സുദീർഘമായ യാത്രയിലായിരുന്നു അവൾ. നയ്‌റോബിയിൽ നിന്നും കിസുമുവിലേക്ക് 18 മണിക്കൂർ യാത്ര. മോശമായ ആരോഗ്യം ആ യാത്ര വെട്ടിച്ചുരുക്കുന്നതിന് പ്രേരിപ്പിച്ചു.\nവൈകാതെ, മെയ് 12 ന് ‘ഈശോ, ഈ ശോ’ എന്ന് ഉച്ചരിച്ചുകൊണ്ട് അവൾ മരണത്തിന് കീഴടങ്ങി. അപ്പോൾ അവൾക്ക് 36 വയസേയുണ്ടായിരുന്നുള്ളൂ.നെയ്‌റോബിയിലെ ഒരു ചെറിയ സെമിത്തേരിയിൽ അവൾ അന്ത്യവിശ്രമത്തിനെത്തി. സഭയ്ക്ക് മഹത്തായ സേവനമാണ് അവൾ ചെയ്തതെന്ന് അവളുടെ കബറിടത്തിൽ സാക്ഷ്യപ്പെടുത്തിയിരിക്കുന്നു.\nസഭ അവളെ വൈകാതെ ‘വണക്കപ്പെട്ടവൾ’ എന്ന് വിളിച്ചു. ഏദേലിന്റെ മദ്ധ്യസ്ഥയിൽ അനേകം അത്ഭുതങ്ങൾ ഇന്നും നടക്കുന്നു.\nസുപ്രീംകോടതി വിധി സാമ്പത്തിക സംവരണത്തെ ബാധിക്കുമെന്നത് കുപ്രചാരണം\nASIA, Featured, INDIA, Kerala, LATEST NEWS\nമഹാമാരിക്ക് എതിരെ മെയ് ഏഴിന് പ്രാര്‍ത്ഥനാ ദിനം\nമാര് ക്രിസോസ്റ്റം ചിരിയില് ചിന്ത നിറച്ച ഇടയശ്രേഷ്ഠന്\nസൗകര്യം വര്‍ധിക്കുമ്പോഴാണ് മനുഷ്യന് ദൈവത്തെ മറക്കുന്നത്\nASIA, Featured, Kerala, LATEST NEWS


17 December, 2019 02:09:22 PM\nകണ്ണൂര്: കേന്ദ്രസര്‍ക്കാരിന്‍റെ പൗരത്വ നിയമ ഭേദഗതിക്കെതിരെ വിവിധ സംഘടനകള് ആഹ്വാനം ചെയ്ത ഹര്‍ത്താലില് സംസ്ഥാനത്ത് അങ്ങിങ്ങായി അക്രമം റിപ്പോര്‍ട്ട് ചെയ്തു. പലസ്ഥലങ്ങളിലും ഹര്‍ത്താല് അനുകൂലികള് വാഹനങ്ങള് തടഞ്ഞു.\nകണ്ണൂരില് ഹര്‍ത്താല് അനുകൂലികള് ലോറി തടഞ്ഞ് താക്കോല് ഊരിയെടുത്ത് ഓടി. കണ്ണൂര് തലശ്ശേരി ദേശീയ പാതയിലാണ് സമരക്കാര് ലോറിയുടെ താക്കോല് ഊരിയെടുത്ത് ഓടിയത്.\nരാവിലെ പത്ത് മണിയോടെയായിരുന്നു സംഭവം. താക്കോല് തിരികെ കിട്ടാത്തതിനാല് ലോറി ദേശീയപാത ഓരത്തേക്ക് തള്ളിനീക്കി നിര്‍ത്തിയിരിക്കുകയാണ്. ടയര് കത്തിച്ചും മുദ്രാവാക്യം വിളിച്ച് നടുറോഡില് കുത്തിയിരുന്നുമാണ് പ്രതിഷേധക്കാരുടെ സമരം. കണ്ണൂരില് റോഡ് ഉപരോധിച്ച സ്ത്രീകള് അടക്കമുള്ള ഹര്‍ത്താല് അനുകൂലികളെ പോലീസ് അറസ്റ്റ് ചെയ്ത് നീക്കി. കണ്ണൂരില് 13 പേരെ പോലീസ് കസ്റ്റഡിയിലെടുത്തിട്ടുണ്ട്.\nആലപ്പുഴയിയിലും തൊടുപുഴയിലും സമാനമായ സംഭവങ്ങള് തന്നെ റിപ്പോര്‍ട്ട് ചെയ്തു. ആലപ്പുഴ മണ്ണഞ്ചേരിയില് ഹര്‍ത്താലനുകൂലികള് കെഎസ്‌ആര്‍ടിസി ബസ് തടഞ്ഞ് നിര്‍ത്തിയ ശേഷം താക്കോല് ഊരി കൊണ്ടുപോയി. തൊടുപുഴയ്ക്ക് പോകുന്ന സൂപ്പര് ഫാസ്റ്റ് ബസിന്‍റെ താക്കോലാണ് ഊരി കൊണ്ടുപോയത്. ആലപ്പുഴ മുഹമ്മയിലും സമരക്കാര് വാഹനത്തിന്‍റെ താക്കോള് ഊരിക്കൊണ്ട് പോയി.


സാന്ത്വനത്തിലെ ശിവേട്ടന്റെ പുതിയ ഷോർട്ട് ഫിലിം കണ്ടോ..!!🤩👌 കൂടെയുള്ളത് പുതിയൊരു നായിക...🥳🥳 - Oman Job Vacancy\nസാന്ത്വനത്തിലെ ശിവേട്ടന്റെ പുതിയ ഷോർട്ട് ഫിലിം കണ്ടോ..!!🤩👌 കൂടെയുള്ളത് പുതിയൊരു നായിക…🥳🥳 കുടുംബപ്രക്ഷകരുടെ പ്രിയതാരമാണ് നടൻ സജിൻ. സാന്ത്വനം പരമ്പരയിലെ ശിവൻ എന്ന കഥാപാത്രമായി തകർത്തഭിനയിക്കുന്ന സജിന് സോഷ്യൽ മീഡിയയിലുൾപ്പെടെ വൻ ആരാധകവൃന്ദമാണുള്ളത്. ശിവൻ എന്ന കഥാപാത്രത്തിൽ സമാനതകളില്ലാത്ത അഭിനയമാണ് സജിൻ കാഴ്ചവെക്കുന്നത്. നടി ഷഫ്നയുടെ ഭർത്താവാണ് താരം. അഭിനയം സ്വപ്നം കണ്ടിരുന്ന സജിൻ ഭഗവാൻ സിനിമയുടെ ലൊക്കേഷനിൽ വെച്ച് ഷഫ്നയെ പരിചയപ്പെടുകയും പിന്നീട് അവരുടെ പ്രണയം ആരംഭിക്കുകയുമായിരുന്നു.\nഇപ്പോഴിതാ പ്രേക്ഷകരുടെ സ്വന്തം ശിവൻ ഒരു ഷോർട്ഫിലിമിലൂടെ മലയാളികളുടെ മനം കവരുകയാണ്. സില്ലി മോങ്ക്സ് അണിയിച്ചൊരുക്കിയ സോൾമേറ്റ് എന്ന ഹ്രസ്വചിത്രത്തിൽ നായകവേഷത്തിലാണ് താരം എത്തിയിരിക്കുന്നത്. സോൾമേറ്റ് പൂർണമായും ഒരു പ്രണയകഥയാണ്. മാസങ്ങൾക്ക് മുന്നേതന്നെ സോൾമേറ്റിന്റെ പോസ്റ്ററും മ്യൂസിക്കൽ വീഡിയോയും അണിയറപ്രവർത്തകർ പുറത്തുവീട്ടിരുന്നു. ശിവാഞ്ജലി പ്രണയത്തിന്റെ രണ്ടാം പതിപ്പാകുമോ സോൾമേറ്റ് എന്നറിയാനുള്ള ആകാംക്ഷ സാന്ത്വനം ആരാധകരിൽ ഉണ്ടായിരുന്നു.\nഎന്നാൽ എല്ലാ മുൻവിധികളെയും തെറ്റിച്ചുകൊണ്ടാണ് കഴിഞ്ഞ ദിവസം സോൾമേറ്റ് റിലീസ് ചെയ്തത്. മികച്ച സ്വീകാര്യതയാണ് സോൾമേറ്റിന് ലഭിച്ചുകൊണ്ടിരിക്കുന്നത്. നടി മരിയ പ്രിൻസ് സജിനൊപ്പം പ്രധാനവേഷം കൈകാര്യം ചെയ്യുന്നുണ്ട്. പ്രണയാർദ്രമായ മറ്റൊരു കാവ്യമാണ് സോൾമേറ്റ്. വിരഹവും അനുരാഗവും ഒന്നിക്കുന്ന കഥയാണ് ഷോർട്ഫിലിമിന്റെ ശക്തി. സജിനും മരിയയും മികച്ച ജോഡിയെന്നാണ് പ്രേക്ഷകരുടെ വിലയിരുത്തൽ.\nഎന്നാലും ഇനി സജിൻ ചേട്ടനെ വെച്ച് ഷോർട്ട് ഫിലിം ചെയ്യുന്നവർ നായികയായി ഗോപികച്ചേച്ചിയെ വിളിക്കണേ എന്നാണ് സാന്ത്വനം ആരാധകർ ആവശ്യപ്പെടുന്നത്. റിലീസ് ചെയ്ത് വെറും ദിവസങ്ങൾക്കുള്ളിൽ തന്നെ ഒട്ടനവധി ആളുകളാണ് സാന്ത്വനം ശിവനെ കണ്ട് സോൾമേറ്റ് കാണാൻ ഓടിയെത്തിയത്. സാന്ത്വനത്തിലേത് പോലെ തന്നെ ബ്രില്ല്യന്റ് ആക്റ്റിംഗ് ആണ് താരം ഇത്തവണയും നടത്തിയിരിക്കുന്നതെന്നാണ് പ്രേക്ഷകരുടെ കമന്റ്റ്. ബിഗ്സ്‌ക്രീനിൽ താരത്തെ കാണാനുള്ള കാത്തിരിപ്പിലാണ് ഇപ്പോൾ ആരാധകർ.


ടിപിആർ നിരക്കിൽ കേരളം രണ്ടാമത്; ഏറ്റവും കൂടുതൽ ഗോവയിൽ. | Malayali Manasu\nHome India ടിപിആർ നിരക്കിൽ കേരളം രണ്ടാമത്; ഏറ്റവും കൂടുതൽ ഗോവയിൽ.\nരാജ്യത്ത് ടെസ്റ്റ് പോസിറ്റിവിറ്റി നിരക്ക് ഏറ്റവുമധികമുള്ള സംസ്ഥാനങ്ങളിൽ കേരളം രണ്ടാം സ്ഥാനത്ത്. 33.07 ശതമാനമായി സംസ്ഥാനത്തെ ടി.പി.ആർ കുതിച്ചുയർന്നു. ടി.പി.ആർ ഏറ്റവും കൂടുതൽ ഗോവയിലാണ്. 41 ശതമാനത്തിന് മുകളിലാണ് ഗോവയിലെ ടെസ്റ്റ് പോസിറ്റിവിറ്റി നിരക്ക്. ദേശീയ ശരാശരി 19.65 ശതമാനത്തിൽ തുടരുമ്പോഴാണ് കേരളത്തിൽ ടി.പി.ആർ ദിനംപ്രതി കുതിക്കുന്നത്.\nPrevious articleകെ.എസ്.ആര്.ടി.സി ബസ് എത്തുന്നതിന് 10 മിനിറ്റ് മുമ്പുവരെ ടിക്കറ്റ് ബുക്ക് ചെയ്യാം.\nNext articleകൊവിഡ് തീവ്രവ്യാപനം; വ്യാഴാഴ്ച അവലോകന യോഗം.


CPM-CPI Clash | കാലടിയില് രണ്ട് CPI പ്രവര്‍ത്തകര്‍ക്ക് വെട്ടേറ്റ സംഭവം; ഒന്‍പത് പേര്‍ക്കെതിരെ വധശ്രമത്തിന് കേസ് – News18 Malayalam\nCPM-CPI Clash | കാലടിയില് രണ്ട് CPI പ്രവര്‍ത്തകര്‍ക്ക് വെട്ടേറ്റ സംഭവം; ഒന്‍പത് പേര്‍ക്കെതിരെ വധശ്രമത്തിന് കേസ്\nഅക്രമണത്തിന് പിന്നില് രാഷ്ട്രീയമില്ലെന്നും ഗുണ്ടകള് തമ്മിലുള്ള അക്രമമാണ് നടന്നതെന്നുമാണ് പൊലീസിന്റെ വിശദീകരണം.\nLast Updated : December 26, 2021, 06:56 IST\nകൊച്ചി: എറണാകുളത്ത് രണ്ട് സിപിഐ(CPI) പ്രവര്‍ത്തകര്‍ക്ക് വെട്ടേറ്റ സംഭവത്തില് ഒന്‍പത് പേര്‍ക്കെതിരെ വധശ്രമത്തിന് കേസെടുത്ത് പൊലീസ്(Police). എന്നാല് അക്രമണത്തിന് പിന്നില് രാഷ്ട്രീയമില്ലെന്നും ഗുണ്ടകള് തമ്മിലുള്ള അക്രമമാണ് നടന്നതെന്നുമാണ് പൊലീസിന്റെ വിശദീകരണം. അതേസമയം അക്രമണത്തിന് പിന്നില് സിപിഎം ആണെന്ന ആരോപണത്തില് സിപിഐ ഉറച്ചു നില്‍ക്കുകയാണ്.\nവെള്ളിയാഴ്ച രാത്രിയായിരുന്നു സംഭവം. പുതിയകര സ്വദേശികളായ സേവ്യര്, ക്രിസ്റ്റിന് ബേബി എന്നിവര്‍ക്കാണ് വെട്ടേറ്റത്. കാലടി സിഐയുടെ നേതൃത്വത്തില് ആശുപത്രിയില് ചികില്‍സയില് കഴിയുന്നവരുടെ മൊഴി രേഖപ്പെടുത്തിയ ശേഷമാണ് വധശ്രമത്തിന് രണ്ട് കേസുകള് പ്രത്യകം രജിസ്റ്റര് ചെയ്തത്. കേസില് ഒന്‍പത് പ്രതികളാണുള്ളത്.\nഡിവൈഎഫ്‌ഐ യൂണിറ്റ് സെക്രട്ടറിയുടെ നേതൃത്വത്തിലാണ് അക്രമി സംഘം എത്തിയതെന്നും രാഷ്ട്രീയ വൈരാഗ്യമാണ് ഇതിന് പിന്നിലെന്നുമുള്ള ആരോപണത്തില് ഉറച്ചു നില്‍ക്കുകയാണ് സിപിഐ. വധശ്രമം ഉള്‍പ്പെടെ നിരവധി ക്രിമിനല് കേസുകളില് പ്രതികളായ ഗുണ്ടകള് തമ്മിലുള്ള ആക്രമണമാണ് നടന്നതെന്നും അക്രമത്തിന് പിന്നില് രാഷ്ട്രീയം ഇല്ലെന്നുമാണ് കാലടി പൊലീസ് അറിയിച്ചത്.\nസിപിഐ ബ്രാഞ്ച് സെക്രട്ടറി ജോസഫിന്റെ വീടും, പരിസരത്തെ വാഹനങ്ങളും സംഘര്‍ഷത്തില് തകര്‍ത്തു. ക്രിസ്തുമസ് ആഘോഷവുമായി കഴിഞ്ഞ ദിവസം തര്‍ക്കമുണ്ടായിരുന്നു. പിന്നീട് വീട് കേറി ആക്രമിക്കുകയായിരുന്നു.\nപ്രദേശത്തെ 40ഓളം പ്രവര്‍ത്തകര് സിപിഎം വിട്ട് അടുത്തിടെ സിപിഐയിലെത്തിയിരുന്നു. ഇതിലെ വ്യക്തിവൈരാഗ്യമാണ് അക്രമണത്തിന് കാരണമെന്ന് സിപിഐ ആരോപിക്കുന്നു. അക്രമത്തില് പാര്‍ട്ടിക്ക് ബന്ധമില്ലെന്നാണ് സിപിഎം പ്രാദേശിക നേതാക്കളുടെ നിലപാട്.\nAlso Read-Political Murder | SDPI നേതാവ് ഷാനിന്റെ കൊലപാതകം : പ്രതികള് ഉപയോഗിച്ച ആയുധങ്ങൾ കണ്ടെടുത്ത് പോലീസ്\nGoons Attack | കൊച്ചിയില് ഗുണ്ടാ അക്രമണം; നാല് പേരെ വെട്ടിപ്പരിക്കേല്‍പ്പിച്ചു\nകൊച്ചി: എറണാകുളം കരിമകള് ചെങ്ങനാട്ട് കവലയില് ഗുണ്ടാ അക്രമണം (Goons Attack) . നാല് പേരെ വെട്ടിപ്പരിക്കേല്‍പ്പിച്ചു(Injured). കരിമകള് വേളൂര് സ്വദേശികളായ ആന്റോ ജോര്‍ജ്ജ്, ജിനു കുര്യാക്കോസ്, എല്‍ദോസ്, ജോജു എന്നിവര്‍ക്കാണ് വെട്ടേറ്റത്. ഒരാളുടെ നില ഗുരുതരമാണ്.\nതലയ്ക്ക് വെട്ടേറ്റ ജിനു കുര്യാക്കോസ്, ശരീരത്തില് വെട്ടേറ്റ എല്‍ദോസ് കോണിച്ചോട്ടില്, ജോര്‍ജ് വര്‍ഗീസ് എന്നിവര് കരുമുകളിന് സമീപത്തെ ആശുപത്രിയില് ചികിത്സയിലാണ്. കാല്‍പാദത്തിന് വെട്ടേറ്റ ആന്റോ ജോര്‍ജിനെ എറണാകുളത്തെ സ്വകാര്യ ആശുപത്രിയില് പ്രവേശിപ്പിച്ചു.\nFirst published: December 26, 2021, 06:55 IST


ഓഖി മുന്നറിയിപ്പ്; കേരളത്തിന്റെ വാദം ശരി, കേന്ദ്ര നിലപാടുകള് കളവെന്ന് വ്യക്തമാക്കി പാര്‍ലമെന്ററി സ്ഥിരം സമിതി; ദുരിത ബാധിതര്‍ക്ക് കേരളം പ്രഖ്യാപിച്ച പദ്ധതികള് ഗുണകരം – Kairali News | Kairali News Live l Latest Malayalam News\nഓഖി മുന്നറിയിപ്പ്; കേരളത്തിന്റെ വാദം ശരി, കേന്ദ്ര നിലപാടുകള് കളവെന്ന് വ്യക്തമാക്കി പാര്‍ലമെന്ററി സ്ഥിരം സമിതി; ദുരിത ബാധിതര്‍ക്ക് കേരളം പ്രഖ്യാപിച്ച പദ്ധതികള് ഗുണകരം\nദില്ലി: ഓഖി ചുഴലിക്കാറ്റിനെക്കുറിച്ച് കേന്ദ്ര കാലാവസ്ഥ നിരീക്ഷണ കേന്ദ്രം മുന്നറിയിപ്പ് നല്‍കിയില്ലെന്ന കേരള സര്‍ക്കാരിന്റെ നിലപാടിനെ ശരിവച്ച് പാര്‍ലമെന്ററി സ്ഥിരം സമിതി.\nചുഴലിക്കാറ്റ് വേഗത പ്രാപിക്കുന്നുവെന്ന് കണ്ടെത്താന് പോലും കാലാവസ്ഥ നിരീക്ഷണ കേന്ദ്രത്തിന് കഴിഞ്ഞില്ല. മൂന്ന് ദിവസ മുമ്പ് നല്‍കേണ്ട മുന്നറിയിപ്പ് ചുഴലിക്കാറ്റ് ആരംഭിച്ച ശേഷമാണ് നല്‍കിയതെന്നും സ്റ്റാന്റഡിംഗ് കമ്മിറ്റി കണ്ടെത്തി.\nഅവശ്യ സര്‍വീസുകള്‍ക്ക് കൂടുതല് ഇളവ്\nഓക്സിജന്‍റെ ഉത്പാദനവും വിതരണവും; കേരളത്തെ പ്രശംസിച്ച് കേന്ദ്രം\nനവംബര് 30ന് കേരളത്തെ പിടിച്ച് കുലുക്കിയ ഓഖി ചുഴലിക്കാറ്റിനെക്കുറിച്ച് കേന്ദ്രം സ്വീകരിച്ച് നിലപാടുകള് കളവാണന്ന് ചൂണ്ടികാട്ടുകയാണ് ആഭ്യന്തരമന്ത്രാലത്തിന് കീഴിലുള്ള പാര്‍ലമെന്ററി സ്ഥിരം സമിതി. ചുഴലിക്കാറ്റ് ദക്ഷിണേന്ത്യന് തീരദേശങ്ങളിലേയ്ക്ക് എത്തുന്നത് മുന്‍കൂട്ടി കണ്ടെത്താന് കേന്ദ്ര കാലാവസ്ഥ നിരീക്ഷണ വകുപ്പിന് കഴിഞ്ഞില്ല.\nമുന്നറിയിപ്പ് ലഭിച്ചില്ലെന്ന് കേരളത്തിന്റെ വാദം ശരിയാണ്. നവംബര് 29ന് നല്‍കിയ അറിയിപ്പില് ഓഖിയെക്കുറിച്ച് കൃത്യമായ പ്രവചനം ഇല്ല. അത് കൊണ്ട് തന്നെ അര്‍ഹമായ ഗൗരവത്തോടെ പരിഗണിക്കപ്പെട്ടില്ല. പിന്നീട് തീവ്രവത വര്‍ദ്ധിപ്പിച്ചപ്പോഴും അത് കണക്കാക്കുന്നതിലും പിഴവുണ്ടായി.\nഓഖി ചുഴലിക്കാറ്റ് ആരംഭിച്ചതിന് ശേഷമാണ് നവംബര് 30 ഓടെ കാലാവസ്ഥ വകുപ്പ് മുന്നറിയിപ്പ് നല്‍കാന് തയ്യാറായത്. അപ്പോഴേയ്ക്കും മത്സ്യതൊഴിലാളികള് കടലില് പോയിരുന്നു. വ്യവസ്ഥാപിത രീതിയനുസരിച്ച് മൂന്ന് ദിവസം മുമ്പെങ്കിലും ജാഗ്രത സന്ദേശം നല്‍കണം. അതും ലംഘിക്കപ്പെട്ടുവെന്നും പാര്‍ലമെന്ററി സമിതി കണ്ടെത്തി.\nഅതേ സമയം, ഓഖി ദുരന്തത്തെ തുടര്‍ന്ന് കേരളം സ്വീകരിച്ച് നടപടികളേയും സമിതി അഭിനന്ദിച്ചു. കേരളം ചെയ്യുന്നത് പോലെ എല്ലാ മീന്‍പിടിത്തക്കാരുടേയും മൊബൈല് നമ്പര് ശേഖരിക്കാന് മറ്റ് സംസ്ഥാനങ്ങളും നടപടിയെടുക്കണം. ദുരിത ബാധിതര്‍ക്ക് കേരളം പ്രഖ്യാപിച്ച പദ്ധതികള് ഗുണകരമാണ്.\nഎന്നാല് മരിച്ചവരുടെ കുടുംബത്തിന് രണ്ട് ലക്ഷവും പരിക്കേറ്റവര്‍ക്ക് അമ്പതിനായിരം രൂപയും അനുവദിച്ചത് വളരെ കുറവാണ്. അഞ്ച് ലക്ഷം രൂപയെങ്കിലും നഷ്ടപരിഹാരം നല്‍കണമായിരുന്നുവെന്നും കമ്മിറ്റി ചൂണ്ടികാട്ടി.\nപി.ചിന്ദംബരം അദ്ധ്യക്ഷനായ സമിതി റിപ്പോര്‍ട്ട് ഇന്നലെ പാര്‍ലമെന്റില് വച്ചു.\nTags: Cyclone OckhiKerala GovernmentLDF Ministry


പെട്രോൾ ഒഴിച്ചു കത്തിച്ചാലും തേപ്പുകാരി, സെറ്റ് സാരി ഉടുത്തില്ലെങ്കിൽ പിഴച്ചവൾ; പെൺകുട്ടിയുടെ കുറിപ്പ് വൈറൽ..!! – Online Malayali\nഇന്നത്തെ കാലത്ത് കണ്ടുവരുന്ന ഏറ്റവും വലിയ പ്രശ്നങ്ങളിൽ ഒന്നാണ് പ്രണയത്തെ തുടർന്ന് ഉള്ള പക പോക്കൽ, അങ്ങനെ നോക്കുമ്പോൾ കേരളത്തിൽ അങ്ങോളമിങ്ങോളം നിരവധി ആളുകൾ ആണ് ഇതിൽ ഇര ആകുന്നത്. കൂടുതലും നമ്മുടെ ഇടയിൽ തന്നെ ഉള്ള സ്ത്രീകൾ, പെണ്കുട്ടികൾ, എന്നിങ്ങനെ പോകുന്നു ലിസ്റ്റ്. ഇവർക്ക് ഒക്കെ ഇന്നത്തെ സമൂഹം കൊടുക്കുന്ന പേര് തേപ്പ് എന്നും തേപ്പുകാരി എന്നുമൊക്കെയാണ്. തെറ്റ് ആരുടെ ഭാഗത്ത് ആയാലും എന്നും സ്ത്രീ മാത്രമാണ് അവസാന തെറ്റുകാരിയായി മാറുന്നതും. ഇത്തരം വിഷയത്തെ കുറിച്ച് ശിൽപ നിരവിൽപുഴ എഴുതിയ കുറിപ്പ് ആണ് വൈറൽ ആകുന്നത്\nമലയാളികളുടെ ഒരു പൊതുസ്വഭാവം ഉണ്ട്. ഇടക്കിടെ കുറേ വാക്കുകൾക്ക് പുതിയ കുറേ അർത്ഥങ്ങൾ കണ്ടുപിടിക്കും. പിന്നെ കാണുന്ന ഇടങ്ങളിലൊക്കെ തോന്നുന്നത് പോലെ ഈ വാക്ക് ഇങ്ങനെ കുത്തിത്തിരുകും. എന്താണെന്നോ ഏതാണെന്നോ ഒന്നുമറിയില്ല. വെറുതെ ഒരഭിപ്രായപ്രകടനം, അത് വഴി കിട്ടുന്ന മനസ്സുഖം ഒന്ന് വേറെയാണല്ലോ. അങ്ങനെ കണ്ടുപിടിച്ച ഒന്നാണ് “തേപ്പ്”. തേച്ചിട്ടു പോയ കാമുകിമാർ പ്രണയബന്ധത്തിൽ ട്രെൻഡ് ആണ് ഇപ്പോൾ. ഇതിൽ രസകരമായ വസ്തുത എന്താണെന്ന് വച്ചാൽ എല്ലാ തേപ്പിലും പ്രതിസ്ഥാനത്തു വരുന്നത് മിക്കപ്പോഴും സ്ത്രീകളാണ് എന്നുള്ളതാണ്.\nപ്രണയാഭ്യർത്ഥന നിരസിക്കുന്നത് തേപ്പായി തുടങ്ങി. ചേർച്ചയില്ലായ്മകളും പൊരുത്തക്കേടുകളും തിരിച്ചറിഞ്ഞ് ഉപേക്ഷിക്കുന്ന ബന്ധങ്ങളും തേപ്പായി മാറി.എന്തിനേറെ പറയുന്നു, നിരന്തരം അടിയും വഴക്കുമായി തെറ്റിപ്പിരിഞ്ഞ പ്രണയങ്ങളും തേപ്പ് എന്ന് മുദ്രകുത്തപ്പെട്ടു തുടങ്ങി. ഇത് പറയേണ്ടി വരുന്നത് തന്നെ അതിഭീകരമാം വിധം വളർന്ന ഈ പ്രവണത നേരിട്ട് കാണുന്നത് കൊണ്ട് തന്നെയാണ്. ഈ അടുത്തായി നടന്ന ഒട്ടനവധി പെട്രോൾ, ആസിഡ് ആക്രമണങ്ങളും, ക്രൂരമായ കത്തിക്കുത്തും കൊലപാതകങ്ങളും മനസ്സാക്ഷി ഉള്ളവരുടെ നെഞ്ചിൽ നിന്ന് മാഞ്ഞിട്ടുണ്ടാവില്ല. പ്രമുഖ ന്യൂസ് ചാനലുകളുടെ ഒഫീഷ്യൽ പേജിൽ വന്ന ഈ വാർത്തകൾക്കു കീഴെ സമ്പൂർണ സാക്ഷരതയും പറഞ്ഞു നടക്കുന്ന ശ്യാമസുന്ദര മനോഹരമായ കേരളത്തിലെ പ്രബുദ്ധരായ മലയാളികൾ വിസർജ്ജിച്ച കമന്റുകൾ ആണ് താഴെ സ്ക്രീൻഷോട്ടുകളായി ചേർത്തിരിക്കുന്നത്. ബോധപൂർവം തന്നെയാണ് ആൾക്കാരുടെ പേര് മറച്ചിരിക്കുന്നത്, കാരണം ഈ ഒരു ചിന്താധാര ഈ കാണിച്ചിരിക്കുന്ന 3ഓ 4ഓ പേരിൽ ഒതുങ്ങിനിൽക്കുന്ന ഒന്നല്ല. അതൊരു മാറാരോഗം എന്നോണം പടർന്നു പിടിച്ചിട്ടുണ്ട് എന്നതാണ് വസ്തുത. ഈ കമന്റ് ചെയ്തിരിക്കുന്നവരൊന്നും ആക്രമണത്തിനിരയായ പെൺകുട്ടിയെയോ പ്രതിയെയോ (പ്രതി എന്നു തന്നെ വിളിക്കുന്നു) നേരിട്ട് അറിയാവുന്നവരല്ല. പക്ഷേ അവർ സ്വയം വിധി എഴുതിക്കഴിഞ്ഞു അല്ലെങ്കിൽ തീരുമാനം എടുത്തുകഴിഞ്ഞു, പെണ്ണ് അവനെ തേച്ചിട്ടു പോയതാണെന്ന്. സ്വഭാവ വൈകൃതമായി മാത്രമേ ഇതിനെ ഒക്കെ കാണാൻ കഴിയുന്നുള്ളൂ.\nഏറ്റവും മോശം അവസ്ഥയിൽ ഈ പെൺകുട്ടി അവനെ ഉപേക്ഷിച്ചത് തന്നെ ആണ് എന്നിരിക്കട്ടെ, 20 കുത്തുകൾ കുത്തിയ അവനെ പോലൊരു മൃഗത്തെ (മനുഷ്യൻ എന്ന് വിളിക്കാൻ പ്രയാസമുണ്ട്) അവൾ ഉപേക്ഷിച്ചതിൽ എന്ത് തെറ്റാണ് ചൂണ്ടിക്കാണിക്കാൻ കഴിയുക. പ്രേമിച്ചവളുടെ മുഖത്ത് ആസിഡ് ഒഴിക്കാനും പെട്രോൾ ഒഴിച്ചു കത്തിക്കാനും മടിക്കാത്ത ഒരുത്തന്റെ സ്വഭാവ വൈകൃതം അവൾ തിരിച്ചറിഞ്ഞ് വേണ്ട എന്ന് വച്ചിട്ടുണ്ടെങ്കിൽ അതിൽ എന്ത് തെറ്റാണുള്ളത്. സ്വയം ശിക്ഷ വിധിക്കാനുള്ള അനുമതി ആരാണ് ഇവന്മാർക്കൊക്കെ കൊടുത്തിട്ടുള്ളത്? പലരും ഇക്കൂട്ടരോട് തിരിച്ചു ചോദിക്കുന്നത് കണ്ടു.”ഇതേ അവസ്ഥ താങ്കളുടെ അമ്മക്കോ പെങ്ങൾക്കോ ആണ് വന്നതെങ്കിലോ” എന്ന്. ഇങ്ങനെയുള്ളവർക്കൊക്കെ എന്തമ്മ, എന്ത് പെങ്ങൾ. പെണ്ണ് എന്നാൽ ഇവർക്കൊക്കെ ഒരൊറ്റ നിർവചനമേ ഉള്ളൂ. അടക്കവും ഒതുക്കവും ഉള്ള, സ്വന്തമായി അഭിപ്രായങ്ങളോ നിലപാടുകളോ ഇല്ലാത്ത, ആണിന്റെ ചൊൽപ്പടിക്ക് നിൽക്കുന്ന മരപ്പാവകൾ. അതിനപ്പുറത്തേക്ക് അവർക്ക് അവരുടേതായ വ്യക്തിത്വം ഉണ്ടെന്ന് ഇക്കൂട്ടർ സമ്മതിച്ചു തരില്ല. അതുകൊണ്ട് തന്നെ ഇവരെ സംബന്ധിച്ചിടത്തോളം എവിടെ എന്ത് കണ്ടാലും അത് പെണ്ണിന്റെ തേപ്പ് ആണ്.\nഈ തേപ്പ് വിളി ഊട്ടിയുറപ്പിക്കുന്നതിൽ വലിയ സ്വാധീനം ചെലുത്തിയവയാണ് നമ്മുടെ പല short filmകളും സിനിമകളും. സോഷ്യൽ മീഡിയ ഉടനീളം ‘തേച്ചിട്ടുപോയ പെണ്ണിന് കൊടുത്ത മുട്ടൻ പണി’ തുടങ്ങിയ തലക്കെട്ടുകളിൽ പ്രചരിക്കുന്ന തരംതാണ വീഡിയോകൾ അത്യധികം അഭിമാനത്തോടെ ഊറ്റം കൊണ്ട് share ബട്ടൺ പ്രസ്സ് ചെയ്യുമ്പോൾ ഒരിക്കലെങ്കിലും അവ എന്താണ് പറഞ്ഞുവക്കുന്നതെന്നും അതിൽ നിന്നെന്താണ് സമൂഹത്തിന് കൊടുക്കുന്ന സന്ദേശമെന്നും ഒന്ന് ചിന്തിച്ചുനോക്കണം. മേൽപ്പറഞ്ഞ സ്വഭാവ വൈകൃതത്തെ പ്രോത്സാഹിപ്പിക്കാൻ നിങ്ങളും അറിഞ്ഞോ അറിയാതെയോ ഒരു കാരണമാവുകയാണ്. പഴകിപ്പൊളിഞ്ഞു പൊട്ടിയൊലിക്കുന്ന ആൺ മേൽക്കോയ്മകളുടെ കണ്ണിൽ നോക്കുമ്പോൾ നിങ്ങൾക്കെന്നും ശരിയും സഹതാപവും ഒക്കെ പുരുഷന്റെ പക്ഷത്തും, തേപ്പും ചതിയും എന്നും സ്ത്രീയുടെ പക്ഷത്തുമായിരിക്കും. കാരണം അവൾ ദേവി ആണ്, അമ്മ ആണ്, മണ്ണാങ്കട്ട ആണ്. പൂമുഖവാതിൽക്കൽ സ്നേഹം വിടർത്തുന്ന പൂന്തിങ്കളാവുന്ന ഭാര്യ ആണ്. അതിനപ്പുറത്തേക്ക് അവൾ നിങ്ങളെ പോലെ ചിന്തിക്കാനും പ്രവർത്തിക്കാനും ശേഷിയുള്ള ഒരു മനുഷ്യജീവി ആണ് എന്ന് മാറ്റിപ്പറയാൻ നിങ്ങളനുഭവിച്ചു പോരുന്ന പ്രിവിലേജുകൾ നിങ്ങളെ അനുവദിക്കില്ല. ഇനിയെങ്കിലും ദയവ് ചെയ്ത് ആരാധിച്ചും പൂജിച്ചും അവളെ ശ്രീകോവിലിൽ അടച്ചിട്ട് വീർപ്പുമുട്ടിക്കാതിരുന്നാലും. പറ്റുമെങ്കിൽ സഹജീവിയോട് തോന്നുന്ന പരിഗണനയും ബഹുമാനവും മാത്രം നൽകുക. ഇല്ലെങ്കിൽ സ്വന്തം കാര്യം നോക്കി ജീവിക്കുക, ഒന്നിലും തലയിടാതിരിക്കുക.\nസെറ്റുസാരി ഉടുത്ത് തുളസിക്കതിരു വച്ച് അടുക്കളയിൽ മാത്രം ഒതുങ്ങിക്കൂടിയ സ്ത്രീ സങ്കല്പങ്ങൾ നിങ്ങളിനിയും സ്വപ്നം കണ്ടുകൊള്ളൂ. അതിനനുസരിച്ച വസ്ത്രധാരണ രീതി പിൻതുടരാത്തവരെ, ശബ്ദമുയർത്തുന്നവരെ, വിരൽ ചൂണ്ടുന്നവരെ വെടി, പടക്കം എന്നൊക്കെ വിളിച്ച് ചൊറി തീർത്തോളൂ. അതല്ലാതെ അതിൽ ക്കൂടുതലൊന്നും നിങ്ങളിൽ നിന്നും പ്രതീക്ഷിക്കുന്നില്ല. ഒന്ന് മാത്രം പറയാം,\nനിങ്ങളുടെ തരംതാണ frustration വിസർജിച്ചു തള്ളാനും വ്യക്തിഹത്യ നടത്താനുമുള്ള ഇടമല്ല സോഷ്യൽ മാധ്യമങ്ങൾ. ലോകമെമ്പാടും നിമിഷനേരം കൊണ്ട് പ്രചരിക്കുന്ന, സമൂഹത്തിനോട് സംവദിക്കാൻ ഇടയിൽ നിൽക്കുന്ന ഒരു വേദി ആണ്.കാലം മുന്നോട്ട് തന്നെയാണ് സഞ്ചരിക്കുന്നത്, ഇതിന് മറുപടി പറയാൻ തക്ക ശേഷിയുള്ള വിവരവും വിവേകവുമുള്ള ഒരു കൂട്ടരും വളർന്നു വരുന്നുണ്ട്. നിങ്ങളെന്തു മാത്രം കൊട്ടിഘോഷിച്ചാലും നാളെകൾ അവൾക്കു കൂടി വേണ്ടിയുള്ളവ ആണ്. അതവളും ജീവിക്കുക തന്നെ ചെയ്യും, അല്ല പൊരുതുക തന്നെ ചെയ്യും.\nShilpa niravilpuzhaശിൽപ നിരവിൽപുഴ


Emalayalee.com - എമിറേറ്റ്‌സ് ഗ്രൂപ്പിന് 230 കോടിയുടെ അറ്റാദായം\nഎമിറേറ്റ്‌സ് ഗ്രൂപ്പിന് 230 കോടിയുടെ അറ്റാദായം\nദുബായ്:എമിറേറ്റ്‌സ് ഗ്രൂപ്പിന് തുടര്‍ച്ചയായ 24-ാം വര്‍ഷവും വന് ലാഭം. 230 കോടി ദിര്‍ഹത്തിന്റെ അറ്റാദായമാണ് പോയ വര്‍ഷം ഗ്രൂപ്പിനുണ്ടായത്. 6230 കോടി ദിര്‍ഹമാണ് കഴിഞ്ഞ വര്‍ഷത്തെ വരുമാനം. മുന്‍വര്‍ഷത്തേക്കാള് 14.9 ശതമാനം വര്‍ധന. ഗ്രൂപ്പിന്റെ ഭാഗമായ ഡനാട്ടയുടെ വരുമാനം 6740 കോടി ആയി ഉയര്‍ന്നു. പോയവര്‍ഷത്തേക്കാള് 17.8 ശതമാനമാണു വര്‍ധന.\nആഗോള തലത്തിലെ സാമ്പത്തിക പ്രതിസന്ധിയും വിമാന ഇന്ധനത്തിന്റെ വന് വിലവര്‍ധനയും അടക്കമുള്ള പ്രതിസന്ധികളുടെ കാലത്തും എമിറേറ്റ്‌സ് ഗ്രൂപ്പിന് ലാഭമുണ്ടാക്കാനായത് കൃത്യതയോടെയുള്ള നിക്ഷേപങ്ങളും ആസൂത്രണത്തോടെയുള്ള ഭരണ നിര്‍വഹണവും കാരണമാണെന്ന് ഗ്രൂപ്പ് ചെയര്‍മാനും ചീഫ് എക്‌സിക്യുട്ടീവുമായ ഷെയ്‌ഖ് അഹമ്മദ് ബിന് സയീദ് അല് മക്‌തൂം പറഞ്ഞു. എങ്കിലും ലാഭത്തില് കഴിഞ്ഞ വര്‍ഷത്തേതിനേക്കാള് ചെറിയ ഇടിവുണ്ടായിട്ടുണ്ട്. ഇത്തവണ 150 കോടിയാണു ലാഭം.\n1400 കോടിയുടെ നിക്ഷേപങ്ങളാണ് കഴിഞ്ഞ വര്‍ഷം നടത്തിയത്. സ്‌ഥിരതയുള്ളതും ആസൂത്രിതവുമായ പദ്ധതികളിലാണു നിക്ഷേപിച്ചത്. കഴിഞ്ഞ വര്‍ഷം പുതുതായി 22 വിമാനങ്ങള് വാങ്ങി. 11 പുതിയ നഗരങ്ങളിലേയ്‌ക്കു കൂടി സര്‍വീസ് തുടങ്ങി. നിലവില് ലോകത്തെ 34 നഗരങ്ങളിലേയ്‌ക്ക് എമിറേറ്റ്‌സ് സര്‍വീസുണ്ട്. കൂടുതല് ജോലി അവസരങ്ങളും നല്‍കി.ഡനാട്ട ഓണ്‍ലൈന് ട്രാവല് ഏജന്‍സി, ട്രാവല് റിപ്പബ്ലിക്, വിങ്‌സ് ഇന്‍ഫ്‌ളൈറ്റ് സര്‍വീസസ് എന്നിവയില് മുഖ്യ പങ്കാളികളായി.\nഇന്ധന വിലയില് കഴിഞ്ഞ വര്‍ഷം എമിറേറ്റ്‌സിന് 44.4% വര്‍ധനയാണുണ്ടായത്. യാത്രക്കാരുടെ എണ്ണം 34 കോടിയായി ഉയര്‍ന്നു. എമിറേറ്റ്‌സിന്റെ ഏറെ പ്രശംസിക്കപ്പെട്ട ഷോഫര് ഡ്രൈവ് സര്‍വീസ് കഴിഞ്ഞ വര്‍ഷം ചെന്നൈ, ബാങ്കോക്ക് എന്നിവിടങ്ങളിലേയ്‌ക്കും വ്യാപിപ്പിച്ചു. ദുബായില് നാലാമത്തെ പുതിയ ലോഞ്ചും സാന്‍ഫ്രാന്‍സിസ്‌കോ, ഈസ്‌താംബുള്, കൊളംബോ എന്നിവിടങ്ങളില് ലോഞ്ചുകളും ആരംഭിച്ചു.\nനിലവില് 160 രാജ്യങ്ങളില് നിന്നുള്ള 63,000 ജീവനക്കാരാണ് എമിറേറ്റ്‌സ് ഗ്രൂപ്പിലുള്ളത്. എമിറേറ്റ്‌സ് എയര്‍ലൈന്‍സ്, ഫ്‌ളൈ ദുബായ്, ഡനാട്ട, സ്‌കൈ കാര്‍ഗോ എന്നിവയും നിരവധി ഉപ സ്‌ഥാപനങ്ങളും ഗ്രൂപ്പിനു കീഴിലുണ്ട്.


ലോക്കടെല്ലിക്ക് ഡബിള് മൂന്നു ഗോള് ജയത്തോടെ ഇറ്റലി രണ്ടാം റൗണ്ടില് - Keralabhooshanam Daily ലോക്കടെല്ലിക്ക് ഡബിള് മൂന്നു ഗോള് ജയത്തോടെ ഇറ്റലി രണ്ടാം റൗണ്ടില്\nHome/NEWS/LATEST/ലോക്കടെല്ലിക്ക് ഡബിള് മൂന്നു ഗോള് ജയത്തോടെ ഇറ്റലി രണ്ടാം റൗണ്ടില്\nലോക്കടെല്ലിക്ക് ഡബിള് മൂന്നു ഗോള് ജയത്തോടെ ഇറ്റലി രണ്ടാം റൗണ്ടില്\nറോം : തുടര്‍ച്ചയായ രണ്ടാം മത്സരത്തിലും ഏകപക്ഷീയമായ മൂന്നു ഗോള് ജയത്തോടെ ഇറ്റലി യുറോ 2020യുടെ രണ്ടാം റൗണ്ടില് കടക്കുന്ന ആദ്യ ടീമായി.\nഗ്രൂപ്പ് സിയില് നിന്നുള്ള രണ്ടാം സ്ഥാനക്കാരെയാണ് രണ്ടാം റൗണ്ടില് മന്‍ചിനിയുടെ കുട്ടികള് നരിടുക. അതിനു മുന്‍പ് ഗ്രൂപ്പ് എയിലെ അവസാന മത്സരത്തില് വെയില്‍സിനെ നേരിടും. ഗ്രൂപ്പ് എയില് ഇറ്റലി ആറ് പോയിന്റ് നേടി ഒന്നാം സ്ഥാനം അരക്കിട്ടുറപ്പിച്ചു. നാല് പോയിന്റ് നേടിയ വെയില്‍സ് രണ്ടാം സ്ഥാനത്തും ഒരു പോയിന്റോടെ സ്വിറ്റ്‌സര്‍ലന്റ് മൂന്നാം സ്ഥാനത്തും നില്‍ക്കുന്നു. ഒരു കളിയും ജയിക്കാന് കഴിയാത്ത തുര്‍ക്കി പുറത്തേക്കു നീങ്ങും\nതോല്‍വി എന്തെന്ന് അറിയാതെ യോഗ്യതാ റൗണ്ട് മുതല് യുറോയില് ജൈത്രയാത്ര തുടരുന്ന ഇറ്റലി ഒളിമ്പിക് സ്റ്റേഡിയത്തില് നടന്ന ഗ്രൂപ്പ് എയിലെ രണ്ടാം മത്സരത്തില് മറുപടി ഇല്ലാത്ത മൂന്നു ഗോളുകള്‍ക്കാണ്് സ്വിറ്റസര്‍ലണ്ടിനെ പരാജയപ്പെടുത്തിയത്.\nആദ്യ രണ്ട് ഗോളുകള് മാനുവല് ലോക്കാടെല്ലിയും (26, 52 മിനിറ്റില്) മൂന്നാം ഗോള് ചിറോ ഇമ്മൊാബിലും (89ാം മിനിറ്റില്) വലയിലാക്കി.\nആദ്യ ഗോള് ബോക്‌സിനകത്ത് ക്ലോസ് റേഞ്ച് ഷോട്ടിലായിരുന്നുവെങ്കില് അവസാന രണ്ട് ഗോളുകളും പെനാല്‍ട്ടി ബോക്‌സിനു പുറത്തു നിന്നും വെടിയുണ്ടപോലെ നെറ്റിലേക്കു തുളച്ചുകയറി\nക്യാപ്റ്റന് ചെല്ലിനി കളി തുടങ്ങി 23ാം മിനിറ്റില് തന്നെ പരുക്കേറ്റു പുറത്തായതോടെ അച്ചെര്‍ബി കളിക്കാനെത്തി. തുടര്‍ന്നാണ് ഇറ്റലിയുടെ ആദ്യ ഗോള് വരുന്നത്. കൃത്യമായ ടീം വര്‍ക്കാണ് ഇറ്റലിയുടെ 26ാം മിനിറ്റിലെ ആദ്യ ഗോള്. ഡിമെന്‍ഷ്യോ ബെറാര്‍ഡിയുടെ പാസില് നിന്നാണ് മാനുവല് ലോക്കാടെല്ലിയുടെ ബൂട്ടില് നിന്നുള്ള ആദ്യ ഗോള്. ഈ ഗോള് നേട്ടത്തോടെ 23 കാരനായ മാനുവല് ലോക്കാടെല്ലി . ഇത്തവണത്തെ യൂറോ കപ്പില് ഗോള് നേടുന്ന ഏറ്റവും പ്രായം കുറഞ്ഞ കളിക്കാരനായി.\n52ാം മിനിറ്റലെ രണ്ടാം ഗോള് പെനാല്‍ട്ടി ബോക്‌സിനു മുന്നില് ബറേലയില് നിന്നാണ് ലോക്കാടെല്ലിയിലെത്തിയത്. കിട്ടിയ പാസ് ലോക്കാടടെല്ലി നേരെ വല ലക്ഷ്യമാക്കി. വെടിയുണ്ടപോലെ തൊടുത്തുവിട്ടു. നെറ്റിന്റെ ഇടത്തെ മൂലയിലേക്കു കയറിപ്പോയ പന്ത് നോക്കി നില്‍ക്കാനെ സ്വിസ് ഗോളിക്കു കഴിഞ്ഞുള്ളു.\nകളിയുടെ സമസ്ത മേഖലയിലും സമഗ്ര ആധിപത്യം കാട്ടിയ ഇറ്റലി നിശ്ചിത സമയം അവസാനിക്കാന് ഒരു മിനിറ്റ് ബാക്കി നില്‍ക്കെ മൂന്നാം ഗോളും നേടി. ഇത്തവണ ടോളോയുടെ ബൂട്ടില് നിന്നും പെനാല്‍ട്ടി ബോക്‌സിനു മുന്നിലേക്കു വന്ന പാസ് ചിറോ ഇമ്മൊാബില് വലത്തെ പോസ്റ്റിലേക്കു പായിച്ചു. തൊട്ട് മുന്‍പ് രണ്ടു തവണ ഗോള് വലയം ഇഞ്ച് വ്യത്യാസത്തില് ഭേദിക്കാന് കഴിയാതെ നിരാശനായ ഇമ്മൊബില് മൂന്നാം തവണ ലക്ഷ്യം കണ്ടു. കഴിഞ്ഞ കളിയില് തുര്‍ക്കിക്കെതിരെ ഗോള് നേടിയ ഇമ്മൊാബില് 2002 ലോകകപ്പില് ക്രിസ്റ്റ്യന് വിയേരിക്കു ശേഷം ഇറ്റലിക്കു വേണ്ടി തുടര്‍ച്ചയായി രണ്ടു മത്സരങ്ങളിലും ഗോള് നേടുന്ന താരമായി .\nഇറ്റലിയുടെ റെക്കോര്‍ഡ് ബുക്കിലെ തുടര്‍ച്ചയായ വിജയങ്ങളുടെ ലിസ്റ്റും മെച്ചപ്പെട്ടു… 1999ലെ യുറോപ്യന് ചാമ്പ്യന്‍ഷിപ്പിന്റെ യോഗ്യതാ റൗണ്ടില് നേപ്പിള്‍സില്‍് ഡെന്മാര്‍ക്കിനോട് തോറ്റതിനു ശേഷം ഇതുവരെ സ്വന്തം മണ്ണില് ഇറ്റലി തോല്‍വി എന്തെന്ന് അറിഞ്ഞിട്ടില്ല. കഴിഞ്ഞ 58 മത്സരങ്ങില് 45 ജയം 13 സമനില.\nഅമ്മിണിയമ്മ @ 77, പക്ഷേ വിദ്യാർത്ഥിനിയാണ് !\nരാഹുൽ ഗാന്ധിയേയും പ്രിയങ്കാ ഗാന്ധിയേയും ഉത്തർപ്രദേശ് പൊലീസ് അറസ്റ്റ് ചെയ്തു


Vivo V7 receivesaprice cut of Rs. 2,000 in India - Malayalam Gizbot\nPublished: Saturday, December 30, 2017, 15:23 [IST]\nവിവോയുടെ ഏറ്റവും പുതിയ സ്മാര്‍ട്ട്‌ഫോണാണ് വിവോ വി7. വര്‍ഷാവസാനത്തില് വിവോയും തങ്ങളുടെ ഫോണിന് ഓഫറുകള് നല്‍കുന്നു. ഈ ഫോണിന്റെ യഥാര്‍ത്ഥ വില 18,990 രൂപയാണ്. 2000 രൂപ കുറച്ച് നിങ്ങള്‍ക്ക് 16,900 രൂപയ്ക്ക് ലഭിക്കുന്നു.\nഓണ്‍ലൈന് വഴിയും ഓഫ്‌ലൈന് വഴിയും ഈ ഫോണിന് 2000 രൂപ ഓഫര് ലഭിക്കുന്നു. മാറ്റി ബ്ലാക്ക്, ഷാംപെയിന് ഗോള്‍ഡ്, എനര്‍ജെറ്റിക് ബ്ലൂ എന്നീ മൂന്നു നിറങ്ങളിലണ് ഈ ഫോണ് ലഭിക്കുന്നത്.\nവിവോ വി7 അവതരിപ്പിച്ച സമയത്ത് ഓണ്‍ലൈന് എക്‌സ്‌ക്ലൂസീവ് ആയ ഫ്‌ളിപ്കാര്‍ട്ടില് മാത്രമായിരുന്നു ഈ ഫോണ് ലഭിച്ചിരുന്നത്. എന്നാല് ഇപ്പോള് ആമസോണ് വഴിയും പേറ്റിഎം മാള് വഴിയും ഈ ഫോണ് ലഭ്യമാണ്.\nവിവോ വി7ന്റെ സവിശേഷതകള് ഇങ്ങനെയാണ്. ഈ ഫോണിന് എഡ്-ടൂ-എഡ്ജ് സ്‌ക്രൂനോടു കൂടിയ യൂണിബോഡി ഡിസൈനാണ് നല്‍കിയിരിക്കുന്നത്. 4ജിബി റാം, 32ജിബി ഇന്റേര്‍ണല് സ്‌റ്റോറേജും ഉണ്ട്, ഇതു കൂടാതെ 256ജിബി മൈക്രോ എസ്ഡി കാര്‍ഡ് ഉപയോഗിച്ച് വര്‍ദ്ധിപ്പിക്കാം.\nവിവോ V7ന്റെ പ്രധാന സവിശേഷതകളില് ഒന്നാണ് അതിന്റെ മൂണ്‍ലൈറ്റ് 24എംപി സെല്‍ഫി ക്യാമറ. സെല്‍ഫി ക്യാമറയില് മറ്റു സവിശേഷതകളായ ഫേസ് ബ്യൂട്ടി മോഡ് 7.0, നാച്ചുറല് ഇഫക്ട്, പോര്‍ട്രേറ്റ് മോഡ് എന്നിവയും ഉണ്ട്.\nവിവോ വി7ന്റെ റിയര് ക്യാമറയില് 16എംപി സെന്‍സും f/2 അപ്പാര്‍ച്ചറുമാണ്, കൂടാതെ ഇതില് PDFAയും പോര്‍ട്രേറ്റ് മോഡും ഉണ്ട്. 3000എംഎഎച്ച് ബാറ്ററിയാണ് ഈ ഫോണില് ഉള്‍പ്പെടുത്തിയിരിക്കുന്നത്. കമ്പനിയുടെ സ്വന്തം ഫണ്‍ടച്ച് OS 3.2 പ്രീ-ഇന്‍സ്റ്റോള് ചെയ്തിട്ടുണ്ട് വിവോ വി7നില്. ഇത് ആന്‍ഡ്രോയിഡ് 7.1 ന്യുഗട്ട് അടിസ്ഥാനമാക്കിയാണ്.\nവൈഫൈ, ബ്ലൂട്ടൂത്ത് 4.2, എഫ്എം റേഡിയോ, GLONASS, ജിപിഎസ്, BeiDou, ഒടിജി, മൈക്രോ യുഎസ്ബി പോര്‍ട്ട് എന്നിവ ഈ ഫോണിന്റെ കണക്ടിവിറ്റികളാണ്. സ്മാര്‍ട്ട് സ്പ്ലിറ്റ് 3.0, ക്ലോണ് ആപ്പ് എന്നിവയും ഈ ഫോണിന്റെ മറ്റു സവിശേഷതകളാണ്.


വരുന്ന ലോക് സഭാ തിരഞ്ഞെടുപ്പിന്റെ വോട്ടേഴ്സ് സർവ്വേ ഫലം , കേരളത്തിൽ എൽ.ഡി.എഫിന് 13 സീറ്റുകളും യു.ഡി.എഫിന് ഏഴും | kanjirappallyNEWS.com\nവരുന്ന ലോക് സഭാ തിരഞ്ഞെടുപ്പിന്റെ വോട്ടേഴ്സ് സർവ്വേ ഫലം , കേരളത്തിൽ എൽ.ഡി.എഫിന് 13 സീറ്റുകളും യു.ഡി.എഫിന് ഏഴും\nPosted on October 17, 2013 By admin GENERAL NEWS, NEWS update\nവരുന്ന ലോക് സഭാ തിരഞ്ഞെടുപ്പിൽ 162 സീറ്റുകളുമായി ബി.ജെ.പി ഏറ്റവും വലിയ ഒറ്റക്കക്ഷിയാകുമെന്ന് ടൈംസ് നൗ സി വോട്ടേഴ്സ് സർവ്വേ. കോൺഗ്രസിന് 102 സീറ്റുകളേ കിട്ടുകയുള്ളു-സർവ്വേ പറയുന്നു. സർക്കാരുണ്ടാക്കുന്നതിൽ പ്രാദേശിക പാർട്ടികൾക്ക് വലിയ പങ്കുണ്ടാകുമെന്നാണിത് സൂചിപ്പിക്കുന്നത്.\nബി.ജെ.പി ഉൾപ്പെട്ട എൻ.ഡി.എക്ക് 186 സീറ്റുകളും യു.പി.എക്ക് 117 സീറ്റുകളുമാകും കിട്ടുക.തൃണമൂൽ,എസ്.പിയോ ബി.എസ്.പിയോ, ഇടതു മുന്നണി എന്നിവയാകും മറ്റുള്ളവരിൽ വലിയ കക്ഷികൾ.\n543 അംഗ സഭയിൽ 272 അംഗങ്ങളാണ് സർക്കാരുണ്ടാക്കാൻ വേണ്ടത്. ഇടതുപക്ഷത്തിന് 32, ബി.എസ്.പിക്ക് 31, എ.ഐ.എ.ഡി.എം.കെ 28 സമാജ് വാദി പാർട്ടി25, തൃണമൂൽ 23 എന്നിങ്ങനെയാകും അവർക്ക് കിട്ടുക. എൻ.ഡി.എ വിട്ട ജനതാദളിന്9സീറ്റുകളേ കിട്ടു. മുൻപ് അവർക്ക് 20 സീറ്റുകൾ ഉണ്ടായിരുന്നു. കേരളം, ആന്ധ്രാപ്രദേശ്, രാജസ്ഥാൻ, യു.പി തുടങ്ങിയ സ്ഥലങ്ങളിലെല്ലാം കോൺഗ്രസിന് കനത്ത തിരിച്ചടിയാകും ലഭിക്കുക. രാജസ്ഥാനിൽ അഞ്ചു സീറ്റേ ലഭിക്കൂ. 15 എണ്ണം നഷ്ടപ്പെടും. അവ ബി.ജെ.പി പിടിച്ചെടുക്കും. കോൺഗ്രസിന് ആന്ധ്രയിൽ 33ൽ നിന്ന് സീറ്റുകൾ ഏഴായി കുറയും. വൈ.എസ്.ആർ കോൺഗ്രസിനും തെലുങ്കാന രാഷ്ട്ര സമിതിക്കും 13 സീറ്റുകൾ വീതംകിട്ടും. യു.പിയിൽ കോൺഗ്രസിന് 16 സീറ്റ് കുറയും, അഞ്ചു സീറ്റുകളേ കിട്ടൂ. ബി.ജെ.പിക്ക് 17 സീറ്റ് കിട്ടും.\nസർവ്വേ പ്രകാരം കേരളത്തിൽ യു.ഡി.എഫിന് വെറും7സീറ്റുകളേ കിട്ടൂ. കോൺഗ്രസിന് നാലും ലീഗിന് രണ്ടും മാണി ഗ്രൂപ്പിന് ഒന്നും സീറ്റുകൾ. എൽ.ഡി.എഫിന് 13 സീറ്റുകളും കിട്ടും . ബി ജെ പി ഇക്കുറി അക്കൌണ്ട് തുറക്കില്ലെന്നാണ് സർവേ ഫലം സൂചിപ്പിക്കുന്നത് .


മാഥേരാന് (Matheran, माथेरान) - ഫോറസ്റ്റ് ഓണ് ദി ഫോര്‍ഹെഡ് ഓഫ് മൗണ്ടയ്ൻസ് (മലമുകളിലെ വനങ്ങള്)\nവേഷത്തിലും ഭാഷയിലും രൂപത്തിലും സംസ്ക്കാരത്തിലും വളരെ വ്യത്യസ്തതകള് വച്ച് പുലര്‍ത്തുന്ന ഒരുപാട് പ്രദേശങ്ങളുടെ കൂടിച്ചേരലുകള് ആണല്ലോ നമ്മുടെ മഹാരാജ്യം. എന്നാല് ഇതിലൊക്കെ അധീതമായി ഭൂപ്രകൃതിയിലെ വൈവിധ്യം ആണ് ഒരു സഞ്ചാരി എന്ന രീതിയില് എന്നെ എപ്പോഴും അദ്ഭുതപ്പെടുത്താറ്. ഹിമാലയത്തിലെ മഞ്ഞുമൂടിയ കൂറ്റന്‍മലനിരകളും പൈന് മരക്കാടുകളും, ഉത്തരമധ്യേന്ത്യയിലെ നോക്കെത്താദൂരത്തു പരന്നുകിടക്കുന്ന കൃഷിയിടങ്ങളും, രാജസ്ഥാന് മരുഭൂമിയും, പച്ചപുതച്ചു നില്‍ക്കുന്ന തെക്കേപടിഞ്ഞാറന് സഹ്യാദ്രി മലനിരകളും, ആയിരക്കണക്കിനു കിലോമീറ്റര് സമുദ്രതീരവും, പവിഴപ്പുറ്റുകള് നിറഞ്ഞ ലക്ഷദ്വീപ് സമൂഹവും, നീലക്കടലില് വിസ്മയം തീര്‍ക്കുന്ന ആന്ടമാന് നിക്കോബാര് ദ്വീപ് സമൂഹങ്ങളും അങ്ങനെ വാക്കുകള്‍ക്കതീതമായ എന്തെല്ലാം വ്യത്യസ്തതകള് ആണ് നമ്മുടെ രാജ്യത്തെ ലോകസഞ്ചാരികള്‍ക്ക് മുന്നില് ഏറ്റവും മനോഹരമായ വിനോദോദ്ധിഷ്‌ടസ്ഥാനം ആക്കി മാറ്റുന്നത്. എന്നാല് നമ്മുടെ രാജ്യത്തിന്‍റെ സൗന്ദര്യം ആവോളം നുകരുന്നതില് നാം പലപ്പോഴും വിദേശികള്‍ക്ക് മുന്നില് പരാജിതരാകാറുണ്ട്..... വ്യത്യസ്തതകള് തേടിയുള്ള യാത്രകള് ആവണം അവരെ നൂറ്റാണ്ടുകള് മുന്പ് തന്നെ പല മലമുകളിലും എത്തിച്ചിരിക്കുക.\nപശ്ചിമഘട്ടത്തിലെയും ഹിമാലയന്‍മലനിരകളിലെയും ആരും എത്തിപ്പെടാതിരുന്ന മിക്ക പ്രദേശങ്ങളും ലോകത്തിനു പരിചയപ്പെടുത്തിയത് ബ്രിട്ടീഷ് ഈസ്റ്റ് ഇന്ത്യ കമ്പനിയുടെ ഇന്ത്യയിലേക്കുള്ള വരവിനു ശേഷം മാത്രമാണ്. അത്തരത്തില് 1850ല് അന്നത്തെ താനെ കളക്ടര് ആയിരുന്ന ഹുഗ് പോളിന്‍സ് മാല്ലെറ്റ് ലോകത്തിനു പരിചയപ്പെടുത്തിയ ഒരു വനമേഖല ആണ് മാഥേരാന്. അന്നത്തെ ബോംബെ ഗവര്‍ണര് ആയിരുന്ന ലോര്‍ഡ് എല്ഫിന്‍സ്ടോന് മാഥേരാനെ ഒരു വേനല്‍ക്കാലവിനോദകേന്ദ്രമാക്കി മാറ്റാന് പദ്ധതി തയ്യാറാക്കുകയും ചെയ്തു. 1907 ആയപ്പോഴേക്കും നീരാവി എഞ്ചിനില് പ്രവര്‍ത്തിക്കുന്ന തീവണ്ടിസര്‍വീസ് കൂടി ആരംഭിച്ചു അങ്ങോട്ടേക്ക്. അതോടെ മാഥേരാന് കൂടുതല് പ്രശസ്തി ആര്‍ജ്ജിച്ചു. 2016 വരെ ആ തീവണ്ടി സര്‍വ്വീസ് പ്രവര്‍ത്തിക്കുകയുണ്ടായി.\nസഹ്യാദ്രി മലനിരകളില് സമുദ്രനിരപ്പില് നിന്നും 2630 അടി ഉയരത്തില് സ്ഥിതി ചെയ്യുന്ന മാഥേരാന് കാലികപ്രസക്തി ആര്‍ജ്ജിക്കുന്നത് വേറൊരു പ്രത്യേകത കൊണ്ടാണ്. മോട്ടോര് വാഹനങ്ങള് അനുവദനീയം അല്ലാത്ത ഏഷ്യയിലെ തന്നെ ഒരേയൊരു ടൂറിസ്റ്റ് കേന്ദ്രമാണ് ഇന്നീ പ്രദേശം.\nമാഥേരാന് യാത്ര മനസ്സില് കാണാന് തുടങ്ങിയിട്ട് കുറെ നാളായി. എന്നാല് സഹ്യാദ്രി മലമുകളില് മഴ ആസ്വദിച്ചൊരു ട്രെക്കിംഗ് അതായിരുന്നു മനസ്സില്. അതിനു മണ്‍സൂണ് മഴയുടെ വരവിനായി കാത്തിരിക്കേണ്ടി വന്നു. ഇക്കഴിഞ്ഞ ജൂലായ് അവസാനവാരം ഒരു ശനിയാഴ്ച പുലര്‍ച്ചെ തന്നെ ഞാനും ഭാര്യയും യാത്ര തിരിച്ചു. പൂനെ നിന്നും നേരല് വരെ ട്രെയിനില്.. ഏകദേശം മൂന്നുമണിക്കൂര് എടുത്തുകാണും. (പൂനെ-കല്യാണ് പാതയിലെ ഒരു ചെറിയ സ്റ്റേഷന് ആണ് നേരല്. നാട്ടില് നിന്നും വരുന്നവര്‍ക്ക് കല്യാണ് വന്നിട്ട് കര്‍ജട്ട് റൂട്ടില് ഉള്ള മുംബൈ ലോക്കല്‍ട്രെയിനില് എളുപ്പം നേരല് എത്തിച്ചേരാം.)\nനേരല് റെയില്‍വേ സ്റ്റേഷന്‍റെ പരിസരം\nപത്തുമണി ആയപ്പോള് ഞങ്ങള് നേരല് എത്തി. മാഥേരാന് ഹില് റെയില്‍വേയിലേക്ക് സ്വാഗതം ആശംസിക്കുന്ന ബോര്‍ഡും 2016 വരെ സര്‍വീസ് നടത്തിയ ഒരു ട്രെയിനും ആണ് അവിടെ ഞങ്ങളെ വരവേറ്റത്. സ്റ്റേഷനില് നിന്നും പുറത്തിറങ്ങി. ടാക്സിക്കാരുടെ ബഹളം. അവിടെ എത്തിച്ചേരുന്ന യാത്രികരില് തൊണ്ണൂറുശതമാനം പേരും മാഥേരാന് കാണാന് വരുന്നവര് തന്നെ. അടുത്തുള്ള ഒരു കടയില് ചെന്ന് ബസ് സമയം ചോദിച്ചു. രണ്ടു മണിക്കൂര് ഇടവേളയില് മാത്രമേ മാഥേരാന് ബസ് കിട്ടുകയുള്ളൂ. ഷെയര് ടാക്സി തന്നെ രക്ഷ. ഒരാള്‍ക്ക് 80 രൂപ നിരക്കില് അര മണിക്കൂര് യാത്ര. വഴിയില് കുറെ അധികം വെള്ളച്ചാട്ടങ്ങള്... നാരോഗേജു ട്രെയിന് പാത രണ്ടു മൂന്നു തവണ റോഡിനെ മുറിച്ചു കടന്നു പോകുന്നുണ്ടായിരുന്നു. ദസ്തുരി പാര്‍ക്കിംഗ് ആണ് വാഹനങ്ങള് അനുവദനീയം ആയ അവസാന സ്ഥലം. അവിടെ നിന്നും മാഥേരാന് വരെ നടന്നോ കുതിരപ്പുറത്തോ കാലാള്‍റിക്ഷയിലോ പോകാം. 50രൂപ കൊടുത്തു ടിക്കറ്റ് എടുത്ത് കളിമണ്‍പാതയിലേക്ക് പ്രവേശിച്ചു. കുതിരകളുമായി ഒരുപാട് പേര് ചുറ്റുംകൂടി. എന്നാല് അവരെ ഒന്നും വകവെയ്ക്കാതെ മുന്നോട്ട് നടന്നു. വായിച്ചും കേട്ടും മാത്രം പരിചയമുള്ള ഒരു ലോകത്ത് എത്തിയ പോലെ.. വാഹനങ്ങള് ഒരിക്കലും എത്തപ്പെടാത്ത ചെങ്കല്‍പ്പാതകള് ! പത്തൊമ്പതാം നൂറ്റാണ്ടിലോ മറ്റോ എത്തപ്പെട്ട പ്രതീതി സൃഷ്ടിക്കുന്ന ഭൂപ്രകൃതി.\nകുറച്ചു ദൂരം നടന്നപ്പോള് മാഥേരാനിലേക്ക് സ്വാഗതം ആശംസിക്കുന്ന കമാനകവാടം. അടുത്ത് തന്നെ മോടിയേറിയ ഒരു റെയില്‍വേ സ്റ്റേഷന്. പേര് അമന് ലോഡ്ജ്. അടുത്ത കാലത്ത് എപ്പോഴോ പുതുക്കിപ്പണിതതാണ്.\nമാഥേരാനിലേക്ക് സ്വാഗതം... പുറകില് അമന് ലോഡ്ജ് റെയില്‍വേ സ്റ്റേഷന്\nഇവിടെ വച്ച് രണ്ടു വഴി തിരഞ്ഞെടുക്കാം തുടര്‍ന്നുള്ള യാത്രക്ക്. ട്രെയിന് പാത വഴിയും കുതിരകള് സഞ്ചരിക്കുന്ന കളിമണ്‍പാത വഴിയും പ്രധാന മാര്‍ക്കെറ്റില് എത്തിച്ചേരാം. ഞങ്ങള് റെയില്‍പ്പാത വഴി പോകാന് തീരുമാനിച്ചു. വീക്ക്‌ഏന്‍ഡ് ആയിരുന്നതിനാല് മുംബൈ, പൂനെ നഗരങ്ങളില് നിന്നുള്ള ഒട്ടനേകം യാത്രക്കാര് കൂടെയുണ്ട്. നിര്‍ത്താതെ പെയ്ത മഴ തുടക്കം തന്നെ മനോഹരമാക്കി. നാല്‍പ്പതുമിനുട്ടോളം നടന്നു പ്രധാന മാര്‍ക്കെറ്റില് എത്തിച്ചേരാന്. ഒട്ടനേകം ഹോട്ടലുകളും കച്ചവടസ്ഥാപനങ്ങളും... ഒരു ചായ ഒക്കെ കുടിച്ചു അടുത്ത് കണ്ട ഒരു ഹോട്ടലില് റൂം തരപ്പെടുത്തി. സാധനങ്ങള് തലച്ചുമടായും കുതിരപ്പുറത്തായും കൊണ്ടുവരേണ്ടത് കൊണ്ടാവാം എല്ലാറ്റിനും വലിയ വിലയാണിവിടെ. റെയിന്‍കോട്ടും ക്യാമറയും അത്യാവശ്യസാധനങ്ങളും മാത്രം കയ്യില് കരുതി. വലിയ ബോര്‍ഡുകളില് മാഥേരാന് മാപ്പ് പലിടത്തും പ്രദര്‍ശിപ്പിച്ചിരിക്കുന്നു. അതിന്റെ ഫോട്ടോ ആദ്യം ക്യാമറയില് ആക്കി. ഹോട്ടല് റൂമില് വച്ച് തന്നെ ഓഫ്‌ലൈന് മാപ്പ് ഗൂഗിളില് ഡൌണ്‍ലോഡ് ചെയ്തു വച്ചിരുന്നു.\nമാഥേരാന് ഹില് റെയില് - ഒരു ഫയല് ചിത്രം (കടപ്പാട് : ഗൂഗിള്)\nമാഥേരാന് സ്റ്റേഷനില് കണ്ട ഒരു നീരാവി എഞ്ചിന്- 1912 മുതല് 77 വര്ഷം ഉപയോഗിച്ചത്\nഞങ്ങള് മാഥേരാന് സ്റ്റേഷനില്\nമാഥേരാന് മാര്‍ക്കെട്ടിനു 1919 ല് തീര്‍ത്ത കവാടം\nമാര്‍ക്കെറ്റ് വഴി യാത്ര തുടങ്ങി. ആദ്യം സ്വാഗതമേകിയത് മാധവ്ജി പോയിന്റ്. അടുത്ത് തന്നെ ഒരു പാര്‍ക്കും. വിദൂരദൃശ്യങ്ങള് കോടമഞ്ഞില് മൂടപ്പെട്ടിരിക്കുന്നു. കുറച്ചു സമയം അവിടെ ചിലവഴിച്ചു യാത്ര തുടര്‍ന്നു. ചെങ്കല്‍പ്പാതകള് പലിടത്തും വേര്‍പിരിയുന്നു. ഡൌണ്‍ലോഡ് ചെയ്തു വച്ച മാപ്പ് തന്നെ ആശ്രയം. അടുത്ത ലക്‌ഷ്യം അലക്സാണ്ടര് പോയിന്റ്. ഇവിടുത്തെ മിക്ക പ്രധാന വ്യൂപോയിന്‍ടുകളും തമ്മില് രണ്ടും മൂന്നും കിലോമീറ്റര് ദൂരം ഉണ്ട്. നല്ല മഴ ഉണ്ടായിരുന്നത് കൊണ്ട് തന്നെ ക്ഷീണം ഒട്ടും അനുഭവപ്പെട്ടില്ല. നിമിഷനേരം കൊണ്ട് മാറിവരുന്ന കോടയും വെയിലും മഴയും അവിസ്മരണീയമായ യാത്രാനുഭൂതി സമ്മാനിക്കുന്നത് ആയിരുന്നു. വഴിയില് പ്രൌഢഗംഭീരമായ ഒട്ടനേകം കെട്ടിടങ്ങള് കണ്ടു. മിക്കവയും പൂട്ടിക്കിടക്കുന്നു. ആങ്ങ്ളോഇന്ത്യന് വംശീയരുടെയും പാര്സികളുടെയും ഉടമസ്ഥതയില് ഉള്ളവയാണ് മിക്ക കെട്ടിടങ്ങളും. അലക്സാണ്ടര് പോയിന്ടില് എത്തി. മനോഹരമായ താഴ്വാരം ദൃശ്യമാകുന്നു. നല്ല കാറ്റും ഇടക്ക് പെയ്യുന്ന ചാറ്റല് മഴയും. മേഘങ്ങള് പലപ്പോഴും ഞങ്ങള് നില്‍ക്കുന്നതിനു താഴെ കൂടി ആയിരുന്നു സഞ്ചരിക്കുന്നത്. മലെഞ്ചെരിവുകള്‍ക്ക് മനോഹാരിത ഏകുന്ന ഒട്ടനേകം കൊച്ചുജലധാരകള്.\nകോടമഞ്ഞിന് പുതപ്പിട്ട വനഭൂമി\nയാത്ര തുടര്‍ന്നു. വഴിയില് പാര്സികളുടെയും ഹിന്ദുക്കളുടെയും ശ്മശാനഭൂമി കൂടി കണ്ടു. ഇനി ചൌക്ക് പൊയന്റിലേക്ക്. നയനമനോഹരമായ താഴ്വാരഭൂമിയുടെ കണ്ടാലും കണ്ടാലും മതിവരാത്ത മനോഹരദൃശ്യം.\nചൌക്ക് പോയന്റില് നിന്നുള്ള ദൃശ്യം\nഎല്ലാ വ്യൂപോയന്റുകളിലും ചെറിയകടകള് കാണാം. ചായയും കാപ്പിയും മറാട്ടിവിഭവങ്ങളും ലഭ്യം.\nമണ്‍സൂണ് മഴയില് വിരുന്നെത്തുന്നവര്\nഅടുത്ത ലക്‌ഷ്യസ്ഥാനം വണ്‍ട്രീ ഹില്. രണ്ടു കിലോമീറ്റര് നടന്നു കാണും. പച്ചപ്പുല്‍നിറഞ്ഞ ഒരു കൊച്ചുമല. മുകളില് സ്ഥലത്തിന്റെ പേര് സൂചിപ്പിക്കും പോലെ ഒരു കൊച്ചുമരം മാത്രം!\nവണ് ട്രീ ഹില്\nദൂരത്തു മോര്‍ബെ ഡാമും ഇര്‍ഷാല്‍ഘട് മലയും മനോഹരമായ പാശ്ചാത്തലഭംഗി സമ്മാനിക്കുന്നു. യാത്ര അക്ഷീണം തുടരുന്നു. ഇനി ലക്‌ഷ്യം ലോര്‍ഡ് പോയിന്റ്. വഴിയില് വലതു വശത്തേക്ക് ഒരു ബോര്‍ഡ് കണ്ടു. ഒളിമ്പിയ ഗ്രൌണ്ട്. മാഥേരാനിലെ പ്രധാന കളിസ്ഥലം. അത്യാവശ്യത്തിനു ഹെലികോപ്റ്റര് ഇറക്കാനുള്ള ഇടം കൂടിയാണിത്. എന്തായാലും സമയം ഇല്ലാത്തതിനാല് ഞങ്ങള് അവിടേക്ക് പോയില്ല.\nവഴിയിലെ ഒരു ചായക്കടയില്\nകുറച്ചു കൂടി നടന്നു. വഴിയില് ഒരു വെള്ളച്ചാട്ടം താഴേക്കു കുതിക്കുന്നു. അതിനോട് ചേര്‍ന്നാണ് ഹൈക്കിങ്ങും റോക്ക്ക്ലൈമ്പിങ്ങും നടത്തുന്നവര്‍ക്ക് പ്രിയപ്പെട്ട ശിവാജിസ് ലാഡര്. മഴക്കാലത്ത് അതുവഴി സഞ്ചാരം സാധ്യമല്ല. പെട്ടെന്ന് തന്നെ ഞങ്ങള് ലോര്‍ഡ് പൊയന്റില് എത്തി. കുറച്ചു മാറി ഒരു വലിയ വെള്ളച്ചാട്ടം ദൃശ്യമാകുന്നു. അടുത്ത് തന്നെ മാഥേരാനിലെ പ്രധാന ജലസംഭരണി ഷാര്‍ലോട്ട് തടാകവും ഡാമും.\nഷാര്‍ലോട്ട് തടാകത്തില് ഉള്ള കൊച്ചുഡാം\nഡാം മുറിച്ചു കടന്നു. മറുഭാഗത്ത് കുറേപേര് കുതിരയുമായി കാത്തുനില്‍ക്കുന്നു. സമയം വൈകുന്നു.. ഞങ്ങള് ആദ്യ ദിവസത്തെ സഞ്ചാരം അവസാനിപ്പിച്ചു മാര്‍ക്കറ്റ് ലക്ഷ്യമാക്കി നടത്തം തുടര്‍ന്നു...\nഅടുത്ത ദിവസം ഒരു ഒന്‍പതു മണിക്ക് യാത്ര തുടങ്ങി. രാവിലെ വളരെ വൈകി മാത്രമേ കടകള് തുറക്കുന്നുള്ളൂ.. മാര്‍ക്കെറ്റില് നിന്ന് തന്നെ മറാട്ടി രുചിയുള്ള പ്രഭാതഭക്ഷണം കഴിച്ചു. ആദ്യലക്‌ഷ്യം ഇക്കോ പോയിന്റ്. നല്ല ജനത്തിരക്ക്. മുന്നില് പ്രകൃതിദത്ത പുല്‍ത്തകിടിയാല് അലംകൃതമായ ലൂയിസ പോയിന്റ്. ഇടതു വശത്ത് അങ്ങുദൂരെ ഷാര്‍ലോട്ട് തടാകത്തില് നിന്നും ഒഴുകി വരുന്ന കൂറ്റന് വെള്ളച്ചാട്ടം. തലേദിവസം ലോര്‍ഡ് പൊയന്റില് നിന്നും ദൃശ്യമായാത് ഇതേ ജലപ്രവാഹം തന്നെ ആയിരുന്നു. അടുത്ത് തന്നെ എട്വാര്‍ഡ് പോയന്റും കിംഗ് ജോര്‍ജ്ജ് പോയന്റും. രണ്ടും ഇക്കോ പൊയന്റിനേക്കാള് മികച്ച കാഴ്ച്ചഭംഗി സമ്മാനിക്കുന്നതു ആയിരുന്നു എന്ന് വേണം പറയാന്.\nകിംഗ് ജോര്‍ജ്ജ് പോയിന്റില് നിന്നുള്ള ദൃശ്യം\nഅടുത്ത് തന്നെ ആയി ലാന്‍ഡ്‌സ്കേപ്പ് പോയന്റും ഹണിമൂണ് പോയന്റും. പറയത്തക്ക പ്രത്യേകതകള് ഒന്നും ഇല്ല. നടത്തം തുടര്‍ന്നു. ഇനി ലക്‌ഷ്യം ലൂയിസ പോയിന്റ് തന്നെ.\nകുറച്ചധികം ദൂരം നടക്കേണ്ടി വന്നു. ഇടയില് ദൂരം ദൂരമായി പൂട്ടിക്കിടക്കുന്ന പഴഞ്ചന് കെട്ടിടങ്ങള്.\nവഴിയില് കണ്ട പഴഞ്ചന് ബംഗ്ലാവുകള്\nഅവ ഒഴിച്ച് നിര്‍ത്തിയാല് മനുഷ്യസ്പര്‍ശം ഏല്‍ക്കാത്ത ഭൂമി ആണെന്ന് തോന്നി പോകും. ഒടുവില് ലൂയിസ പോയിന്റ് എത്തി. അതിമനോഹരമായ പ്രദേശം. നല്ലൊരു മഴയും ആസ്വദിച്ചു കുറച്ചു നേരം അവിടെ വിശ്രമിച്ചു. അങ്ങു ദൂരെ പ്രഭല്‍ഘട് കോട്ടയുടെ മനോഹരദൃശ്യവിസ്മയം. ഷാര്‍ലോട്ട് തടാകത്തില് നിന്നും താഴേക്കു കുതിക്കുന്ന വെള്ളച്ചാട്ടം കാറ്റിന്‍റെ ശക്തിയില് തിരിച്ചു ആകാശത്തേക്ക് ഒരു മഴയായി മാറുന്ന അപൂര്‍വ ദൃശ്യവും അവിടെ നിന്നും കാണാന് കഴിഞ്ഞു. ആദ്യമായിട്ടായിരുന്നു ഞാന് അത്തരത്തിലൊരു പ്രകൃതിപ്രതിഭാസം നേരിട്ട് കണ്ടത്.\nFreezed on air\nവെള്ളച്ചാട്ടം കാറ്റില് തിരിച്ചു ആകാശത്തേക്ക്...\nലൂയിസ പോയിന്റില് വച്ചെടുത്ത ടൈമര് ഫോട്ടോ\nഅടുത്ത ലക്ഷ്യം മലങ്ങ് പോയിന്റ്. കോടമഞ്ഞില് മൂടിയ മനോഹരദൃശ്യാനുഭൂതി ആയിരുന്നു അവിടെ ഞങ്ങളെ വരവേറ്റത്.\nഅധികം ദൂരത്ത് അല്ലാതെ കൊറോനേഷന് പോയിന്റ്, റുസ്ടോംജെ പോയിന്റ്, ഷേണായ് പോയിന്റ്. വിദൂര ദൃശ്യാനുഭൂതി അല്ലാതെ വേറെ വലിയ വിശേഷണങ്ങള് ഒന്നും അവകാശപ്പെടാന് ഇല്ലാത്ത സ്ഥലങ്ങള്. ഇനി ലക്‌ഷ്യം സണ്സെറ്റ് പോയിന്റ്.\nമഴക്കാലത്ത് ഒഴികെ മനോഹരമായ സൂര്യാസ്തമയം ദൃശ്യമാകും ഇവിടുന്നു. എന്തായാലും കനത്ത കോടമഞ്ഞില് ഞങ്ങള്‍ക്ക് ആ കാഴ്ച കാണാന് കഴിഞ്ഞില്ല.\nസമയം ഉച്ച കഴിഞ്ഞിരിക്കുന്നു. മത്തുങ്ക പോയിന്റ്, മങ്കി പോയിന്റ് ഹാര്‍ട്ട് പോയിന്റ്, മേരി പോയിന്റ്, പനോരമ പോയിന്റ് എന്നിവ കൂടി സന്ദര്‍ശിക്കാന് ഉദ്ദേശിച്ചിരുന്നെങ്കിലും സമയപരിമിധി മൂലം ആ ശ്രമം ഉപേക്ഷിക്കേണ്ടി വന്നു, ഇതില് പനോരമ പോയിന്റ് അതിമനോഹരം ആണെന്ന് പറഞ്ഞു കേട്ടിട്ടുണ്ട്. പെബ് ട്രെക്കിംഗ് വഴി ഇവിടേക്കാണ് വന്നു ചേരുന്നത്.\nമൂന്ന് മണി ആയപ്പോള് തിരിച്ചു മാര്‍ക്കെറ്റില് എത്തി. ഭക്ഷണം കഴിച്ചു ഹോട്ടല് ചെക്കൌട്ട് ചെയ്തു തിരിച്ചു നടന്നു. നാലേകാലിന് നേരല് എത്തി.\nരണ്ടു ദിവസത്തെ മാഥേരാന് യാത്രയില് നടന്നുതീര്‍ത്തത് ഏകദേശം നാല്‍പ്പതു കിലോമീറ്റര്.\nവാഹനങ്ങള് കടന്നു ചെല്ലാത്ത ലോകത്തേക്കുള്ള യാത്ര ഒരു വ്യത്യസ്തമായ അനുഭവം ആയിരുന്നു. അതും മുംബൈ മഹാനഗരത്തില് നിന്നും വെറും തൊണ്ണൂറുകിലോമീറ്റര് മാത്രം അകലെ.... കേരളത്തിലേതിനു സമാനമായ ഭൂപ്രകൃതി, മണ്‍സൂണ് മഴയുടെയും കോടമഞ്ഞിന്റെയും സുഖം അനുഭവിച്ച രണ്ടു ദിനങ്ങള്... മാഥേരാന് മലമുകളിലെ മഴഭംഗി ആസ്വദിക്കേണ്ടത് തന്നെ....!!!\nFor details visit http://www.matheran.net.in\nസ്ഥലം Matheran, Maharashtra, India


മാര് ജോസ് പുളിക്കലിന്‍റെ സ്ഥാനാരോഹണം ഫെബ്രുവരി 3-ന് മാര് അറയ്ക്കലിന് ജനകീയ ആദരവ് മാര്‍ച്ച് ഒന്നിന് - Sathyadeepam\n|^| Home -> National -> മാര് ജോസ് പുളിക്കലിന്‍റെ സ്ഥാനാരോഹണം ഫെബ്രുവരി 3-ന് മാര് അറയ്ക്കലിന് ജനകീയ ആദരവ് മാര്‍ച്ച് ഒന്നിന്\nകാഞ്ഞിരപ്പള്ളി രൂപതാ മെത്രാനായി നിയമിതനായ മാര് ജോസ് പുളിക്കലിന്‍റെ സ്ഥാനാരോഹണം ഫെബ്രുവരി മൂന്നിന് രാവിലെ 10.30 ന് കാഞ്ഞിരപ്പള്ളി സെന്‍റ് ഡൊമിനിക് കത്തീദ്രലില് നടക്കും. സീറോ മലബാര് സഭയുടെ മേജര് ആര്‍ച്ചുബിഷപ് കര്‍ദിനാള് മാര് ജോര്‍ജ് ആലഞ്ചേരി മുഖ്യകാര്‍മികനായിരിക്കും. ചങ്ങനാശേരി ആര്‍ച്ചുബിഷപ് മാര് ജോസഫ് പെരുന്തോട്ടം സഹകാര്‍മികനാകും. കെസിബിസി വൈസ് പ്രസിഡന്‍റ് ബിഷപ് ഡോ. വര്‍ഗീസ് ചക്കാലയ്ക്കല് സന്ദേശം നല്കും.\nകാഞ്ഞിരപ്പള്ളി രൂപതാധ്യക്ഷ സ്ഥാനത്തു നിന്നു വിരമിക്കുന്ന ബിഷപ് മാര് മാത്യു അറയ്ക്കലിന് രൂപത നല്‍കുന്ന ആദരവും അന്നു ഉച്ചകഴിഞ്ഞ് കത്തീദ്രല് മഹാജൂബിലി ഹാളില് നടക്കും. സീറോ മലങ്കര സഭയുടെ മേജര് ആര്‍ച്ചുബിഷപ് കര്‍ദിനാള് ബസേലിയോസ് ക്ലീമിസ് കാതോലിക്കാ ബാവ ഉദ്ഘാടനം ചെയ്യും. പാലാ ബിഷപ് മാര് ജോസഫ് കല്ലറങ്ങാട്ട് മുഖ്യപ്രഭാഷണം നടത്തും. രൂപതയുടെയും സഭയുടെയും വിവിധ തലങ്ങളിലുള്ളവര് ആശംസകള് നേരും.\nമാര് മാത്യു അറയ്ക്കലിന് പൊതുസമൂഹം നല്കുന്ന ജനകീയ ആദരവ് മാര്‍ച്ച് ഒന്നിന് വൈകുന്നേരം കാഞ്ഞിരപ്പള്ളി അമല് ജ്യോതി എഞ്ചിനിയറിംഗ് കോളജിലാണു സംഘടിപ്പിച്ചിരിക്കുന്നത്. മുഖ്യമന്ത്രി പിണറായി വിജയന് സമ്മേളനത്തില് മുഖ്യാതിഥിയായിരിക്കും. വിവിധ സാമൂഹ്യ, മത, രാഷ്ട്രീയ,സാംസ്കാരിക മേഖലയിലുള്ളവര് പങ്കെടുക്കും.


pakistan won newzealand t20 രക്ഷകനായി ആസിഫ് അലിയും\nടി-20 ലോകകപ്പ് സൂപ്പർ 12 മത്സരത്തിൽ പാകിസ്താന് തുടർച്ചയായ രണ്ടാം ജയം. ന്യൂസീലൻഡിനെ കീഴടക്കിയാണ് പാകിസ്താൻ രണ്ടാം ജയം കുറിച്ചത്. കിവീസിനെ അഞ്ച് വിക്കറ്റിനാണ് പാകിസ്താൻ മറികടന്നത്. ന്യൂസീലൻഡ് മുന്നോട്ടുവച്ച 135 റൺസ് വിജയലക്ഷ്യം 18.4 ഓവറിൽ അഞ്ച് വിക്കറ്റ് നഷ്ടപ്പെടുത്തി പാകിസ്താൻ മറികടന്നു. 33 റൺസെടുത്ത മുഹമ്മദ് റിസ്‌വാൻ പാകിസ്താൻ്റെ ടോപ്പ് സ്കോററായി. ന്യൂസീലൻഡിനായി ഇഷ് സോധി രണ്ട് വിക്കറ്റ് വീഴ്ത്തി. (pakistan won newzealand t20)\nപാകിസ്താൻ്റെ അതേ നാണയത്തിൽ ന്യൂസീലൻഡ് തിരിച്ചടിച്ചപ്പോൾ ബാബറിനോ റിസ്‌വാനോ കഴിഞ്ഞ മത്സരത്തിലെ മികവ് തുടരാനായില്ല. തുടക്കം മുതൽ പാക് ബാറ്റർമാരെ വരിഞ്ഞുമുറുക്കുന്ന പ്രകടനമാണ് കിവീസ് നടത്തിയത്. പവർപ്ലേയിൽ വെറും 30 റൺസെടുക്കാനേ അവർക്ക് സാധിച്ചുള്ളൂ. ബാബർ അസമിനെ (9) അവർക്ക് നഷ്ടമാവുകയും ചെയ്തു. ആറാം ഓവറിൽ ടിം സൗത്തി ബാബറിൻ്റെ കുറ്റി തെറിപ്പിക്കുകയായിരുന്നു.\nഫഖർ സമാൻ (11) ഇഷ് സോധിയുടെ പന്തിൽ വിക്കറ്റിനു മുന്നിൽ കുടുങ്ങിയപ്പോൾ മുഹമ്മദ് ഹഫീസിനെ (11) മിച്ചൽ സാൻ്റ്നർ ഡെവോൺ കോൺവേയുടെ കൈകളിലെത്തിച്ചു. മുഹമ്മദ് റിസ്‌വാനെ (33) ഇഷ് സോധിയും ഇമാദ് വാസിമിനെ (11) ട്രെൻ്റ് ബോൾട്ടും വിക്കറ്റിനു മുന്നിൽ കുരുക്കി.\nതുടർന്ന് ഏഴാം നമ്പറിലെത്തിയ ആസിഫ് അലിയുടെ കൂറ്റൻ ഷോട്ടുകളാണ് പാകിസ്താനെ വിജയത്തിലെത്തിച്ചത്. അവസാന ഓവറുകളിൽ ഷൊഐബ് മാലിക്കും ബൗണ്ടറികൾ കണ്ടെത്തി. ആസിഫ് അലി (27), ഷൊഐബ് മാലിക്ക് (26) എന്നിവർ പുറത്താവാതെ നിന്നു. 48 റൺസിൻ്റെ അപരാജിത കൂട്ടുകെട്ടാണ് ആറാം വിക്കറ്റിൽ ഈ സഖ്യം പടുത്തുയർത്തിയത്.\nStory Highlights : pakistan won newzealand t20 world cup


Football War between El Salvador and Honduras-ഇരട്ടത്തലയൻ കഴുകൻ - വംശഹത്യയുടെയും യുദ്ധത്തിന്റെയും | Indian Express Malayalam\nfootball war el salvador honduras genocide kosovo croatia\n“ഫുട്ബോളിലും മറ്റെല്ലാത്തിലുമെന്നപോലെ യുദ്ധം ഒരു ഇരട്ടത്തലയൻ കഴുകനാണ്. രണ്ടുപക്ഷത്തും ഇടറിവീഴുന്നത് അതിന്റെ ഇരകൾ മാത്രം. യുദ്ധക്കെടുതികളുടെ ഓർമ്മകളിൽ കളിക്കളം നീറുകയും നിറയുകയും ചെയ്യുമ്പോൾ”\nUpdated: July 4, 2018 8:15:16 pm\n‘അവൾ അനങ്ങുകയോ സംസാരിക്കുകയോ ചെയ്തില്ല. താനിപ്പോൾ നോക്കുന്നത് യുദ്ധത്തിന്റെ മുഖത്തേക്കാണെന്ന് അവൾക്ക് മനസ്സിലായി. ആരോ ഒരാൾ നിങ്ങളുടെ വീടിന്‍റെ വാതിൽ തുറക്കുന്നു; യുദ്ധം നിങ്ങളുടെ ജീവിതത്തിലേയ്ക്ക്, നിങ്ങളിലേയ്ക്ക് കടന്നുവരുന്നു. ഈ നിമിഷം മുതൽ തനിക്കും യുദ്ധത്തിനുമിടയിൽ തടസ്സങ്ങളൊന്നും തന്നെയില്ലെന്ന് അവളറിഞ്ഞു… ‘\nയുഗോസ്ലാവ്യൻ ആഭ്യന്തരയുദ്ധത്തെ ആസ്പദമാക്കി ക്രൊയേഷ്യൻ നോവലിസ്റ്റായ സ്ലാവെങ്ക ദ്രാക്കുലിച്ച് (Slavenka Drakulić) എഴുതിയ ‘എസ്’ (S) എന്ന നോവലിലെ ഒരു രംഗമാണിത്. കഥാനായികയായ എസ് എന്നു പേരുള്ള യുവതിയുടെ ഓർമകളിലൂടെ നോവൽ വികസിക്കുന്നു. പ്രധാനകഥാപാത്രത്തിന്റേത് മാത്രമല്ല, മറ്റ് കഥാപാത്രങ്ങളുടെയും സ്ഥലങ്ങളുടെയും പേരുകളും ഏകാക്ഷരങ്ങൾ കൊണ്ടാണ് എഴുതപ്പെട്ടിരിക്കുന്നത്. അല്ലെങ്കിലും യുദ്ധം കൊണ്ട് അസ്തിത്വം നഷ്ടപ്പെട്ട ഒരു പ്രദേശത്തിന്റെയും ആളുകളുടെയും മുഴുവൻ പേരുകൊണ്ട് എന്തുകാര്യം?\n1991 ൽ ‘ബി’ എന്നു പേരുള്ള ബോസ്നിയൻ മുസ്‌ലിം ഗ്രാമത്തെ സെർബിയൻ പട്ടാളക്കാർ ആക്രമിച്ചുകീഴടക്കുന്നു. ഗ്രാമത്തിലെ ആണുങ്ങളെ മുഴുവൻ വെടിവെച്ചുകൊന്നിട്ട് ‘എസ്’ അടക്കമുള്ള സ്ത്രീകളെ അവർ സൈനിക ക്യാമ്പിലേക്ക് കൊണ്ടുപോയി. അവിടെ ‘പെൺമുറി’ എന്നറിയപ്പെട്ടിരുന്ന പീഡന അറയിൽ വെച്ച് അവളും മറ്റു സ്ത്രീകളും സൈനികരാൽ ക്രൂരമായി ബലാൽസംഗം ചെയ്യപ്പെട്ടു. വംശഹത്യ നടത്താൻ സെർബിയൻ ജനറലായ റാത്കോ മ്ലാദിച്ച് (Ratko Mladic) കണ്ടെത്തിയ നൂതനമാർഗ്ഗമായിരുന്നു തുടർച്ചയായ ഈ മാനഭംഗപ്പെടുത്തലുകൾ.\nഇത്തരം പീഡനയറകളിൽ കൊച്ചുപെൺകുട്ടികൾക്ക് പോലും രക്ഷയില്ലായിരുന്നുവെന്നാണ് നോവലിൽ എസ് പറയുന്നത്. പട്ടാളക്യാമ്പിൽ വെച്ച് ‘ഇ’ എന്ന സ്ത്രീ അവൾക്കെഴുതിയ കത്തു തന്നെയാണ് അതിനുള്ള ഉദാഹരണം:\nഎന്നോട് ക്ഷമിക്കണം. നിന്റെ സ്വർണം മോഷ്ടിച്ചത് ഞാനാണ്. നിന്‍റേത് മാത്രമല്ല; മറ്റുള്ള സ്ത്രീകളുടേതും. എന്‍റെ കുഞ്ഞുമകളെ പട്ടാളക്കാരിൽ നിന്നു രക്ഷിക്കാൻ ഞാനതവർക്ക് കൈക്കൂലിയായി നൽകുകയായിരുന്നു. എന്നാൽ ഇന്നലെ എനിക്കു മനസ്സിലായി എന്‍റെ ശ്രമങ്ങളെല്ലാം പാഴായെന്ന്.’\nഅൽബേനിയയിലെയും ക്രൊയേഷ്യയിലെയും ക്രോട്ട് – മുസ്‌ലിം കൂട്ടക്കൊലയുടെ തുടർച്ചയാണ് 1998-99 വർഷങ്ങളിൽ സെർബിയക്കാർ കൊസൊവൊയിൽ നടത്തിയ വംശഹത്യ. ആയിരക്കണക്കിന് കൊസൊവൻ മുസ്‌ലിങ്ങളാണ് അന്ന് പടിഞ്ഞാറൻ യൂറോപ്പിലേക്കും മറ്റും പലായനം ചെയ്തത്.\nവംശഹത്യയെ അതിജീവിച്ചവർക്ക് ജീവിതത്തിലെ എല്ലാം യുദ്ധമായിരിക്കും – ഫുട്ബോളുൾപ്പെടെ എല്ലാം. അതുകൊണ്ടുതന്നെ കൊസൊവോയിൽ നിന്ന് സ്വിറ്റ്സർലണ്ടിലേക്ക് കുടിയേറിയ ഗ്രാനിറ്റ് ഛാക്കയ്ക്കും ഛെർദാൻ ഷാക്കിരിയ്ക്കും തങ്ങളുടെ രാജ്യത്തെ കീഴടക്കിയ സെർബിയയെ തോൽപ്പിക്കുമ്പോൾ അത് യുദ്ധവിജയം തന്നെയാണ്. ഈ ലോകകപ്പിൽ റഷ്യയിലെ കലിനിൻഗ്രാഡിൽ സെർബിയയെ തോൽപ്പിച്ച ഗോളുകൾ നേടിയ ഈ സ്വിസ്സ് കളിക്കാർക്ക്, സെർബ് ചിഹ്നമായ ഇരട്ടത്തലയുള്ള കഴുകനെ സൂചിപ്പിക്കുന്ന ആംഗ്യം കാട്ടിയതിന്റെ പേരിൽ ഫിഫ പിഴ വിധിച്ചിരുന്നു. എന്നാൽ മുകളിലെഴുതിയ സ്ലാവെങ്ക ദ്രാക്കുലിച്ചിന്റെ വരികൾ വായിക്കുമ്പോൾ നമുക്കറിയാം, പിഴയല്ല, വധശിക്ഷതന്നെ വിധിച്ചാലും ആ ഇരട്ടത്തലയൻ കഴുകനെതിരെ അത്രയെങ്കിലും ചെയ്യാതിരിക്കാൻ അവർക്കാവില്ലെന്ന്. നാസികൾക്കെതിരെ ഫുട്ബോൾകളിച്ച് വെടിയേറ്റു വീണ ഹംഗറിക്കാരെക്കുറിച്ചുള്ള സോൾട്ടൻ ഫാബ്രിയുടെ നരകത്തിൽ രണ്ട് അർധ സമയങ്ങൾ (Two Half Times in Hell) എന്ന സിനിമയും ഇതുതന്നെ പറഞ്ഞു തരുന്നു.\nRead More: സ്വർഗത്തിലും നരകത്തിലും രണ്ട് സമയാർദ്ധങ്ങൾ: ‘Two Half Times in Hell’ എന്ന സിനിമയെ കുറിച്ച് വായിക്കാം\nയുദ്ധം രണ്ട് വംശങ്ങളെയോ രാജ്യങ്ങളെയോ ബാധിക്കുമ്പോൾ അത് ഫുട്ബോളിൽ എങ്ങനെ പ്രതിഫലിക്കുന്നുവെന്ന് നാം മുമ്പും കണ്ടിട്ടുണ്ട്. 1982ൽ അർജന്റീനയക്ക് സമീപം സ്ഥിതി ചെയ്യുന്നതും ബ്രിട്ടൻ കീഴടക്കി വെച്ചിരുന്ന രണ്ട് ദ്വീപുകളുടെ അവകാശത്തെച്ചൊല്ലി ഇരു രാജ്യങ്ങളും തമ്മിൽ മൂന്ന് മാസം നീണ്ടുനിന്ന ഫോക്ക് ലാന്റ് യുദ്ധത്തിന് ശേഷമായിരുന്നു ലോകകപ്പ് വരുന്നത്. ഫോക്ക്‌ലാന്റ് യുദ്ധം ജയിച്ച ബ്രിട്ടനും അർജന്റീനയും തമ്മിൽ നടന്ന ലോകകപ്പ് മത്സരം അക്ഷരാർത്ഥത്തിൽ മറ്റൊരു യുദ്ധം തന്നെയായിരുന്നു. മറഡോണയുടെ ‘ദൈവത്തിന്റെ കൈ’ കൊണ്ട് നേടിയ ഗോൾ ഇതുമായി കൂട്ടി വായിക്കേണ്ടതാണ്.\nഫുട്ബോൾ, യുദ്ധത്തിന്റെ രൂപകമാണെന്നാണ് എദ്വാർദോ ഗലിയാനോ (Eduardo Galeano) അദ്ദേഹത്തിന്റെ ‘Football in Sun and Shadow’ എന്ന പുസ്തകത്തിൽ പറയുന്നത്. അതുകൊണ്ടുതന്നെ Sudden Death എന്നത് സമനിലയെ ഇല്ലാതാക്കുന്ന വെറുമൊരു വാക്കല്ലെന്നും അദ്ദേഹം പറയുന്നു. മതത്തിനോടും രാജ്യത്തിനോടും രാഷ്ട്രീയത്തോടുമുള്ള അന്ധമായ ഭക്തിക്ക് അങ്ങനെയാണ് ഫുട്ബോൾ ഭ്രാന്ത് പകരം വെക്കാവുന്ന ഒന്നായിത്തീരുന്നത്.\nപക്ഷേ, ഫുട്ബോളിലെ കലാപങ്ങൾ കളിക്കളത്തിലെ ജയാപജയങ്ങളുടെ പ്രതിഫലനമല്ല പലപ്പോഴുമെന്ന് നാം കണ്ടുകഴിഞ്ഞു. – കണ്ണീരുറവെടുക്കുന്നത് തൂവാലയിൽ നിന്നല്ല എന്നപോലെ. വംശീയവും രാഷട്രീയവുമായ സംഘർഷങ്ങളുടെ തിളച്ചുമറിയലുകൾ കൂടിയാണ് ഫുട്ബോളെന്ന് ഹോണ്ടുറാസിനെയും എൽസാൽവദോറിനെയും ഉദാഹരണമാക്കിക്കൊണ്ട് ഗലിയാനോ കാണിച്ചുതരുന്നു.\nമധ്യ അമേരിക്കയിലെ ഈ രണ്ടു ദരിദ്രരാഷ്ട്രങ്ങൾ തമ്മിലുള്ള കുടിപ്പക നൂറ്റാണ്ടുകൾ നീളുന്നതാണ് – അവിടങ്ങളിൽ നിലനിന്നുപോരുന്ന പട്ടാള ഏകാധിപത്യഭരണങ്ങൾപോലെ തന്നെ. ഇരുരാജ്യങ്ങളും തങ്ങളുടെ കഷ്ടതയ്ക്ക് മറ്റേ രാഷ്ട്രക്കാരാണ് കാരണമെന്ന് വിശ്വസിച്ചുപോരുന്നു. ഹോണ്ടുറാസുകാർക്ക് ജോലിയില്ലേ? കാരണം സാൽവദോറിയന്മാർ വന്ന് അവരുടെ ജോലികൾ തട്ടിയെടുക്കുന്നതാണ്! സാൽവദോറിയന്മാർക്ക് വിശക്കുന്നുവെന്നോ? കാരണം ഹോണ്ടുറാസകാർ അവർക്കൊന്നും കൊടുക്കുന്നില്ല എന്നതാണ്! ഇരുരാജ്യങ്ങളിലെയും പട്ടാളഭരണങ്ങൾ മാന്ത്രികമായ ഈ വിശദീകരണങ്ങൾ ശരിയാണെന്നുറപ്പിക്കാർ ആവുന്നതൊക്കെ ചെയ്യുകയും ചെയ്തു.\nഎൽസാൽവദോറും ഹോണ്ടുറാസും തമ്മിലുള്ള യുദ്ധം അറിയപ്പെട്ടത് ഫുട്ബോൾ യുദ്ധമെന്നാണ്. കാരണം, 1972 ലെ ലോകകപ്പ് യോഗ്യതാ മത്സരങ്ങളാണ് ഇതിന് വഴിമരുന്നിട്ടത്. തെഗുവാചിഗൽപയിലും സാൻ സാൽവദോറിലും നടന്ന യോഗ്യതാ മത്സരങ്ങൾക്ക് ശേഷം ഇരുരാജ്യക്കാരും തമ്മിൽ തെരുവിൽ ഏറ്റുമുട്ടി. കലാപം വളർന്നു. ഒരാഴ്ച കഴിഞ്ഞപ്പോൾ രണ്ടു രാജ്യങ്ങളും നയതന്ത്രബന്ധം വിച്ഛേദിച്ചു. ഹോണ്ടുറാസുകാർ തങ്ങളുടെ പാടങ്ങളിൽ പണിയെടുത്തു പോന്ന ആയിരക്കണക്കിന് സാൽവദോറിയന്മാരെ പുറത്താക്കി. സാൽവദോറിന്റെ പട്ടാളടാങ്കുകൾ ഹോണ്ടുറൻ അതിർത്തി കടന്നു.\nഒരാഴ്ച നീണ്ടുനിന്ന യുദ്ധത്തിൽ ഇരുരാജ്യങ്ങളിലെയും ഏകദേശം നാലായിരം പേർ കൊല്ലപ്പെട്ടു. രണ്ടു പട്ടാള ഭരണകൂടങ്ങളെയും പിന്താങ്ങിയിരുന്ന School of Americas എന്ന യു.എസ് ഫാക്ടറി കലാപം ആളിക്കത്തിക്കാൻ എല്ലാ സഹായങ്ങളം ചെയ്തുകൊടുത്തു. ‘ഹോണ്ടുറന്മാരേ, വെറുതെയിരിക്കാതെ സാൽവദോറിയന്മാരെ കൊല്ലൂ.’ ‘കാടന്മാരായ ഹോണ്ടുറന്മാരെ ഒരു പാഠംപഠിപ്പിക്കൂ.’ ഇരുരാജ്യങ്ങളിലും മുദ്രാവാക്യങ്ങൾ മുഴങ്ങി. ഒടുവിൽ കലാപമൊടുങ്ങിയപ്പോൾ യുദ്ധപ്രഭുക്കന്മാർക്കും ഭൂപ്രഭുക്കന്മാർക്കും ഒന്നും സംഭവിച്ചില്ല; രണ്ടു രാജ്യങ്ങളിലെയും പാവങ്ങൾ മാത്രമായിരുന്നു അതിന്റെ ഇരകൾ.\nഫുട്ബോളിലും മറ്റെല്ലാത്തിലുമെന്നപോലെ യുദ്ധം ഒരു ഇരട്ടത്തലയൻ കഴുകനാണ്. രണ്ടുപക്ഷത്തും ഇടറിവീഴുന്നത് അതിന്റെ ഇരകൾ മാത്രം.\nWeb Title: Football war el salvador honduras genocide kosovo croatia


പ്രിയക്ക് കൂടുതൽ ഇഷ്ടം ദുൽഖർ; എല്ലാത്തിനും നന്ദി ഒമര് ഇക്കയ്ക്ക്\nPosted by BINDU PP , 14 Feb, 2018\nപ്രിയ വാര്യരാണ് ഇപ്പോഴത്തെ താരം. ലോകം മുഴുവന് ലക്ഷക്കണക്കിന് ആരാധകരാണുള്ളത്. മാണിക്യ മലരായി എന്ന ഗാന രംഗത്തിലെ കണ്ണിറുക്കലാണ് പ്രിയയുടെ ജീവിതത്തെ മാറ്റി മറിച്ചത്. ഇതിനെല്ലാം പ്രിയ നന്ദി പറയുന്നത്. ജൂനിയര് ആര്‍ടിസ്റ്റായി എത്തിയ പ്രിയയെ മികച്ച വേഷത്തിലേയ്ക്ക് പിടിച്ചുയര്‍ത്തിയത് സംവിധായകന് ആണ്. ഒമറിന്റെ ചങ്ക്സ് എന്ന ചിത്രത്തില് പരീക്ഷ മൂലം അഭിനയിക്കാന് സാധിക്കാതെ പോയതിന്റെ വിഷമം ഇപ്പോള് തീര്‍ന്നെന്നാണ് പ്രിയയുടെ പ്രതികരണം.ഇത്രയധികം പ്രതികരണം പ്രതീക്ഷിച്ചിരുന്നില്ലെന്ന് പറയുന്ന പ്രിയയുടെ ഇഷ്ടതാരം ദുല്‍ഖര് സല്‍മാനാണ്. ദുല്‍ഖര് ഫോണില് വിളിച്ചാല് ബോധം കെടാനാണ് സാധ്യതയെന്നും പ്രിയ പറയുന്നു. തന്റെ മാനറിസങ്ങള്‍ക്ക് അനുസരിച്ച് കഥയില് മാറ്റം വരുത്തുന്നുണ്ടെന്നറിഞ്ഞത് സന്തോഷം നല്‍കുന്നുണ്ടെന്ന് പ്രിയ പറയുന്നു. മുന്‍കൂട്ടി പ്ലാന് ചെയ്ത ഒന്നല്ല ആ എക്സ്പ്രഷനെന്നും പ്രിയ പറയുന്നു.ഒറ്റ രാത്രികൊണ്ട് 15 ലക്ഷത്തിലധികം പേരാണ് പ്രിയയുടെ ഇന്‍സ്റ്റഗ്രാം അക്കൗണ്ടില് ഫോളോവേഴ്സായത്. നിലവിലെ കണക്കുകള് പ്രകാരം 24ലക്ഷം ഫോളോവേഴ്സാണ് പ്രിയ വാര്യര്‍ക്കുള്ളത്.


Malayalam News-Idukki dam Electricity production increased\nഇടുക്കി: മുല്ലപ്പെരിയാര് അണക്കെട്ടിലെ ജലനിരപ്പ് കുറയ്ക്കാന് വേണ്ടി ഇടുക്കി അണക്കെട്ടില് വൈദ്യുത ഉല്‍പാദനം വീണ്ടും വര്‍ധിപ്പിച്ചു. 13 ദശലക്ഷം യൂണിറ്റ് വൈദ്യുതിയാണ് ഇന്ന് ഇടുക്കിയില് ഉല്‍പാദിപ്പിക്കുന്നത്. ഇന്നലെ ഇത് 8.445 ദശലക്ഷം യൂണിറ്റായി ഉയര്‍ത്തിയിരുന്നു.\nരണ്ട് ദിവസത്തിനുള്ളില് നാലിരട്ടിയോളമായാണ് വൈദ്യുത ഉല്‍പാദനം വര്‍ധിപ്പിച്ചിരിക്കുന്നത്. മുല്ലപ്പെരിയാര് ഡാമിന് എന്തെങ്കിലും സംഭവിക്കുന്നപക്ഷം അവിടെനിന്നുള്ള വെള്ളം ഇടുക്കിയിലേക്കാണ് ഒഴുകിയെത്തേണ്ടത്. ഇപ്പോഴത്തെ സാഹചര്യത്തില് മുല്ലപ്പെരിയാറിലെ വെള്ളംകൂടി ഉള്‍ക്കൊള്ളാനുള്ള സംഭരണശേഷി ഇടുക്കി ഡാമിനില്ല.\nമുല്ലപ്പെരിയാര് ഡാം ഉയര്‍ത്തുന്ന അപകടഭീഷണി നേരിടാനുള്ള അടിയന്തര മുന്‍കരുതല് നടപടിയെന്ന നിലയില് ഇടുക്കി അണക്കെട്ടിലെ ജലനിരപ്പു കുറയ്ക്കാന് തീരുമാനിച്ചതായി മുഖ്യമന്ത്രി ഉമ്മന്‍ചാണ്ടി അറിയിച്ചിരുന്നു. കൂടുതല് വൈദ്യുതി ഉത്പാദിപ്പിച്ചും അധികജലം തുറന്നുവിട്ടും ജലനിരപ്പ് അടിയന്തരമായി കുറയ്ക്കാനാണു തീരുമാനം.


നാഗാലാൻഡിൽ തെരഞ്ഞെടുപ്പിൽ മത്സരിച്ചാൽ സ്ത്രീകൾക്ക് ഊരുവിലക്ക് | Janayugom\t23 June, 2017\nനാഗാലാൻഡിൽ തെരഞ്ഞെടുപ്പിൽ മത്സരിച്ചാൽ സ്ത്രീകൾക്ക് ഊരുവിലക്ക്\nby Reporter\tകൊഹിമ: നാഗാലാൻഡിൽ നടക്കാനിരിക്കുന്ന മുനിസിപ്പൽ തെരഞ്ഞെടുപ്പിൽ സ്ത്രീകൾ മത്സരിക്കുന്നതിനെതിരെ നാഗാ ഗോത്രസമൂഹത്തിലെ ഒരു വിഭാഗം രംഗത്ത്. മത്സരിക്കുന്നപക്ഷം ഊരുവിലക്ക് ഏർപ്പെടുത്തുമെന്ന് താക്കീത് നൽകിയിരിക്കുകയാണ്.\nസ്ത്രീകൾക്ക് 33 ശതമാനം സംവരണം നൽകിയ സർക്കാർ നടപടി നാഗാലാൻഡിന്റെ പ്രത്യേക പദവി വകുപ്പുകളുടെ ലംഘനമാണെന്നാണ് ഇവർ അവകാശപ്പെടുന്നത്. നാഗാഗോത്ര സമൂഹത്തിന്റെ സാമുദായിക നിയമമനുസരിച്ച് സ്ത്രീകൾ ഭരണനേതൃത്വത്തിൽ വരുന്നത് അനുവദിക്കുന്നില്ല.\nനാഗാ സംസ്ഥാനത്തിന് ഭരണഘടന നൽകുന്ന പ്രത്യേകപദവിയുടെ 371 എ വകുപ്പിന് വിരുദ്ധമാണ് സ്ത്രീകൾക്ക് 33 ശതമാനം സംവരണം ഏർപ്പെടുത്തിയിരിക്കുന്നതെന്ന് ഗോത്രസഭ വാദിക്കുന്നു. കഴിഞ്ഞ നിയമസഭാ തെരഞ്ഞെടുപ്പ് കാലത്തും ഇവർ ഇതേവാദം ഉയർത്തിയിരുന്നു.\nനാഗാലാൻഡ് നിയമസഭയിൽ ഒരു വനിതാപ്രതിനിധി പോലും ഇല്ല. മുമ്പ് 1993 ൽ ഭരണഘടനയുടെ 243 ടി വകുപ്പ് പ്രകാരം ഗ്രാമീണ വികസന ബോർഡുകളിൽ 25 ശതമാനം വനിതാസംവരണം വ്യവസ്ഥചെയ്തിരുന്നു. എന്നാൽ 2015 ൽ ഇപ്പോഴത്തെ സെലിയാങ്ങ് സർക്കാരാണ് 33 ശതമാനം വനിതാസംവരണം നടപ്പിലാക്കിയത്. ഇതോടെ ഗോത്രസഭ കർശന നിലപാടിലേക്കെത്തുകയായിരുന്നു. 2012 ലെ നിയമസഭാ തെരഞ്ഞെടുപ്പിലും ഗോത്രസഭ പ്രതിഷേധവുമായി രംഗത്തെത്തിയിരുന്നു.അതേസമയം ഫെക്ക് ജില്ലയിലെ പൊചൂരി ഗോത്രസഭ വനിതാസംവരണത്തെ അനുകൂലിക്കുന്നവരാണ്.\nഫെബ്രുവരി ഒന്നിനാണ് മൂന്ന് മുനിസിപ്പൽ സമിതികളിലേക്കും 16 നഗരസമിതികളിലേക്കും തെരഞ്ഞെടുപ്പ് നടക്കേണ്ടത്. കഴിഞ്ഞ പത്തുവർഷമായി പ്രാദേശിക ഭരണസമിതികളിലേക്ക് തെരഞ്ഞെടുപ്പ് നടക്കാത്തതുമൂലം നഗര-മുനിസിപ്പൽ വികസനം മുരടിച്ചിരിക്കുകയുമാണ്.\nഇത്തവണ ഗോത്രസഭയുടെ എതിർപ്പ് അവഗണിച്ച് 87 സ്ത്രീകൾ നാമനിർദ്ദേശപത്രിക സമർപ്പിച്ചിരുന്നു. ഇന്നാണ് നാമനിർദ്ദേശ പത്രിക പിൻവലിക്കാനുള്ള അവസാന തീയതി. ഇവർ പത്രിക പിൻവലിക്കാത്തപക്ഷം ഊരുവിലക്ക് നേരിടേണ്ടിവരുമെന്നാണ് ഗോത്രസഭ അന്ത്യശാസനം നൽകിയിരിക്കുന്നത്. മുമ്പും ഇത്തരത്തിൽ വനിതകളെ സമൂഹം പുറന്തള്ളിയിട്ടുണ്ട്.\nകൂടാതെ വനിതാ സംവരണത്തിന് മുൻകയ്യെടുത്തുവെന്ന കുറ്റാരോപണത്തിന്മേൽ മന്ത്രിയായ മുക്ലുതോഷി ലോങ്ങ് കുമാറിന് ഊരുവിലക്ക് പ്രഖ്യാപിക്കുകയും ചെയ്തിട്ടുണ്. നാമനിർദ്ദേശ പത്രിക സമർപ്പിക്കാതിരിക്കുന്നതിനായി ഗോത്രസഭ തുടർച്ചയായി ബന്ദും നടത്തിയിരുന്നു.


കേരളാ കോണ്‍ഗ്രസ്(എം) നിര്‍ണായക സ്റ്റിയറിങ് കമ്മിറ്റി യോഗം ഇന്ന് | Gramajyothi News\nMarch 18, 2018 8:13 am Published by : Web Desk\nകോട്ടയം: കേരളാ കോണ്‍ഗ്രസ് എമ്മിന്റെ നിര്‍ണായക സ്റ്റിയറിങ് കമ്മറ്റി യോഗം ഇന്നു ചേരും. ചെങ്ങന്നൂര് ഉപതെരഞ്ഞെടുപ്പിലും രാജ്യസഭാ തെരഞ്ഞെടുപ്പിലും പാര്‍ട്ടി സ്വീകരിക്കേണ്ട നിലപാട് യോഗത്തില് ചര്‍ച്ചയാകും. രാജ്യസഭാ തെരഞ്ഞെടുപ്പില് നിന്നും വിട്ടുനില്‍ക്കാനും ചെങ്ങന്നൂരില് മനസാക്ഷി വോട്ടിനുമാകും പാര്‍ട്ടി തീരുമാനമെന്നാണ് സൂചന. അതേസമയം മുന്നണി പ്രവേശനം സംബന്ധിച്ച തീരുമാനം ഉടനെങ്ങും ഉണ്ടാകില്ല.\nകേരളാ കോണ്‍ഗ്രസിന്റെ മുന്നണി പ്രവേശനം സംബന്ധിച്ച തീരുമാനം ചെങ്ങന്നൂര് ഉപതെരഞ്ഞെടുപ്പിന് മുമ്ബ് പ്രഖ്യാപിക്കുമെന്നായിരുന്നു നേരത്തെ കെഎം മാണി അടക്കമുള്ള നേതാക്കള് പറഞ്ഞിരുന്നത്. എന്നാല് ഇപ്പോഴും ഈ വിഷയത്തില് തര്‍ക്കം തുടരുന്നതാണ് കേരളാ കോണ്‍ഗ്രസ് നേരിടുന്ന പ്രധാന വെല്ലുവിളി. ചെങ്ങന്നൂരില് ഇടതു മുന്നണി സ്ഥാനാര്‍ത്ഥിയെ പിന്തുണയ്ക്കണമെന്ന നിലപാടാണ് കെഎം മാണിക്കും ജോസ് കെ മാണിക്കുമുളളത്. ഈ തീരുമാനത്തെ പിജെ ജോസഫും മോന്‍സ്ജോസഫും ശക്തമായി എതിര്‍ക്കുന്നു. അഭിപ്രായ ഐക്യമില്ലാത്ത സാഹചര്യത്തില് ചെങ്ങന്നൂരില് മനസാക്ഷി വോട്ട് ചെയ്യുക എന്ന തീരുമാനവും മുന്നണി പ്രവേശനം സംബന്ധിച്ച പിന്നീട് തീരുമാനിക്കാം എന്നതാകും ഇന്നത്തെ സ്റ്റിയറിങ് കമ്മറ്റി യോഗത്തില് ഉണ്ടാകുക.\nഇരുപത്തി മൂന്നിന് നടക്കുന്ന രാജ്യസഭാ തെരഞ്ഞെടുപ്പില് ആറ് അംഗങ്ങള് മാത്രമുള്ള കേരളാ കോണ്‍ഗ്രസ് നിര്‍ണായക ഘടകമല്ല. അതുകൊണ്ടുതന്നെ തെരഞ്ഞെടുപ്പില് നിന്നും പാര്‍ട്ടി എംഎല്‍എമാര് വിട്ടുനില്‍ക്കാനുള്ള തീരുമാനവും എടുത്തേക്കും. പാര്‍ട്ടി തീരുമാനം ജയപരാജയങ്ങളെ സ്വാധീനിക്കാത്തതിനാല് ഇരു മുന്നണികളെയും പിണക്കേണ്ട സാഹചര്യവുമുണ്ടാകില്ലെന്നും കെഎം മാണി കണക്കുകൂട്ടുന്നുണ്ട്. അതിനിടെ മുന്നണി പ്രവേശനം സംബന്ധിച്ച തീരുമാനം വൈകുന്നതില് അണികള്‍ക്കിടയില് അസംതൃപ്തി ശക്തമാണ്.


സ്റ്റീല് അതോറിറ്റി ഓഫ് ഇന്ത്യയില് (സെയില്) 148 ഒഴിവുകള്\nHomeVACANCIESസ്റ്റീല് അതോറിറ്റി ഓഫ് ഇന്ത്യയില് (സെയില്) 148 ഒഴിവുകള്\nകേന്ദ്ര ഗവ. സ്ഥാപനമായ സ്റ്റീല് അതോറിറ്റി ഓഫ് ഇന്ത്യയില് (സെയില്) 148 ഒഴിവുകള്. കൊല്‍ക്കത്തയിലുളള മാര്‍ക്കറ്റിങ് വിഭാഗമാണ് അപേക്ഷ ക്ഷണിച്ചിരിക്കുന്നത്. 147 ഒഴിവുകള് നോണ് എക്സിക്യൂട്ടീവ് കേഡറിലും ഒരു ഒഴിവ് എക്സിക്യൂട്ടീവ് കേഡറില് മെഡിക്കല് ഓഫിസറു(ഡെന്റല്)ടേതുമാണ്.\nനോണ് എക്സിക്യൂട്ടീവ് കേഡറില് മൈനിങ് ഫോര്‍മാന്-40, മൈനിങ് മേറ്റ്-51, സര്‍വേയര് (മൈന്‍സ്)-9, ഓപ്പറേറ്റര്-കം ടെക്നിഷ്യന് (ട്രെയിനി)-17 (ഇലക്‌ട്രിക്കല് 13, കെമിക്കല് 4), അറ്റന്‍ഡന്റ് കം ടെക്നിഷ്യന് (ട്രെയിനി എച്ച്‌എംവി)-20, നഴ്സിങ് സിസ്റ്റര് (ട്രെയിനി)-10 എന്നിങ്ങനെയാണ് ഒഴിവ്. മെഡിക്കല് ഓഫിസര്‍ക്ക് 500 രൂപയാണ് അപേക്ഷ ഫീസ്. മൈനിങ് ഫോര്‍മാന്, സര്‍വേയര്, ഓപ്പറേറ്റര് കം ടെക്നിഷ്യന് (ട്രെയിനി), നഴ്സിങ് സിസ്റ്റര് (ട്രെയിനി) തസ്തികളിലേക്ക് 250 രൂപയും മറ്റു തസ്തികളിലേക്ക് 150 രൂപയുമാണ് ഫീസ്. എസ്‌സി, എസ്ടി വിഭാഗക്കാര്‍ക്ക് ഫീസില്ല.\nഎഴുത്തു പരീക്ഷ, സ്കില് ടെസ്റ്റ്, അഭിമുഖം എന്നിവയുടെ അടിസ്ഥാനത്തിലാണ് തിരഞ്ഞെടുപ്പ്. ഓണ്‍ലൈനായാണ് അപേക്ഷിക്കേണ്ടത്. ഡിസംബര് ഒന്നു മുതല് 31വരെയാണ് അപേക്ഷിക്കുന്നതിനുളള സമയം. വിശദ വിവരങ്ങള്‍ക്ക് www.sail.co.in എന്ന വെബ്സൈറ്റ് സന്ദര്‍ശിക്കുക.\nCAREER NOTIFICATIONS VACANCIES


അയാക്‌സിന് മുൻപിൽ അടിപതറി ക്രിസ്റ്റനോയുടെ യുവന്റസ് പുറത്ത്; മെസി മാജിക്കില് ബാഴ്‌സ സെമിയിൽ | Malayalam UK\n1 GBP = 101.34 INR | 1.39 USD | 1.80 AUD\n»എം.ജി. ജോർജ് മുത്തൂറ്റിന്റെ വീണു മരണം തന്നെ; നാലാം നിലയിൽനിന്ന് വീണു, വ്യക്തമാക്കി ഡൽഹി പോലീസ്\n»ഇടതു മുന്നണിയില് നിന്നും നീതി ലഭിച്ചില്ല, എല്‍ഡിഎഫ് തിരുമാനം ഖേദകരം; ജനാധിപത്യ കേരള കോണ്‍ഗ്രസ് ചെയർമാൻ കെസി ജോസഫ്\n»ഇന്ത്യയിലെ കര്‍ഷകരുടെ സുരക്ഷയേയും മാധ്യമ സ്വാതന്ത്ര്യത്തെയുംകുറിച്ച് ചര്‍ച്ച ചെയ്ത് ബ്രിട്ടീഷ് പാര്‍ലമെന്റ്; നടപടിയെ വിമര്‍ശിച്ചു ലണ്ടനിലെ ഇന്ത്യന് ഹൈകമ്മീഷന്\n»സെഹിയോനിൽ നോയമ്പുകാല ധ്യാനം മാർച്ച് 25,26, 27 തീയതികളിൽ . റവ. ഷൈജു നടുവത്താനിയിൽ നയിക്കും\n»അഭിമുഖത്തിന് പിന്നാലെ അടിയന്തര ചർച്ചകൾ നടത്തി രാജ്ഞി. കൊട്ടാരം വിടാനുള്ള പ്രധാന കാരണം ടാബ്ലോയിഡുകൾ ആണെന്ന് ഹാരി\n»തുടർച്ചയായ രണ്ടാം ദിനവും മരണനിരക്ക് നൂറിൽ കുറവായതിൻെറ ആശ്വാസത്തിൽ ബ്രിട്ടൻ. സ്കൂളുകൾ തുറന്നതിലുള്ള സന്തോഷം പങ്കുവെച്ച് പ്രധാനമന്ത്രി ബോറിസ് ജോൺസൺ\n»ഒസിഐ കാർഡ് ; അപേക്ഷ സമർപ്പിക്കുന്നത് എങ്ങനെ? കാർഡ് ഉടമകൾക്ക് ലഭിക്കുന്ന അനുകൂല്യങ്ങൾ എന്തൊക്കെ? പരിശോധിക്കാം\n»മ്യാൻമറിൽ ജനക്കൂട്ടത്തെ വെടിവയ്ക്കരുതെന്ന് പട്ടാളത്തോട് മുട്ടുകുത്തി അപേക്ഷിച്ച് കന്യാസ്ത്രി\n»പൊതുസ്ഥലങ്ങളില് ബുര്‍ഖ, നിഖാബ് തുടങ്ങിയ മുഖാവരണം നിരോധിക്കണം; അനുകൂലമായി വിധിയെഴുതി സ്വിസ് ജനത…\n»യുകെയിൽ മലയാളി ഡോക്ടർ പാടിയ ഗാനം ആസ്വാദക ഹൃദയങ്ങളെ കീഴടക്കുന്നു. കാൽവരിയിലെ പൊൻതാരമേ പാടിയത് ഡോ. ഷെറിൻ ജോസ് പയ്യപ്പിള്ളി\nഅയാക്‌സിന് മുൻപിൽ അടിപതറി ക്രിസ്റ്റനോയുടെ യുവന്റസ് പുറത്ത്; മെസി മാജിക്കില് ബാഴ്‌സ സെമിയിൽ\nApril 17 03:38 2019 by News Desk 6\tPrint This Article\nചാമ്പ്യന്‍സ് ലീഗില് നിന്ന് ക്രിസ്റ്റ്യാനോ റൊണാള്‍ഡോയുടെ യുവന്റസ് പുറത്തായപ്പോള് മെസി മാജിക്കില് ബാഴ്‌സ സെമിയില് പ്രവേശിച്ചു. ക്വാര്‍ട്ടര് ഫൈനലില് മാഞ്ചസ്റ്റര് യുണൈറ്റഡിനെയാണ് ബാഴ്‌സിലോണ തകര്‍ത്തത്. നൗക്യാമ്പില് നടന്ന രണ്ടാം പാദ മത്സരത്തില് എതിരില്ലാത്ത മൂന്ന് ഗോളുകള്‍ക്കാണ് ബാഴ്‌സയുടെ വിജയം. ലെയണല് മെസി രണ്ട് ഗോളുകള് നേടി കളിയിലെ താരമായി. ഇരു പാദങ്ങളിലായി 4-0 ത്തിന്റെ വിജയമാണ് ബാഴ്‌സ നേടിയത്. ആദ്യപാദ സെമിയില് എതിരില്ലാത്ത ഒരു ഗോളിനായിരുന്നു ബാഴ്‌സ ജയിച്ചത്.\nമെസി ഇരട്ട ഗോള് നേടിയപ്പോള് ഒരു ഗോള് കുടിഞ്ഞ്യോയുടെ വകയായിരുന്നു. മാഞ്ചസ്റ്റര് യുണൈറ്റഡിന് തിരിച്ചടിക്കാനായില്ല. മത്സരത്തിന്റെ 16, 20 മിനിറ്റുകളിലായിരുന്നു മെസിയുടെ ഗോള് നേട്ടം. ആദ്യ പകുതിയില് രണ്ട് ഗോളുകള്‍ക്ക് മുന്നില് നിന്ന് ബാഴ്‌സ രണ്ടാം പകുതിയിലെത്തിയപ്പോള് ഒരു ഗോള് കൂടി സ്വന്തമാക്കി ആധിപത്യം ഉറപ്പിച്ചു. മത്സരത്തിന്റെ 61-ാം മിനിറ്റിലാണ് കുടിഞ്ഞ്യോയിലൂടെ ബാഴ്‌സ മൂന്നാം ഗോള് സ്വന്തമാക്കിയത്.\nമെസിയുടെ ടീം സെമിയില് പ്രവേശിച്ചപ്പോള് ക്രിസ്റ്റ്യാനോ ആരാധകര്‍ക്ക് തിരിച്ചടിയായി. റോണോയുടെ യുവന്റസ് ലീഗില് നിന്ന് പുറത്തായി. ഡച്ച് ശക്തികളായ അയാക്‌സിനോട് പരാജയം വഴങ്ങിയാണ് യുവന്റസ് ലീഗില് നിന്ന് പുറത്തായത്. ചാമ്പ്യന്‍സ് ലീഗ് ക്വാര്‍ട്ടര് ഫൈനല് രണ്ടാംപാദ മത്സരത്തില് ഇറ്റാലിയന് വമ്പന്‍മാരായ യുവെന്റസിനെ ഒന്നിനെതിരേ രണ്ടു ഗോളുകള്‍ക്ക് അട്ടിമറിച്ച് അയാക്‌സ് സെമിയില് കടന്നു.\nആദ്യപാദ സെമിയില് ഇരു ടീമുകളും ഓരോ ഗോള് വീതം നേടി സമനിലയില് പിരിഞ്ഞപ്പോള് ഇന്നലെ നടന്ന രണ്ടാം പാദ സെമിയില് ഒന്നിനെതിരെ രണ്ട് ഗോളുകള്‍ക്ക് യുവന്റസ് പരാജയം സമ്മതിക്കുകയായിരുന്നു. രണ്ട് പാദങ്ങളിലുമായി 3-2 ന് വിജയിച്ചാണ് അയാക്‌സ് സെമി പ്രവേശനം നടത്തിയത്. രണ്ടാം പാദ ക്വാര്‍ട്ടറില് ക്രിസ്റ്റ്യാനോ റൊണാള്‍ഡോയിലൂടെ 28-ാം മിനിറ്റില് ആദ്യ ഗോള് നേടി യുവന്റസ് കളം നിറഞ്ഞെങ്കിലും 34, 67 മിനിറ്റുകളില് അയാക്‌സ് തിരിച്ചടിച്ചു. 34-ാം മിനിറ്റില് വാന് ഡി ബീക്കും 67 -ാം മിനിറ്റില് മാത്തിയിസ് ഡി ലിറ്റുമാണ് അയാക്‌സിനായി ഗോള് നേടിയത്.\nബാഴ്‌സ ക്യാംപ് ഒരു പൊട്ടിത്തെറിയുടെ വക്കിൽ; മെസ്സിയും സഹതാരം ഗ്രീസ്‌മാനും തമ്മിൽ ഉന്തും തള്ളും, വിവാദം കനക്കുന്നു\nരണ്ട് പതിറ്റാണ്ടിനോട് അടുക്കുന്ന ബന്ധം, 2001ൽ തന്റെ പതിനാലാം വയസിൽ തുടങ്ങിയ ബന്ധം; ലയണൽ മെസി ബാഴ്സ വിടുമോ?\nബാഴ്‌സലോണയുടെ അതിഥിയായി ദ്രാവിഡ് ക്യാംപ് നൂവില്; ബാഴ്‌സ- അത്‌ലറ്റികോ മത്സരം നേരിൽകണ്ട് മെസിയെ കുറിച്ച് വാചാലനായി മുന് ഇന്ത്യന് ക്രിക്കറ്റ് താരം( വീഡിയോ)\nന്യൂസീലൻഡിനെതിരെ തകർപ്പൻ വിജയവുമായി ഇംഗ്ലണ്ട് സെമിയിൽ; പാക്കിസ്ഥാൻ പുറത്ത്\nഇറ്റാലിയൻ ക്ലബ് യുവന്റസ് താരത്തിന് കൊറോണ; റൊണാൾഡോ അടക്കം മുഴുവൻ ടീമും നിരീക്ഷണത്തിൽ\nറൊണാൾഡോ പെനാൽറ്റി നഷ്‌ടപ്പെടുത്തി; എവേ ഗോൾ ആനുകൂല്യത്തിൽ യുവന്റസ് ഫെെനലിൽ\nഎം.ജി. ജോർജ് മുത്തൂറ്റിന്റെ വീണു മരണം തന്നെ; നാലാം നിലയിൽനിന്ന് വീണു, വ്യക്തമാക്കി ഡൽഹി പോലീസ് 0\nഇടതു മുന്നണിയില് നിന്നും നീതി ലഭിച്ചില്ല, എല്‍ഡിഎഫ് തിരുമാനം ഖേദകരം; ജനാധിപത്യ കേരള കോണ്‍ഗ്രസ് ചെയർമാൻ കെസി ജോസഫ് 0\nഇന്ത്യയിലെ കര്‍ഷകരുടെ സുരക്ഷയേയും മാധ്യമ സ്വാതന്ത്ര്യത്തെയുംകുറിച്ച് ചര്‍ച്ച ചെയ്ത് ബ്രിട്ടീഷ് പാര്‍ലമെന്റ്; നടപടിയെ വിമര്‍ശിച്ചു ലണ്ടനിലെ ഇന്ത്യന് ഹൈകമ്മീഷന് 0\nമ്യാൻമറിൽ ജനക്കൂട്ടത്തെ വെടിവയ്ക്കരുതെന്ന് പട്ടാളത്തോട് മുട്ടുകുത്തി അപേക്ഷിച്ച് കന്യാസ്ത്രി 0\nപൊതുസ്ഥലങ്ങളില് ബുര്‍ഖ, നിഖാബ് തുടങ്ങിയ മുഖാവരണം നിരോധിക്കണം; അനുകൂലമായി വിധിയെഴുതി സ്വിസ് ജനത… 0\nയുകെയിൽ മലയാളി ഡോക്ടർ പാടിയ ഗാനം ആസ്വാദക ഹൃദയങ്ങളെ കീഴടക്കുന്നു. കാൽവരിയിലെ പൊൻതാരമേ പാടിയത് ഡോ. ഷെറിൻ ജോസ് പയ്യപ്പിള്ളി 0\nകോൺഗ്രസ് പരാജയപ്പെടുകയാണെങ്കിൽ, സ്ഥാനാർത്ഥി നിർണയത്തിലെ അപാകതകൾ മൂലം; രാജ്മോഹൻ ഉണ്ണിത്താൻ 0\nമുൻ സീറ്റുകളിൽ എയർബാഗുകൾ നിർബന്ധമാവുന്നു; ദേശീയപാത മന്ത്രാലയം ഗസറ്റ് വിജ്ഞാപനം പുറപ്പെടുവിച്ചു, യാത്രക്കാരെ ബാധിക്കുന്നതെങ്ങനെ? 0\nമുഖ്യമന്ത്രി ആകേണ്ട ആളാ, ഇപ്പോൾ ബിജെപിയിലെ ബാക്ക് ബെഞ്ചർ; കോൺഗ്രസ് വിട്ട മുൻ കേന്ദ്രമന്ത്രി ജ്യോതിരാദിത്യ സിന്ധ്യയെ പരിഹസിച്ച് രാഹുൽ ഗാന്ധി 0\nഒന്നിലേറെ തവണ നടന്ന ചർച്ചകൾ, സിപിഐയെ ഒതുക്കിയെന്ന് ആക്ഷേപം; കോട്ടയത്ത് അമർഷം പുകയുന്നു 0\nശത്രുവിന്റെ ശത്രു മിത്രം…! തിമിംഗലത്തിൽ നിന്ന് രക്ഷപ്പെടാൻ ശ്രമിക്കുന്ന പെൻഗ്വിന്‍റെ വീഡിയോ; ഒടുവിൽ സംഭവിച്ചത്…… 0\nചങ്ങനാശേരിയിൽ ജോബ് മൈക്കിൾ എൽഡിഎഫ് സ്ഥാനാർത്ഥി; ജോസ് വിഭാഗം 13 സീറ്റിൽ മത്സരിക്കും 0\nസെഹിയോനിൽ നോയമ്പുകാല ധ്യാനം മാർച്ച് 25,26, 27 തീയതികളിൽ . റവ. ഷൈജു നടുവത്താനിയിൽ നയിക്കും 0\nഅഭിമുഖത്തിന് പിന്നാലെ അടിയന്തര ചർച്ചകൾ നടത്തി രാജ്ഞി. കൊട്ടാരം വിടാനുള്ള പ്രധാന കാരണം ടാബ്ലോയിഡുകൾ ആണെന്ന് ഹാരി 0\nതുടർച്ചയായ രണ്ടാം ദിനവും മരണനിരക്ക് നൂറിൽ കുറവായതിൻെറ ആശ്വാസത്തിൽ ബ്രിട്ടൻ. സ്കൂളുകൾ തുറന്നതിലുള്ള സന്തോഷം പങ്കുവെച്ച് പ്രധാനമന്ത്രി ബോറിസ് ജോൺസൺ 0\nഒസിഐ കാർഡ് ; അപേക്ഷ സമർപ്പിക്കുന്നത് എങ്ങനെ? കാർഡ് ഉടമകൾക്ക് ലഭിക്കുന്ന അനുകൂല്യങ്ങൾ എന്തൊക്കെ? പരിശോധിക്കാം 0